
CÂNTUL AL DOILEA 
CÂNTUL AL TREILEA 
CÂNTUL AL PATRULEA 


CĂTRE IANTHE 

O, nici pribeag pe vatra sfintei ţări, 
Ce-i leagăn Frumuseţii din vechime; 
Nici chiar în ale inimii visări, 

Asemeni ţie n-am văzut pe nime, 

De farmec plină, toată frăgezime. 
Chiar de te văd, greu ţi-ar putea descrie 
Nespusa vrajă ale mele rime. 

Cum, pentru alţi ochi, ar putea să-nvie, 
Atunci, a frumuseţii tale pildă vie? 


O, de-ai rămâne-aşa cum eşti, păstrând 
Făgada primăverii, diafană 

Din ochi vărsând al inimii foc blând, 
Iubirii fără aripi fii icoană, 

Făptură pură, dulce neprihană 

Şi ea, iubirea, care azi, mereu, 

Din strălucirea ta îşi trage hrană, 

îşi vede viitorul curcubeu 

Divin, ce risipeşte tot ce-i trist şi greu. 


Sunt fericit, o, zână din Apus, 

Că-s vârstnic pentru tine — şi că pot 
S-admir, de a ta vrajă nerăpus, 

Cum dă în pârg al nurilor tăi rod; 

Că n-am să văd cum timpurile-i rod; 

Că, unde inimi sângera-vor crunt, 

N-o să mă strângă-al turburarii nod 

Şi tristă soarta lor cu n-am s-o-nfrunt, 
Căci chinului Iubirii supus cu nu mai sunt. 


Privirea-ţi de sălbatică gazele, 

Ba sperioasă, ba-ndrăzneaţă foarte, 

Orbind şi cucerind de se revela, 

Aplece-se şi spre această carte; 

De al tău zâmbet tandra aibă parte 

Doar aste versuri ce le-am sirius în file; 

Eu aş ofta, de dragostea ni-ar arde. 

Şi nu-ntreba de ce unei copile 

Le-nchin, ci-un crin s-adaugi cununii mele-umile. 


Astfel, cu-ale-ntâmplărilor imagini 

Se împleteşte chipul tău de fată. 

Tu cea dinţii apari în aste pagini — 

Şi ultima vei fi de toţi uitată. 
Se-ndrepte mâna ta catifelată: 

Spre lua mea, când n-oi mai fi pe lume. 
îmi este mare fericire dată: 

Că-ntâiul, lanthe, te-am cântat pe lume! 
Prietenia-ntrece speranţa pe-astă Iunie. 


CÂNTUL ÎNTÂI 


Tu, Muză-n Hellasul divin născută 
Şi plămădită după vreri de bard, 

Te plictiseşţe-ades câte-o lăută, 

Dur să te cliem la lira mea eu n-ard. 


Des pe-al tău râu ajuns-am prin hazard 
Şi-am plâns pe racla delfică pustie, 

Doar cu izvorul stând suspiji să-mpart. 
Nu, cele nouă muze nu renvie, 

Să verse har în chit prea plin de modestie; 


II 


Trăia cândva prin Albiou un june, 

Virtuţii însă nesupus prin fapte, 

Căci ziua-si petreeea-n scrântcli nebune, 
Rănind cu chefuri somnoroasa noapte. 

Vai, vai, neruşinat era cât fapte 

Când se deda orgiilor fatale, 

Nimic plăcându-i minţii lai necoapte 

Decit tovărăşiile carnale 

Cum şi cheflii de soi ori doar de trei parale. 


III 


Childe Harold se chema —dar despre nume 
Şi stirpea lui n-am chef să spun nimic. 

Spun doar că, poate — avea ceva renume 

Şi glorioasă ar fi fost un pic. 

Dar gloriosul nimic, chiar antic, 

O faptă rea-l condamnă şi supii: 

Din groapa nu poate-un fulos bunic. 

Nici proza, nici minciuna-n dulce rimă, 
Blazon pe fărdelegi să pună, sau pe-o crimă. 


IV 


La ceas de-amiezi, Childe Harold, într-o zi, 
Se zbenguia ca flutaraşii-n soare. 

Nu se gândea că ziua lui ar fi 

Putut s-o spulbere o rece boare. 

Din ea prinsese-un sfert abia să zboare, 
Când îl lovi ca o calamitate 


Scirbia vieţii întru-ndestulare. 
Simţea cum ca-n chilie ferecat e 
în ţara lui, acum urând-o peste poate. 


yv 


Trecut el prin Păcat, prin labirintu-i, 
Nici n-avnscsc remuşcări nicicând. 
Oftase-ades, doar uncia iubindu-i 
Făptura, dar frumosul înger blând 
Să fie-a lui nu mai putuse când 

El părăsise dulcea, casta clipă, 

Spre un sărut vulgar curând zburâud. 
Tocându-i zestrea-n lubrică risipă, 
Fugise de a căsniciei pace-n pripă. 


VI 


O, inima-l durea acum amar, 

Urând şi Bacchauale şi agape, 

Ar fi vărsat şi lacrimi dinsul, dar 

Mindria i le îngheţa sub pleoape. 

Prinzând în dulci visări să se îngroape, 
Dori să părăsească ţara asta, 

Spre zări toride navigând pc ape. 

Sătul de lux, ah, jinduia năpasta, 
Schimbare de decor călind pe marea, vasta. 


VII 


Childe Harold părăsi paterna casă, 

Vechi edificiu venerabil care 

Părea acum pe-o rină că se lasă. 

Chiar de-l propteau coloane-n bună stare. 
Salaş de schivnici! — Loc, azi, de pierzare, 
Cuibar al superstiţiilor, unde 

Cânta sobor pe paphice fecioare 

Şi se visau monahii c-ar pătrunde, 


Dacă nu mint poveşti cu sfinţi de nu ştiu unde. 
VIII 


Ades, la vreun chiolhan, printre cheflii, 
Dureri simţea Chiuie Harold că-l sfâşie, 
Ca amintiri de vrajbe din vecii, 

Când palime dezamăgite-nvie. 

Dar de-astea nimeni nu putea să ştie, 
Căci sufletul nu-şi deschidea prea des, 
Să-şi afle uşurare-n duioşie, 

Deplâns de buni prieteni mai ales. 

El suferinţa-şi stăpânca când îi da ghies. 


IX 


Şi nimeni nu-i iubea, chiar dacă-ntins, 
Veneau la zaiafet din depărtări. 

Ştia că linguşit e dinadins 

De paraziţii dornici de serbări. 

Iubita nu setoasă de-alintări 

Venea la el... Doar fast femeia cere, 

Iar unde-i fast dă şi de-mbrăţişări. 

Sunt fluturi ele, -n zbor spre-o scânteiere, 
Şi dracul li-i stăpân când serafimul piere. 


X 


Avea şi-o mamă el — şi n-o uitase, 

Dar se feri să-i spună bun rămas. 

Nu-i spuse-adio sorei lui duiose, 

Nevrând s-o vadă-n al plecării ceas. 

Nici la prieteni nu făcu popas, 

O, nu că ar fi fost de sici din fire, 

Dar, cit mai dă iubirea-n suflet glas, 

îl chinuie pe om o despărţire 

Şi rana-i lasă urme-n piept plin de simtire. 


XI 


Lăsa domenii, moşteniri, cămin 
Şi dulci femei, cu ochii de azur, 
Cu braţele de nea şi chip divin, 
Ce-ar fi vrăjit şi pe un pustnic pur, 
Şi-l răsfăţau la ceasuri de huzur. 
Lăsa şi vinu-n scumpele pocaluri, 


Tot luxul ce-i sclipise împrejur, 
Ca să plutească, pe-nspumate valuri, 
Spre Ecuator, de-a lung de neştiute maluri. 


XII 


... Zburau umflate pânze-n vânt hoinar, 
Prea vesele că-l duc departe, -n lume. 
Văzu cum piscuri albe-n zări dispar, 
Topindu-se în văl de albe spume, 

Şi sufletu-i atunci, parcă anume, 

Simţi cum crunt sub remuşcări se frânge, 
Dar nimeni nu văzu durerea-i cum e, 
Căci nu gemu când toţi pormniră-a plânge 
Nebărbăteşte-n faţa stihiilor nătânge. 


XIII 


Dar soarele când se topi în mare, 

Lui în nună harpa şi, pe coarde, 

Să cânte prinse, cum făcea arare, 

Doar când de-auz străin era departe, 

în trist amurg, peste talazuri sparte, 

Un cânt de bun rămas tâşnit din strună. 

Şi se pierdea in zare glia bruni, 

El spuse-n cântec trist un ultim „noapte bună”. 


NOAPTEA BUNĂ A LUI CHILDE HAROLD 


Adio, ţărmul meu natal 

Te pierzi din clipă-n clipă; 
Suspină vânt, se sparge val 
Şi pescăruşii ţipă. 

Când astral zilei, rumenit, 
E gata-n val s-apună, 

Zic lui, şi ţie, țărm iubit, 
Adio! Noapte bună! 


în zori, ou nvăpăiat obraz, 
Va iarăşi să învie. 

Vedea-voi iarăşi cer, talaz, 
Dar nu natala glie. 

Pustic-i casa mea acum; 

S-a stins străvechea vatra. 

Pe zid cresc buruieni, duium, 
Bătrânul câine latră. 


Ta, pajul meu, paj mic şi blând, 
De ce suspini tu oare? 

Te temi de valid crunt fierbând, 
De zbuciumata mare? 

Ci şterge li lacrima iţi spun: 
Corabia-i uşoară. 

Nici şoimul nostru cel mai bun 
Mai vesel, zău, nu zboară. 


„Să urle vântu-n vii vuiţi, 

şi valul — nu mi-e teamă. 

Dar tu, Sir Childe, să nu te miri 
Că-i dau tristeţii vamă, 

Căci de la tata am plecat 

Şi de la mama dragă; 

Te tine doar, cu-adevărat, 

Te am în lumea-ntreagă. 

Cu binecuvântare-n glas, 

N-a plâns iubitul tată, 


Dar mama sigur a rămas 

Pe veci nealinată." 

„Destul, destul; chiar de ţi-e greu, 
Nu plânge tu, copile. 

O, de-aş putea să plâng şi eu, 

Aş plânge sir de zile.” 


„Valetul meu, ce stai mofluz? 
De ce eşti palid foarte? 

Au teamă ţi-o de vreun franţuz? 
De dant de valuri sparte?" 
„Crezi pentru viaţa mea cumva 
Că-mi este teamă mie? 

Plâng c-a rămas ca vai de ea, 
Sărmana mea soţie. 


Ea stă lingă al tău castel, 

Pe mal de lac şi, slabă, 

Ce-i spune pruncului, când el, 
Plângând, de tata-ntreabă?" 
„Destul, prieten credincios! 
înfruntă dârz năprazna! 

Vezi, eu, din fire mai voios, 
Rid c-am luat-o razna. 


Minciună, -! al femeii plâns — 
Chiar plânsul de soţie, 

Căci alţi fanţi, lacrime de-au strâns, 
Le schimbă-n veselie. 

Plăcerile să-mi plâng n-am glas 

Şi nu cunosc nici frica. 

Plâng pentru că, din tot ce las, 

Nu-i chip să plâng nimica. 


Şi-acum sunt singur — singur zbor 
Pe mare, şi de cine 

Să-mi fie-n lumea asta dor? 

Căci cui i-e dor de mine? 


Scânci-va al meu cline doar, 
Dar alţii hrană dându-i, 
De-ar fi să vin acasă iar, 
M-ar sfâşia la rându-i. 


Mă du, corabie, mă du 

Pe val ce se răscoală! 

Mă du spre orice țărm, dar nu 
Spre ţara mea natală! 

Salut al mării necuprins 

Şi, cum pieriţi sub lună, 

Salut, voi, peşteri, tu, pisc nins! 
Zic ţării „noapte bună!” 


XIV 


Corabia zbura pe val, uşoară; 

Sufla, -n Biscaya, vântul în rafale; 
Plutiseră cinei zile ci când iară 

Li se-arătară ţărmuri lungi, domoale. 
Le dară-ai Cintrei munţi bineţe-n cal 
Şi Tagul*, spre a dineuri prăvălit 

Cu aurul tributurilor sale. 

Piloții lusitani i-au şi cârmit 

Către-al lor şes fertil dar nelucrat, neîngrijit. 
O, ce ţinut bogat, fermecător! 

S-a revărsat aici cerescul har! 

în orice pom ce fruct aromitor! 
Colinele încintătoare — apar, 

Dar pângărit de mină de barbar 

E tot ce omul ar putea să guste. 
Răzbunător te-arată, Doamne, iar, 
Peste coclauri, peste văi auguste, 

în contra galilor ce sunt aici lăcuste! 


XVI 


Ce mândră-i Lisabona când tezaur 


Defrumuseţe oglindeşte-n unde. 

Presară-n van poeţii colb de aur 
Deasupră-i de când, vajnică, -i ascunde 
Britania câmpiile fecunde. 

E-un mândru, ignorant popor, dar rare 

Să lingă nu a vrut niciund, niciunde, 

Nici mina ce i-a stat în apărare 

în contra galului ce-l urgisea cu nendurare. 


XVII 


Un rai ceresc oraşul pare, dar 

Intrând în el, vai, ce dezamăgire!, 

Căci se arată ochiului hoinar 

Nu mari palate-n mândră strălucire, 

Ci ca ruini, murdare peste fire. 
Locuitorii ies ca din noroi. 

Cămaşa, hainele-s nenorocire. 

Al plăgilor Eghipetului roi 

Parcă ar fi adus aici năpaste crunte, noi. 


XVIII 


Robi jalnici pe-un pământ ce unt şi must e, 
Al Firii har de ce spre voi se varsă? 

Spre labirint de munţi şi văi înguste îţi ţine 
Cintra-n veci privirea-ntoarsă. 

Eden terestru! Cine poate iar sa 

Descrie ce vederii se arată? 

De vii privelişti e privirea arsă, 

Ce-ntrec ce bardul a descris vreodată, 
Când fu cu ochiul Elizeul să-l străbată 


XIX 


Sălbatici stei cu schituri în ruină; 
Stejari de plută peste asprul şes; 
întunecatul muşchi de pe-o ravina; 


Arbuşti ce după ploaie plâng ades; 
Calme-adâncimi ce din azur se ţes; 
Crengi cu văpăi de aurii paftale; 
Izvoare vii ce din pripoare ies; 
Sus-viile, şi sălciile-n vale — 
Fermecătoare se aştern privii ii tale. 


XX 


Apoi, pe-ntortocheatele poteci 

Tot urcă, înapoi privind mereu. 

Pe lânga Precista Pedepsei treci — 

O mănăstire-a unui blestem greu, 

Unde iti vând monahi in antereu; 
Relicve— şi străvechi legende cern. 

Aici mulţi hulitori de Dumnezeu 

Căzniţi au fost. Dorindu-şi rai etern, 
Honorius, aici, schimbă pământul în infern. 


XXI 


Sărind din stâncă-n stâncă, vezi noian 
Pe cruci cioplite grosolan, dar nu-s 
Senin ul credinţei ei, pe lung tăpşan, 
Peste morminte de ucişi s-au pus, 
Căci orişiunde este-un om răpus 

De un cuţit de ucigaş — o mină 


Pioasă-aşează crucea lui lisus. 
Ast purpuriu ţinut o să rămână 
De cruci plin, căci nicicând nu-i legea-n el stăpână. 


XXII 


Pe clin tic deal, ori mai spre vale, vezi 
Ruinuri de palate de-altădată, 

Dar buruienile li-s azi corvezi 

Şi zace-n jur splendoarea numită. 


Aici şi-Alliambra- falnică se-arată, 

Şi tot aici tu, Vathek, preabogatul, 

Ţi-ai fost durat un paradis odată 

Când cu averea ta uimiseşi natul, 

Dar nu-ţi aduse pace-n suflet nici palatul. 


XXIII 


Aici ai stat şi-ai plănuit plăceri 

în munţii frumuseţilor divine. 

Dar, blestemat, palatul de mai ieri 

E azi la fel de singur ca şi tine, 

Căci cresc păduri de bozi peste ruine 

Şi greu răzbeşti spre săli, unde citeşti 
Vechi lecţii de învăţăminte pline 

Despre deşertăciunile lumești, 

Ce Timpul le înghite-n şuvoaiele-i fireşti. 


XXIV 


Aici se adunară capi de oști, 

Castel urât de toţi englezii! 

Oare 'Tichia de nebun n-o recunoşti, 

A unui drac râzând fără-ncetare? 

în mantia-i de pergament apare, 

Sigiliu cum şi sabie având. 

Pe sul sunt scrise nume sunătoare, 
Cavalereşti, pe care, rând pe rând, 
Le-arată diavolul cu hohot greu râzand. 


XXV 


Convenţia-i pipernicitul demon 

Ce minţi la Marialva-ntunecase, 

(De minţi erau) — şi le-a ajuns hegemon, 
Schimbând triumfu-n timpuri ruşinoase, 
Căci nebunia laurii îi roase, 
Politica-nhăţând ce armele-au pierdut. 


A noastră clică laurii-i spurcase! 
Vai, vai dc-nvingător — şi nu de cel bătut! 
Al Lusitaniei triumf a fost de necrezut! 


XXVI 


O, Cintra, de la acel trist sinod 
Britania urăşte al tău nume. 
Parlamentarii ar roşi, socot, 

Dac-ar putea roşi... O, cum anume 
Posteritatea şi întreaga lume 

Vor judeca această întâmplare? 

Să vezi cum ţi se smulge un renume, 
Când ai învins! O, nu vor râde oare 
De tine zeci de naţii dispreţuitoare? 


XXVII 


Aşa gândea Childe Harold sus pe creste, 
Pe plaiul dulce şi fermecător, 

Dar tot voia să fugă şi de-aceste 

Minuni de vis ca rândunica-n zbor, 
Chiar dacă se-aplecase cu mult dor 

Spre meditaţie — şi raţiunea 

Cerea să fie dispreţuitor 

Cu viaţa-i ce iubi deşertăciunea. 

Căci adevăru-l speria şi-nţelepciunea. 


XXVIII 


Să fugă şi de-aici! Pe cal! Pe cal! 
Priveliştea de groază-n urmă lasă, 

Dar nu mai vrea desfrâu şi nici pocal 

Ci vrea din sine doar de tot să iasă. 

Nu are încă ţel — dar nici nu-i pasă. 

El vrea privelişti noi, el vrea schimbarea. 
Cit osteneala încă nu-l apasă. 

Experienţa îi va fi salvarea 


Şi pacea-n suflet i-o opri peregrinarea. 
XXIX 


O clipă-n loc îl ţine Mafra, unde 

A stat nefericita de regină 

Ce Curtea şi Biserica oriunde 

O urmareau, s-o vada cum îmbina 

O slujbă cu o dezmăţată cină. 

Dar târfa babilonică nalt, falnic, 

Şi-a ridicat palatul de lumină, 

încât atâta sânge curs năvalnic 

Uitat a fost şi poleit de-un fast zburdalnic. 


XXX 


Munţi, văi ce cu dulci finele îl imbie, 
(O, de-ar trăi aici un liber neam!), 

I-s ochilor plăcere, bucurie. 

Miresme curg din flori, din orice ram, 
Şi Chilele aleargă, ca scăpat din ham.. 
Cei leneşi, stând in je, lingă cămin, 
Nu pot simţi că acru-i balsam 

La munte, sus... E-al lenei ochi străin 
De viaţa ce-ndrăgită o de-un peregrin. 


XXXI 


Tot mai arar se-arată creste ninse; 
Se-aştern mult mai puţin fertile văi 
Şi se întind doar şesuri necuprinse. 
E-n Spania acum, pe-acele căi 
Bătute de păstori, ce lână-n clăi 
Adună — ştie bine-nn negustor. 
Dar un păstor mai bun cer mieii săi, 
Căci toţi se cere, robi de nu se vor, 
S-apere tot de duşmanul nendurător. 


XXXII 


Dar unde Spania cu sora-i țară 

Se întâlnesc — ştiţi voi ce graniţi sunt? 
Au Tagul le desparte, bunăoară, 

Când vrajbă-şi poartă pe acest pământ? 
Sierrele-n întunecat veşmânt, 

Ori zid ca zidul Chinei, ancestral? 

Nici zid, nici râu adinc, nici munte stând 
Ca munţii nalţi, cu creştetul astral, 

Ce se ridică între spaniol şi gal, — 


XXXIII 


Ci-un biet pârâu de-argint doar le departe, 
Cu nume-abia ştiut şi pomenit, 

Când mari imperii are de-orice parte. 
Aici ciobanu-n bâtă stă proptit, 

Privind trândav spre valul amortit, 

Centre duşmani de moarte curge paşnic. 
Ciobanul spaniol e îndârjit, 

Ca ducii mândru şi vârtos şi vajnic, 
Fobiei nefiind, ca portughezul, dajnic. 


XXXIV 


Abia hotarul însă-l trece şi, -n faţă, 

Cu sumbru val îţi stă Guadiana?. 

Cum cântecele din străbuni ne-nvaţă, 
Oşti de potrivnici i-au trecut bulboana — 
Creştina oaste, cum şi musulmana, 
Amestecând turbanele cu cruci, 

Par au pierit turbanul şi sutana 

în val ele sânge roşu, cu cili buci, 

în care tu, Guadiana, ai ştiut sa-i: duci? 


XXXV 


O, Spanie! Romantic plai al slavei! 

Unde-i stindardul lui Pelayo, care, 

Când goți aduse-n ţară tatăl Cavei. 

Umplu de sânge gotic vii izvoare? 

Unde-s drapelele izbinditoare, 

Purtate de-ai tăi fii ca un tezaur, 

Când crucea-l duse spre-al său țărm de mare, 
Cu semiluna lui cu tot, pe maur, 

De-au plâns ale lui mame pe african coclaur? 


XXXVI 


Nu-s in legende spuse-aceste fapte? 
Vai, mai trăiesc eroii-n cântec doar! 
Granituri pier, pier cronicile-n noapte, 
Dar totu-i viu în cântul popular. 
Mindrie! Tu din cer priveşte iar 
Spre-ai tăi, ce-n cânt îşi varsă măreţia. 
Columne, cărţi înveşnicesc arar 
Tradiţia rămâne mărturia 

Când mint istoriile linguşind trufia. 


XXXVII 


Sus, fii ai Spaniei --şi înainte! 

Un zeu din vremi cavalereşti vă cheamă, 
Dar nu rotind o lance-n trap fierbinte, 
Nici cu panaş pe coiful de alamă, 

Ci cu maşini ce trăsnete destramă 

Şi bulgări vii de fulger din obuze. 

Tot strigă: Sus! Vă cheamă glia mamă! 
Mai stinsă-i oare vocea pe-a lui buze 

Ca iranul de război pe plaiuri andaluze? 


XXXVII 


Hei! N-auziţi copite-n trap nebun 
Şi durate de cruntă bătălie? 


Ce săbii jug pe fraţii voştri pun? 

Ce noi tirani îi mină în robie? 

Din stânci în stinci văd foc şi vijelie; 

Văd cum obuzu-i ţine morţii parte, 

Căci mulţi sunt morţi şi mulţi sini rană vie. 
Pe Sirocco e-n zbor cumplita moarte 

Şi groază bagă-n naţii războiul, de departe. 


XXXIX 


Priviţi! Gigantul stă pe pisc de munte; 
Țâşnesc prin bezne pletele-i de sânge. 
în mâini el ţine scula morţii crunta 

Şi ochiu-i tot ce vede-n faţă frânge. 

Tot foc şi semm şi fulgere nătânge, 

Ba stă, ba-şi schimbă locul — la al său 
Picior de fier, ştiind ruinuri strâge. 

Aici trei naţii se înfruntă rău, 

Pe-altar jertfindu-i sânge curs ca-n hău. 


XL 


Pe sfântul cer! Priveliştea-i sublima, 
(Cind n-ai acolo vreun amic sau frate), 
Rivalele ţarţamuri se animă; 

Vezi armele sclipind în soare toate; 
Dulăii luptelor încrâncenate, 

Urlând, arată colţi setoşi de pradă. 

Vor lupta toţi —dar ca pe mulţi i-abate 

Şi mulţi în gropi cinstiţi or să so vadă. 
Dezastrul doar i-o număra la vreo paradă. 


XLI 


Trei oşti se-nfruntă în această luptă; 

Trei steaguri fâlfâie spre cer speranţa 

Trei limbi înalţă rugă nentreruptă, 
Strigând: Izbândă! Spania! Anglia! Franţa 


Duşmanul, victima şi, -apoi, constanta 
Acelui aliat ce luptă-n van, 

Vădind la Talavera cutezanţa 

Şi corbi hrănind cu leşuri de oştean, 

De pană nu putea muri pe-al ţării lui liman. 


XLII 


Aici, robi al ambiţiei deşarte, 

Vi-i lutul — pled, şi gloria — răsplată! 
Sofistică! Tiranii, către moarte, 

Vă duc cu milioanele deodată, 

Doar ca să fie calea lor pavată 

Cu inimi! Pentru ce? — O nălucile! 
Despoţii crunţi se satură vreodată? 
Pământ mai mult au oare moştenire, 
Decât cit oasele să-şi strângă-n cimitire? 


XLIII 


O, Albuera, câmp al suferinţei! 

Din goana calului cum să cunoşti 

Că, dând amară vamă Nefiinţei, 

Atâtea vieţi şi sânge va să coşti? 

O lacrimă să-i plângă pe cei foşti 

Şi — pace lori — cât alţii n-or să cadă, 
Spre moarte duşi de alţi mari capi de oști. 
Slabi cântăreţi or să te ceară pradă 

Şi-un pic vei străluci în rima lor neroadă. 


XLIV 


Dar gata cu războinicii... Se lupte,. 
Pierzându-şi viaţa şi râvnind renume. 
Cei morţi din Faimă nu pet să se-nfrupte; 
Mor mii, spre-a se slăvi un singur nume. 
Pe cei năimiţi disprețul să-i sugrume 
Nu-i drept! Ei au murit pentru onoare. 


Puteau muri în colţul lor de lume, 
De-o moarte ruşinoasă, oarecare,. 
Ca ucigaşi ori ca tâlhari de drumul mare. 


XLV 


Sevilla -n drum Childe Harold o salută, 
Oraşul dârz, semeţ şi nesupus. 

E liberă? O, nu: de duşman vrută, 

Va fi sublimul ei curaj răpus. 

Castelele-i n-or sta cu capul sus, 

Căci vană-i lupta-n contra Soartei când 
Distrugerea dulăii-n marş şi-a pus. 

Ori Troia, Tirul mai trăiau oricând 

Şi Binele-nvingea, crunt peste Rău călcând. 


XLVI 


Dar ea, nepresimţind nicicum năpasta, 
De cântece, de chefuri şi serbări 

E zi şi noapte prinsă-n vremea asta. 
Nu goarna de război răsună-n zări, 

Ci un rebec eu dragostea-n chemări. 
Toti jertfe-aduc pe-altarul nebuniei, 
Ca-n alte capitale, -n alte ţări 

Şi-n suflete doar desfrânarea vie-i 

Şi viciul distrugător al preacurviei. 


XLVII 


Țăranul nu-i la fel... îl prind şi zorii, 
Cu soaţa lui, eu ochii la pământ, 
Gândind la soarta bietei lui podgorii, 
Sub al războiului deznodământ. 

Nici sub luceafăr nu mai prinzi avânt 
De viu fandango -n zvon de castanete. 
O, regi, dac-aţi cunoaşte ritmul sfânt 
Al lor, n-aţi vrea ea slava sa va-nbete 


Şi tobe-ar amuţi şi s-iar trăi pe îndelete; 
XLVII 


Ce ciută oare azi un catârgiu? 

Balade, psalmi, umflându-şi pieptul tare, 

în zvon de clopoței cu clinchet viu 

Şi vesel pe drumeaguri, către zare? 

Viva el Rey el cântă şi, arare, 

Mai stă ca să-l înjure pe Godoy 

Si pe incornoratul Carlos — care 

Lăsat-a pe Luisa, -n vremi mai noi, 

Să verse, prin trădare, mult sânge-n larg şuvoi. 


XLIX 


Pe-o stâncă, dincolo de şesu-ntins 

Se nalţă turnuri maure-ntărite, 

Şi-i negru şesul, căci abia s-au stins 

Şi focul, şi bătaia de copite 

Ce-au fost spre Andaluzia urmite. 
Țăranul eu mândrie ţine minte 

Cuibul Dragonului din vremi cermnite, 
Ce ba a fost muşcat de duşman dinte 
Ba iar recucerit prin lupta lui fierbinte. 


L 


Un roşa senin la pălărie poartă 

Toţi cei pe care-i întâlneşti în cale. 

De nu-l ai, a lor ură nu te iartă, 

Căci n-araţi patriot... Şi lungi pumnale 
Ţâşnesc atunci, în fulgerări Totale. 

Franţujii ar fi tremurat demult 

De-aveau ci arme-n mâinile lor goale, 

Când chiar cuţitu-i speriase mult, 

Cit săbii înfrunta, ba chiar şi-al tunului tumult. 


LI 


La cotituri, Morena-ntunecată 
Ascunde baterii de artilerii, 

Mari bastioane, şanţuri ţi se-arată, 
Cum şi obuziere, de te sperii. 

Dau sentinelele prinos vegherii; 

Vezi magazii în stânci adăpostite; 
Ghiulele-n piramide vezi, puzderii; 
Cai cu coburi şi arme felurite, 

Cum şi fitilele gata s-aprindă pregătite. 


LII 


Dar despotul ce, semn din cap făcând, 

A uzurpat mai slabele coroane, 

Nu face semn cu-al său baston... 

Ce gând 

Nutreşte? Ci noian de legioane 

Curând va îmbulzi din bastioane. 

Al Lumii Bici Apusu-l vrea, -ntr-o clipă; 
Ce triste-or fi aşezările hispane 

când galul vultur, cu-a lui grea aripă, 

în Hades pe-ai lor fii îi va zvâili în pripă! 


LII 


De ce să-i umple, tineri, morţii valea? 
Să umfle un imperiu si-un despot? 
Supunerea ori moartea doar li-i calea? 
Să cadă oare Spania de tot? 

Puterile cereşti nimic nu pot 

Şi vană-i ruga, vană vitejia? 

Van zelul patriotic il socot? 

Şi sfatul înţelept, şi bărbăţia 

Şi tinerescul foc spre a-nfrunta urgia? 


LIV 


Femeia spaniolă nu ele-aceea 

în ram de sălcii şi-a lăsat ghitara, 

Şi n-a-nhăţat pumnalul ea, femeia, 

Ca, -n cânt de luptă, să-şi salveze ţara? 

Ea, ce se speria de răni, fecioara 
Ce-o-nfiora al buhei țipăt jalnic, 

Azi neclipind i-nfruntă luptei para 

Şi unde Marte nu mai calcă falnic, 

Minerva -i printre morţi, în iureşul năvalnic. 


LV 


Vă miră? O, de-aţi şti, la ceas tihnit, 

Cum arăta, cu negri ochi sub gene, 
Apururi jucăuşi sub văl cernii! 

S-o fi văzut cântind dulci cantilene, 

Cu negru-i păr învălurit alene 

Şi graţia-i mai mult ca feminină, 

Aţi crede greu că, -n încleştări viclene, 

în Zaragoza i-a zâmbit senină 

Gorgonei — şi-a păşit spre glorie deplină. 


LVI 


Iubitu-i cade — ea în van nu plange; 
îi cade şeful — locu-i ia îndată; 
Fricoşi, fug unii — ea la loc îi strânge; 
Fug galii — ea atacă-ncrâncenată. 

Ce inimă de ea nu-i alinată? 

Ce cap de oaste nu e răzbunat? 

Ce ochi în ea nădejdea iar nu-şi cată? 
Nu ea l-a hărțuit în chip turbat 

Pe gal, de lingă zidul straşnic apărat? 


LVII 


O, amazoană nu-i: pentru iubire 


Făcută-i spaniola, chiar ele, -n luptă. 
Copilă încă, se avântă-n şire, 

Cu toţi bărbaţii-n harţa nentreruptă. 
E hulubiţa cea de furii ruptă 

Când înspre dragii ei dau lupi năvală. 
Duioasă-i, dar tăria ei e-abruptă; 
Nu-şi caută în vorbărie fală; 

E spirit nobil şi-i, prin farmec, ideală. 


LVIII 


Iubirea pe bărbia de fecioară 

Şi-a pus însemnul ademenitor. 

Din buze simţi săruturi dulci că-i zboară, 
Par cei ce merită le prind din zbor. 

O, ce sălbatic ochi fermecător! 

Şi Febus chiar, cu razele-i astrale, 

Mai smead făcu obrazu-i arzător. 

Ah, nordicele sunt atât de pale, 

Sfrijite, fade, seci şi seibede, banale! 


LIX 


Asemuie-mi, liman cântat de bard, 
Haremurile o, eu le salut!! 

Chiar cinicii de admiraţie-ard!), 
Asemuie-mi tu huria sub scut, 

Ce focul dragostei va fi ştiut 

Doar dacă dragostea plutea pe vânt, 

Cu tot ce- n Spania am fost văzut. 

O, huriile — aici profetul sfânt 

Le-ar fi găsit — şi nu în rai, ci pe pământ. 


LX 
O, tu, Parnas! Acum îmi eşti aproape, 


Nu-n ochiul ce, frenetic, tot visează; 
Nu în poveşti şi în zeieşti agape, 


Ci-nzăpezit cum eşti, sub cer de-amiază 
şi în majestuoasa ta emfaza! 

Şi ce-i dată te cânt eu, peregrin, 

Şi-al tău ecou pe strune îmi vibrează? 
Ce-i dacă eu tu umilinţă vin 

Şi-o muză trează nu-i pe piscul tău divin? 


LXI 


Magnific Nume! Te-am visat ades; 

Cei care nu te ştiu în veci apună! 

Umilul cânt al meu te-a fost ales 

Ca să te laude, umil, pe strună. 

Văzând străvechi adoratori cunună 

Că-ţi stau — cu tremur, şi genunchii-mi plec, 
Şi glasul meu atât de stins 

Când ai tăi nouri îi privesc zevzec 
Gândindu-mă ce fericit pe lingă tine treci 


LXII 


Sunt cel mai fericit dintre toţi barzii 
Goniţi de soartă către depărtări. 
Priveşte-mă: sunt unul din heralzii 
Priveliştilor tale de visări. 

Apolo dacă nu-i dă rimei dări 

Şi ai ajuns al muzelor mormint, — 
Sfânt spirit al sublimelor chemări, 
Pluteşte peste-al pururi-tihnei cânt, 

Cu tălpi de sticlă peste melodii călcând. 


LXIII 
Cum şi astăzi doar ţie-ţi nalţ litanii, 
Tu uită locuri ce-am putut străbate; 


Să uiţi de fiii nenfricatei Spanii, 
De draga tuturora Libertate. 


Nu plâng, ci te salut, Eternitate, — 

O, nu a mea; din spuza amintirii 

Dă-mi frunza lui Daphne, care nu poată 
Să moară când sortită-i nemuririi. 
Poetul pradă nu-ţi lăsa dezamăgirii! 


LXIV 


Dar, munte sfânt, sfânt munte-al junei Grecii, 
N-ai auzit asemeni chit deloc, 

în Delphi chiar, când preoţesc vecii 

Ţi-i proslăveau în pithic imn de foc. 

Dă-mi voie fermecat să le invoc 

Pe andaluzele născute-n poala 

Dorinţei... Ah, de-aveau ele un loc 

în umbra Greciei, ce-şi pierde fala, 

Chiar dacă gloriei încă-i mai simte poleiala! 


LXV 


Mă-nchin Sevillei mituire, ce se laudă 

Şi cu puterea, şi cu avuţia., 

Cadizul însă-i, pentru ţară, fraudă, 
Slăvindu-i viciului vil domnia. 

Voluptuoasă este preacurvia, 

Când tânăr sânge curge-n vine! Cum 

Să scapi de amăgire, când aci ea 

E-o Hidră -Serafim, cu un duium 

De schimbătoare feţe ce te opresc din drum? 


LXVI 


Când 'Timpu-n Paphos totul a prădat, 
Porni zeiţa lui spre alte zări; 

Plăcerile aiurea au zburat, 

Dar Venus, credincioasă-acestei mări, 
Aici să fugă doar simţi chemări, 
Altar aflându-şi între ziduri albe. 


Dar nu-i unic sălaş de răsfăţări, 
Căci se supun divinei sale talpc 
Altare mii şi mii, în nesfârşite salbe. 


LXVII 


Din zori in seară şi din soară-n zori, 

Aici e-o-ngrămădeală de cheflii, 

Cântând, purtând ghirlande mari de flori; 

Şi născocind tot alte nebunii; 

Călcat pe bătătură de-ai să fii, 

Nu-i chip să scapi de-aicea nici cu fuga. 
Nimic nu stinge focul zarvei vii, 

Nici schivnici, nici cădelniţa şi ruga, 

Căci ruga-i dragostei, cum dragostea ei sluga. 


LXVIII 


Când vine a odihnei zi de aur, 

Ei cum petrec duminica divină? 

Nu auziţi cum al pădurii taur 

Cu muget prinde la serbări să vină? 

Lănci rupe şi prăvale caii-n tină, 

Şi-n coarne-l ia chiar pc toreador; 

Dar mai mult sânge cere-arena plină 

Când măruntaiele-i ţâşnesc ca-n zbor, 

Şi stau privind femei, şi nu plâng ochii lor. 


LXIX 


E-a şaptea zi, când omul fu creat, 

Dar altfel, Londra, o sărbătoreşti: 

Merg să respiro aer mai curat 

Fanţi, meşteri, ucenici; vezi butci, căleşti; 

Zorind chiar din suburbii îi zăreşti 

Pe mulţi, spre Hampstcad, Brentford, Harrow, pâna 
Stau ţepeni caii ageri englezeşti 

Şi nu mai trag, oricât biciuşca-i mână, 


De râd pedeştrii grosolan şi fără frână. 
LXX 


Cu fete care poartă funde-n păr, 

Tarnisa unii trec... Mulţi merg pc drum 

Spre Richmond ori spre Ware, în răspăr. 
Dece, beoţicno umbre, — acum, 

Se scurg spre Highgate oamenii duium? 
Acolo-i cornul sfânt misterios: 

Se jură-n faţa lui flăcăi, precum 

Şi fete, şi apoi, în dant focos 

Se prind şi până-n zori încing un chef vârtos. 


LXXI 


Cu nebunii în toată lumea plouă, 

Cadiz fermecător, clar nu ca-n tine; 

Abia ele bate-n turnuri ora nouă, 

Că-n mâini mireanul lungi mătănii ţine, 
Cerând Fecioarei a-l ierta de vine, 

(Deh, ăst popor doar o fecioară are!) 

De crime fără număr şi haine, 

Şi-apoi, spre-arena neîncăpătoare 

Fug slugi, stăpâni, bărbaţi, femei fermecătoare. 


LXXII 


E liberă arena şi pustie; 

Tribunele de oameni prind să goarnă; 

Nu sunt primiţi acei ce întârzie 

Cât n-a sunat trompeta de aramă. 

Vezi granzi şi doni şi doamne macuscamă, 
Din ochii negri azvârlind săgeți, 

Dar rana să ţi-o vindece tot ele 

Te cheamă... Pierd adoratorii vieţi 

Numai în versuri scrise de lunari poeţi. 


LXXIII 


Tac limbile... Cu lănci uşoare-n mână, 
Cu alb panaş şi dauriţii pinteni, 

Spre rânduri picadorii roibii-şi mână 

Şi se înclină... Roibii vajnici, sprinteni, 
Ei cu eşarfe mândre în armindeni, 

Spre câmpul lor de luptă se îndreaptă, 
Strigaţi şi aclamaţi de pretutindeni, 

Dar ei privirea doamnelor aşteaptă, 


Ce-i pentru regi şi pentru prinți răsplată dreaptă. 
LXXIV 


în strai strălucitor şi scump, pe jos, 
Zvârlindu-şi mantia, armat cu spada, 
Se-arată suplul matador vânjos. 

Cu ochii lacomi aşteptându-şi prada, 
Ţărânii-ntâi e talpa lui iscoada, 

Cetei fulger i se cere lovitura. 

El rai ca alţii, -n şa, va da dovada 
Curajului, căci roibul dat de-a dura 

Il scapă-ades pe om, primind împunsătura. 


LXXV 


Trompeta sună de trei ori, eu fală, 

Şi Aşteptarea răsuflarea curmă; 
Deschid grilajul... Taurul năvală 

Dă în arenă, şi nisipul scurmă; 

Cu ochi sălbatic, cel mai bun din turmă 
Orbeşte nu apleacă vârf de coarne, 
Ca-n piept de om-duşman să lase urină, 
Iar ochii i-s o sângeriudă carne 

Şi coada-şi bate, gata totul să răstoame. 


LXXVI 


Brusc, stă pe loc... Zvârliţi cu banderile, 

Ori, tineri îndrăzneţi, fugiii din loc! 

Tu, picador, ce-aştepţi de-atâtea zile? 

Să mori e cazul — ori s-ataci cu foc. 

Crupada te-a salvat în cruntul joc. 

Aleargă taurul cu botu-n spume, 

Dar sângerează bietul dobitoc; 

Se-nvârte-n loc... Dureri prind să-l sugrume... 
De lănci, săgeți, săgeți şi lănci împuns acum e. 


LXXVII 


Dar mai turbat atacă... Lănci, săgeți 
Sunt vane-ca şi-al romilor viu salt. 
Chiar toţi de-l hărţuie, tot indrăzneţi, 
Zadarnic se arată-al lor asalt 

Un cal e-mpuns în burtă... Celălalt, 
în piept... O, ce privelişte de groază! 
Din piept tâşneşte val de sânge cald, 
Dar se ridică greu şi îşi salvează 
Stăpâmil de dezlănţuita crudă piază. 


LXXVIII 


Stă-n mijloc taurul acum — şi-i plin 
De lănci şi banderile-u carnea-i ruptă; 
I-i ochiul roşu ură şi venin, 

Şi-u jur duşmanii-i stau, cu fata suptă. 
Ci matadorul sare-atunei la luptă, 
Eşarfa roşie-ntinzând... Tertip! 

Năvală bestia cu-ntregul trup dă... 

în van... Eşarfa zboară — şi nu-i chip 
S-o prindă-n com şi se prăvale in nisip 


LXXIX 


La-ncheietura cefei cu spinarea. 


Loveşte spada... Cearcă să se scoale, 
Dar cadc-ncct, nu-şi ninge disperarea... 
Şi strigăte răsună, triumfale, 

Şi-un car plin de podoabe-şi taie cale 
Spre leş... Ce bucurie pentru vulg, 
Când patru cai, de spaimă plini de bale, 
îl cară din arenă ca pe-un fulg 

Şi astfel injectatelor priviri îl smulg. 


LXXX 


Acest sport crud e mult iubit aici 

De fete şi flăcăi; la rândul lor, 

Crescuţi în gustul sângelui de mici, 
Răzbunători sunt ei şi sânge vor. 

Prin sate, câti din răzbunare mor! 
Acum au duşmani şi se luptă — dar 
Pe-aeasă mulţi rămân cu craniul dor 
De-a-i omorî pe alţii-n chip barbar. 
Fac pricini de nimic să curgă sânge iar. 


LXXXI 


Dar gelozia, cu cohorta ei 

De paznici, gratii şi duenas seci, 

(Ce te revoltă, şi pe drept temei) 
Codane-nchise de moşnegi zevzeci, 

Din Spania s-au spulberat pe veci. 

Ce liberă (nainte de război), 

Ştiai, bruneta Spaniei, să petreci, 

Cu părul despletit, cu umeri goi, 
Cântând şi dănţuind sub lună, prin zăvoi! 


LXXXII 
De multe ori iubise Harold — sau 


Visase că iubea — că-i vis iubirea. 
Acum însă, pe-al pribegiei şleau, 


I se vădea nepăsătoare firea, 

Căci nu uitase nici dezamăgirea. 

Doar aripile ei sunt fermecare, 

Oricât i-ar fi de mare strălucirea 

Căci des izvorul bucuriei poate 

Venin să verse-n florile-i inmiresmate. 


LXXXIII 


Eh, orb la farmece nici gând să fie, 

Dar le privea cu ochi de înţelept, 

Nu mort, o, nu, după filosofie, 

Căci nu mersese el pe-nn drum prea drept. 
Să doarmă au şi patimile drept. 

Cum viciul groapa-şi sapă dulce, lin, 
Speranţele i le-ngropase-n piept, 

Şi victima plăcerii, azi, din plin 

Simţea pecetea blestemului lui Cain. 


LXXXIV 


Privise, nu cu ochi de mizantrop, 
Mulţimea-n danţ şi de plăcere moartă; 
Ar fi dansat şi el eu toţi, hop, hop, 

Dar cum, când se simţea bătut de soartă? 
Tristeţea-nchide-a sufletului poartă, 

Dar tot luptând cu diavolul, la ceas 
Când în suav alcov ajunse s-ardă, 

Simţi că degetele i-au rămas 

Pe liră, ca-n trecut, şi-astfel dă lira glas; 


INESEI 


1 

O, nu zâmbi, ca-s trist. Eu, vai, 
N-am să mai pot zâmbi nicicând. 
Dea Domnul ca pricini să n-ai 
De plâns zadarnic, înger blând. 


2 

Ştii tu ce blestem port, ce vini 
Mi-au ros toţi anii tineri, toţi? 
De ce să ştii din ce pricini, 

Când chinul să-mi alini nu poţi? 
3 

Iubiri, ambiţii, ura rea, — 

Nu ele spre tristeţi mă trag. 

Nu ele-mi sunt obida grea, 

De părăsesc tot ce mi-e drag. 

4 

Ce văd, ce-aud, ce-ar fi firesc 
Să-mi plată, — aşa cum m-am deprins, 
Mă plictiseşte — şi-ntâlnesc 
Şi-n ochii tăi doar farmec stins. 
5 

Ce chinuri prind să mă sugrume? 
Ca Ahaşveruş, iată, sunt: 

El nu credea-n cealaltă lume, 
Dar n-afla pace pe pământ. 

6 

De sine fuge-un surghiunit? 

De m aş ascunde chiar şi-n hău, 
Mereu eu fi-voi urmărit 

De-al cugetării, demon rău. 

7 

Se-ngroape alţii ia plăceri;. 
lubească ce urăsc din 

Visând, nâcicând şi nicăieri 

Să nu ştie-al trezirii chin. 

8 

Blestem străvechi în piept purtând, 
Tot rătăcesc şi-n drum nu cad, 
Şi-s mingâiat dc-un singur gând: 
Că am trăit mai rău ca-n iad. 

9 

Ce-i răul? Nu fă nebunii! 


Te rog nu cerceta — nu-i drept. 
Zâmbeşte — nu căta să ştii 
Ce iad Bărbatul poartă-n piept. 


LXXXV 


Adie, scump Cadiz... Au cine poate 

Uita cum zidurile tale-au stat? 

Tu cel mai dârz ai fost —chiar peste poate: 
Intimi liber — ultimul predat. 


Şi sânge spaniol de s-a vărsat, 

S-a-nfipt pumnalul într-un trădător. 

Toti fiii nobili ţi-s, cu-adevărat, 

Afară doar de nobili, căci, de zor, 

Doar cavaleria s a fost predat duşmanilor. 


LXXXVI 


Nicicând nu-i spaniolul suflet serv. 

Liber n-a fost, dar luptă dârz să fie. 

Stat fără suveran, stat fără nerv! ? 

Cad capii tăi, trădării dând simbrie? 

Sar oamenii de rând în bătălie, 

Iubind o țară ce doar i-a născut. 

Mândria dor de libertate-nvie 

Şi toţi i-s ţării pavăză şi scut. 

„Pân-la cuţit luptăm! — le este strigătul ştiut. 


LXXXVII 


Citiţi, citiţi dacă simţiţi chemarea 
De-a şti cum luptă Spania oricând! 
Citiţi ce-nseamnă-acolo răzbunarea; 
Cum orice armă-i de folos, pe rând: 
Navuja, şi ascuns, cuţit de rând, 

De luptă-s bune toate, totdeauna. 
Surori, copii, neveste apărând, 


Loveşte arma-n duşman ca furtuna 
Şi mii şi mii din ei cunosc astfel genuna. 


LXXXVIII 


Să-ncerce pentru morţii duşmani mila? 

O, nu! Priviţi câmpiile pustii! 

De sânge de femei lor le-a fost silă? 

Ci roadă-i clinii, nengropati, de vii; 

Şi apoi vulturi vină din tării, 

De carne să-i despoaie pân-la oase, 

Iar oasele rămână pe câmpii); 

Incit de-aceste ceasuri fioroase 

Să-şi amintească-n veci copiii noştri-n case. 


LXXXIX 


Dar lupta, vai, pe-al ţării plai mai fierbe; 
Din Pirinei cohorte vin, în zbor. 

în iureşele încă mai acerbe, 

Cu greu prevezi ce-o fi în viitor. 

Spre Spania priveşte-ntreg sobor 

De naţii de Pizarros subjugate. 

Columbia cântă chit liberator 

Şi răzvrăţirea-n Quito se abate, 

Cil geme ţara-mamă sub cizme, blestemate. 


XC 


Nici sângele vărsat în Talavcra; 

Barossa, cu eroicele-i fapte; 

Nici nalţii munţi de morţi din Albuera, 

N-au scos trudită Spanie din noapte. 

Au când viermi n-or mai sta-n măsline coapte? 
Când va scăpa de sângeroasa trudă? 

Cit, oare cât i-o mai fi dat să rabde 

A galului înstăpânire crudă 

Şi-al Libertăţii Pom va creşte-aici, în ciudă? 


XCI 


Iar tu, prietene... Dar prind să geamă 

Pe strune-ale poveștii întâmplări. 

Cu luptătorii de erai de-o seamă, 

Cu tine mă făleam în vii cântări; 

Dar cum pe-ale plictisului cărări 

Mergi fără lauri, de urât învins, 

Pe strună plâng doar surde disperări. 
Când Gloria pe mulţi i-a fost distins, 

Cu ce drept oare tu cu tihna te-ai deprins? 


XCII 


Tu, cunoscut de mult, mai drag ca toţi, 
Scump inimii ce n-are-amie mai hun, 

Chiar dacă te-am pierdut de tot, mai poţi 

în vis să-mi vii cum eu vreau şi-mi propun; 
Şi-n zori, când, treaz, stau iar tristeţi s-adun, 
Ros de durerea pierderii nătânge, 

La groapa ta l-oi plânge-n plâns nebun, 

La sânu-i cit ţărâna nu m-o itriiige; 

Pe cel jelit cum şi pe cel care-l deplânge. 


XCIII 


Aci-s peregrinările dintâi 

Ale lui Harold... Pe-alte foi de carte, 

O viaţă dusă mai cu căpătâi 

Poate-or descoperi coi dornici foarte. 
Critici severi, v-am supărat de moarte? 
Răbdare! Veţi afla cum s-a purtat 

în Grecia, în ţara vechii arte, 

Unde l-a dus destinu-i blestemat — 
Pământ slăvit şi sfânt, de barbari azi prădat. 


CÂNTUL AL DOILEA 


Zeiţă a înţelepciunii, vino, 

Fecioara corului cu ochi dc-azur! 

Nn, barzi n-ai inspirat, dar văd, divine, 

Că stă-n picioare-al templului tău mur, 
Sfruntând foc, vremea şi războiul dur; 

Dar focul, timpul, fierul mi-i făcură 

Rău cât stăpânii cei de azi, ţi-o jur; 

Sunt oameni, vai, care lumina pură 

Nu ţi-au simţit nicicând şi te privesc cu ură. 


II 


Atena, urbe veche şi augustă, 

Unde-s eroii tăi şi înţelepţii? 

Un vis sunt doar sub a uitării crustă, 
Ivi, primii mersi pe calea slavei, drepţii. 
Copiii-i mai învaţă azi la lecţii, 

Dar nu vezi a războinicului spadă, 
N-auzi ale sofistului reflecţii! 

Pe turnuri pâcla vremii-a prins să cadă 
Şi mândra ta mărire o azi o umbră fadă. 


III 


Hai, fiu al Răsăritului, aproape, 

Dar urna respectând, cu vechi efigii! 
O nație aici fu să se-ngroape, 

Cu zeii ci, lăsjnd numai vestigii. 

Da, zeii pier — nasc pururi noi religii; 
Când moare Zeus, Mahomet învie; 
Tămâi va arde oinu-n van, rob fricii, 
Cit moartea şi-ndoiala i-s sclavie 

Şi trestie îi este-a speranţei temelie. 


IV 


Biet om, spre cer priveşti, când de pamânt 
Legat eşti! Că exişti nu ţi-e de-ajuns? 

Vroi viaţă şi dincolo de mormânt? 

Te vrei unit cu cerul nepătruns, 

Pe neştiut tărâm, visând pe-aseuns 

Blestem ori fericire după moarte? 

în urna asta caută-ţi răspuns 

Cât de cenuşa ei nu s-o desparte, 

Căci nu-nveţi, cât din ea, din predice deşarte. 


yv 


Ori ințră-n al eroului nalt tumul, 

Pe țărm străin, unde l-au plâns popoare, 

Dar nu-i mai plânge nimeni astăzi scrumul, 
Nici străji de veghe-alături nu mai are, 

Când semizei — spun datini milenare — 

Se arătau ca moartea să-i cinstească! 

Ia-i, dintre oase, craniul! Ci oare 

Acesta-i templul în care zeiască 

Putere sta, dar prind şi viermi să-l părăsească? 


VI 


Coloane frânte, ziduri vechi contemplu, 
Odăi, porticuri... O, aici avură 
Ambiţia — palat, gândirea — templu! 
Azi vezi orbita goală şi obscură 
Şi-nţelepciunea, Spiritul sunt zgură 

Şi Patima ce n-a ştiut măsura! 

Ce sfinţi, sofişti, ce-nţelepciune pură 

[i pot reda, când totu-i dat de-a dura, 
Lăcaşului acesta şi turnului căldura? 


VII 


Ai zis, atenian preaînţelept, 


Că „tot ce ştim c că nu ştim nimica”, 

Toţi suferă — doar ce-i slabi plâng — e drept; 
De-al Sorţii dat de ce-ai fugi cu frică, 

Din năluciri când frica se ridică? 

la-ţi ce-ţi dă Soarta şi al tău noroci 

La Acheron sorocul tihnei pică, 

Şi nu-ţi spun unii, la banchet, „ia loc”. 
Tăcerea doar te-a prins în veşnicu-i breloc. 


VIII 


Şi dacă-i drept ce sfinţii, în asceze, 

Au spus despre a sufletelor lume, 

Pe saducei cereând să-i ruşineze 

Şi pe sofiştii sceptici, de renume, 

Ce bine-ar fi să ne putem, anume, 

Ruga în cor cu cei ce uşurară 

Al vieţii noastre drum — şi umbre-mumc 
Să întâlnim, din vremea legendară, 

Din Bactru, Samos, ce virtuţi ne învatară. 


IX 


Tu, care-ai dus cu tine în mormânt 
Iubirea, Fericirea — oare mort 

Pot să te cred, când sufletul mi-e frânt 
Dar amintirea vic-n gând ţi-o port? 
Visa-voi al reîntâlnirii port, 

Şi sufletu-mi va umple acest vis. 
Când ochii amintirii mi-i încord, 

Cum nu uit anii juni, de nedeseris, 
Ferice-aş fi să ştiu că eşti în Paradis. 


X 


Să stau un pic pe lespedea ce-a fost 
Unei coloane nalte temelie... 
O, fiu al Iui Saturn, aici, cu rost, 


Avut-ai templu drag pururi ţie. 

Incerc să-i reînviu, prin fantezie, 

Grandoarea: nu pot... Faptul mă-nspăimânta, 
Căci dinţii vremii-au ros cu străşnicie! 

Proptit stă turcul de coloana frântă, 

Nepăsător — şi-un grec, trecând pc-alături, cântă! 


XI 


Dar din relicve ce de toată fala-s, 

Pe care, tristă, le lăsă-n ruine, 
Plecând pe veci de-acolo, zeea Pallas, 
Au cine fură mai din greu azi? Cine? 
Ţi-i fiu, o, Caledonie! Ruşine! 
Englezii mei, născuţi în libertate, 

Tot ce-a fost liber apără, ştiu bine. 

O, triste racle fost-au profanate 
Şi-altarele de valuri în furii îngropate! 


XII 


Modemul pict a ţandurit, cu jind, 

Tot ce-a scăpat de turci, vandali şi Timp, 
Dur, sterp ca steii ţării lui fiind. 

Cum de-ai putut pe zeii din Olimp, 
Netrebnic suflet, nemilos şi tâmp, 

Să-i smulgi Atenei tu, cu tot tu temple? 
Slabi, fiii n-apărau trecutul nimb, 

Dar trişti stăteau dezastrul să-l contemple, 
Simţindu-se mai sclavi şi vecilor exemple! 


XIII 


Va spune Albionul fericit 

C-a fost să vadă cum Atena plânge? 
In al tău nume totu-i pângărit, 

O, ţara mea! Ruşinea şi-or răsfrânge 
Asupră-ţi profanările nătrânge. 


Tu, liberă, cc-ajuţi popoare sclave, 

Răpeşti unui popor scăldat în sânge, 

Ca Harpia, relicva vechii slave 

Cruţată de tirani cumpliţi şi vremi grozave! 


XIV 


O, Pallas, unde oşti, cu scut destoinic 
Să-l ţii pe Alarie in faţa porţii? 

Dar fiul lui Peleu, viteaz războinic 

leşind cu lancea-i grea din lumea morţii 
Sa-nfrunte iarăşi, vajnic, greul sorții? 

Au Plutişi nu-l mai lasă încă-o dată 

Să-l înfrăţească pe-alt tilhar cu morţii? 
Azi, leneş hoinărind el se araţi, 

Pe malul Stixului, nevrând să se mai bată! 


XV 


O, Grecia, -i de sloi cel ce nu plânge 

Pe scrumul lău ca pe-al iubitei scrum! 

Cui oare inima nu i sc frânge 

Când templele ţi-s năruite-acum, 

De briţi purtate pe al mării drum, 

Când să le apere erau datori? 

O, îi blestem pe toţi când îi văd cum 
Ţi-mplântă spada-n suflet, prădători, 
Ducându-ţi zeii-n nordul ceţos, nepăsătorit 


XVI 


Dar unde-i Harold? pot sa-l uit cumva 
Pe mohorâtul călător pe ape? 
Regretele ce sunt el nu ştia: 

N-avea iubite cu plâns fals sub pleoape 
Şi nici prieteni buni, să-i sica aproape 
Cind, rece, purcedea spre alte clime. 
De-al farmecelor ned ajuns să scape, 


Lăsă, nesuspinând şi plin de-asprime, 
O ţară stăpânită de războiri şi crime. 


XVII 


Cel ce-a plutit pc marea cea albastră, 
întunecată, a văzut adese, 

Sub briză, o privelişte măiastră. 
Cmflându-şi pânza-n vânt, fregata iese 
Lusând în urmă-i port, catarge dese, 
Ţărm, plaje, clopote... Câmpie-i marea, 
Flotila — cârd de lebede alese; 

Pe toţi matrozi i-i prinde-nfiorarea 

Şi navele-şi despica în vesel zbor cărarea. 


XVIII 


E nava mică lume de războinici; 
Fixate bine-s tunurile crunte 

Şi sună răguşit comenzi... Destoinici, 
Matrozii pe odgoane-s, de pe punte; 
Prind palme tari parâmele să-nfrunte... 
Boţmanul suflă-n fluier... Echipajul 
La trudă, se îndeamnă şi, în frunte, 
Stăpân e-un aspirant pe tot tapajul, 
Vădindu-şi, încă ţine, ştiinţa şi curajul 


XIX 


Luceşte puntea, fără nicio pată; 

De cart e un locotenent sever. 

Priviţi şi locul unde niciodată 

Nu calcă nimeni, sacru şi stingher: 
Acolo-i căpitanul, om de fier, 

Temut şi respectat, vorbind arare, 

Cum regulile disciplinei cer, 

Când glorie râvneşti şi faimă mare; 

Į se supun englezii, trudind cu-nversunare 


XX 


Ci suflă, vânt prielnic! Nava-mpmge 
Cât soarele nu-nclină spre apus, 
Căci vasul amiral, când el s-o stinge, 
Va fi să-şi strângă velele, supus, 

Ca navele, ce leneşe acu-s, 

Să le aştepte... Câtă neplăcere, 

Căci zeci de mile câştigate nu-s! 
Păcat e când să stai în loc se cere 

Şi numai pentru-a altora întârziere! 


XXI 


Răsare luna... Ce moment feeric! 

Spumatul val tot aur şi argint e; 

Iubiţii stau sub lună, -n întuneric, 

Şi fetele mai cred în jurăminte! 

De-am fi şi noi pe țărm! Dar, să ne-alinte, 
Un Arion avem pe bord — şi struna 

O pişcă-a dans marinăresc, fierbinte. 

Se strâng în jurul lui ca totdeauna, 

în danţ focos ca pe pământ, veghindu-i luna. 


XXII 


La al strâmtorii Calpe nalt coclaur, 

Stă Europa cu-Africa în faţă. 

Ibera cu ochi negri, smeadul maur, 

în razele Hecatei se răsfaţă, 

Suavă-i luna-n Spania semeaţă, 

Stânci luminând, păduri ce le adumbră, 

Chiar de-s mai pale către dimineaţă, 

Pe când mauritanii munţi în umblă 

Sunt înveliţi, din culmi şi până-n valea sumbră. 


XXIII 


E noapte... 

Cugetăm, visând — şi-aminte 

Ne-aducem de-o iubire, -acum departe. 
Indoliată inima se simte, 

Visând iubiri — dar visele-s deşarte. 

Când, tânăr, supravieţuieşti în parte 

Iubirii — poţi s-o uiţi când eşti cărunt? 

Puțin răpi mai poate cruda moarte 

Când doruri, duioşii, uitate sunt! 

Prunc cine nu sar vrea când vârsta roade crunt? 


XXIV 


Sttiid peste bord plecat, cu nostalgie, 
Vezi pe Diana -n mare ca-n oglinda. 
Uiţi de nădejdi, deplanuri, de mândrie, 
Şi-n minte anii scurşi ţi se perindă. 
Ah, orice inimă e suferindă, 

Căci toţi avem o scumpă amintire 

Ce poate iar în mreaja-i să ne prindă 
Şi merită a lacrimei cinstire. 

Te săgetează şi să scapi ţi-e peste fire. 


XXV 


Pe valuri să visezi, pe stânci să stei 

Ori prin păduri de nepătruns să treci, 

Prin locuri unde nu e omul crai 

Şi încă n-a bătut nicicând poteci; 

Să sui pe munţii nalţi unde, din veci, 

Pase turme în deplină libertate; 

Peste genuni, cascade să te-apleci, — 

O, asta nu-i deloc singurătate! 

Cu Firea doar vorbind, guşti harurile-i toate 


XXVI 


Dar în umanul stup zumzăitor, 

S-auzi, să vezi, să simţi cu agerime, 

Tu, lumii sastisit locuitor, 

De nimenea iubit, iubind pe nime; 

Pe-ai soartei favoriţi, ce fug de-asprime, 
Stând să-i înfrunţi cu toată răutatea; 
Când nimeni nu te-o plânge din mulţime 
De Morţii va să-i dai întâietatea, 
Aceasta, vai, aceasta-i, da, Singurătatea! 


XXVII 


Mai fericit trăieşte-al vieţii patos 
Monahul, în decorul lui măiastru, 

Ce-l vezi de pe preasfântul munte Athos-, 
Dacă ajungi pe stânci să stai, sihastru, 

Ca valul să-l admiri sub cer albastra, 
Rivnind să stai acolo pe vecie, 

Simţind că ţi-a fost viaţa un dezastru 

Şi regret înd că n-ai dus viaţa vie 

A celor ce s-au hărăzit la schivnicie. 


XXXVII 


N-am să descriu eu neschimbândul drum 

Pe care urmc-n veci nu mai găseşti, 

Lungi linişti, vântul din senin, precum 

Nici vremea şi nici toanele-i fireşti, 
Necazuri, bucurii marinăreşti 

Pe zvelta plutitoare citadelă, 

Potrivnic vânt, învolburări drăceşti, 

Până când sus, pe gabie, sub velă, 

„Pământ!” — se strigă şi toţi veseli se revelă. 


XXIX 


Dar n-am să trec, Calipso, tot tâiiml, 
Pe lângă-a tale insule-surori; 


Un port aici tot mai surâde blând 
Multosteniţilor navigatori, 

Chiar de, pc stânci, nu-l plângi ca alteori 
Pe cel ce-şi vru soţie muritoare; 

De-aici l-a-mpins şi Mentor în viitori 

Pe fiul lui, să-i plângă şi mai tare 
Prinţesa-nimfă tragedia-ngrozitoare. 


XXX 


S-au dus domnia-i, cruntu-i ghinion... 

Da, tinere, nu fi credul: veghează! 

O muritoare azi îi stă pe tron, 

Şi, poate, -n ea, Calipso iar e trează. 

O, Florence! De-a mea inimă mi-e groază! 
De-ar mai iubi, a ta ar fi pe veci, 

Dar cum durerile mi-s crudă piază, 

Nu merit chinu-mi printi-al tău să-l seci, 
Primind jertfirea unei triste inimi reci! 


XXXI 


Astfel gândea, privind-o pe-acea doamnă, 
Childe Harold, dar simțea că marea-ți vrajă 
Spre admiraţie, şi-atât, l-îndeamnă. 
Cuminte Amor sta acum de strajă, 

El ce adesea îl prinsese-n mreajă, 
încredinţat că l-ar momi zadarnic, 

Căci prin a inimii azi groasă coajă 

în van şi-ar li zvârlit săgeata harnic, 
Harold privind nepăsător la orice farmec. 


XXXII 


Uimită, Florence ii vedea pe cel 

De care se vorbea că-i iubăreţ. 

Ca nu-i mişcat de nurii ei defel, 

Când toţi, minţind ori nu, cu orice preţ, 


Spuneau că le-ar fi ţelu-ntregii vieţi, 

El rece cum putea rămâne oare 

Prunul nepăsător, nu cu dispreţ, 
Nesimulând măcar acea ardoare 

Ce poţi să n-o-nţelegi, dar supără arare? 


XXXIII 


Ea nu ştia că inima-i de piatră, 
Mascată de orgoliu şi tăcere, 

Fusese a voluptăţii idolatră, 

Vânând oriunde nimica plăcere, 

Şi că la a seducţiei putere 

El renunţase. Şi dacă fiori 

Stârnit-a-n el, cu ochi pluti de mistere, 
Printre oftânzii ei adoratori 

El nu s-a strecurat cu ochi linguşitori. 


XXXIV 


Putin cunoşti Femeia, prin suspine 

Pe crezi c-o cucereşti — din veci se ştie... 
De te-a supus, ce-i pasă ei de tine? 

Să-fi fie idol sunt făptura-i vie, 

Dar, adorând-o, nu-i cădea-n sclavie, 

Căli va primi ardoarea cu dispreţ; 
Ascunde-ti undele de duioşie, 

Că-i place mult bărbatul îndrăzneţ. 

Atacă — şi-ţi va dărui comoara ei de preţ, 


XXXV 


E-o lecţie de Timp adeverită, 

Şi suferi de-o ştii bine pe de rost, 
Căci când ai cucerit-o pe iubită 

îţi pare scump de lot plătitul cost, 
Caci suflet, cinste, -al tinereţii rost 
Pierdute-s — ăsta-i rodul pasiunii! 


Piin crunt noroc, dintru-nceput de-a fost 
Strivită, rana se-nvenină-ntr-unii 
Şi nici în dragoste atunci nu mai cred junii. 


XXXVI 


O, cânt al meu, în astea nu mai stărui, 
Căci munţi şi mări noi încă vom străbate, 
Nu după-nchipuirile cutărui, 

Ci pradă unei nostalgii curate. 

Vom admira privelişti minunate, 

Cum n-afli-n Utopiile moderne, 

Ce ne învaţă ce putea ori poate 

Să fie omul, de n-ar fi un vierme 

Corupt şi-ar merita mari fericiri eterne. 


XXXVII 


Natura-i veşnic cea mai bună mamă, 
Oricât de schimbător e chipu-i sfânt; 
Chiar de nu m-a luat prea mult în seamă 
Şi favoritul ci copil nu sunt, 

Iubind-o, vreau priveliştea să-i cânt. 

Ce fascinant o chipul ei sălbatic, 
Nepângărit de om... Zi, noapte, blând 
Parcă-mi zâmbeşte, chiar de eu, zănatic, 
Mai mult o căutam la ceasu-i nebunatic. 


XXXVII 


Albania a lui Iskander! Far 
Pentru-nţelepţi, juniei încântare, 

Şi ţara unui tiz ce, temerar, 

Pe turci i-a strâns în straşnică-ncleşlare; 
Tu, de bărbaţi hirsuţi zămislitoare, 
S-admir mă lasă stâncile-ţi de cremeni! 
Dispare crucea, minaretu-apare, 
Precum şi semiluna, deasemeni, 


în vârf de chiparoşi înalţi, zvelţi, gemeni. 
XXXIX 


Trecu Childe Harold de ostrovul unde 
Privind spre mare Penelopa plânse; 
Văzu şi naltul munte ce ascunde 
Mormântul lesbienelor... Te frânse 
Destinul, Safo! Tot ce se răsfrânse 
Din tine în nemuritorul vers 

Nu te-a putut salva? în liră strânse 
Sunt veşnicii, şi-al oamenilor mers 
Spre singurul etern, pe Terra, univers. 


XL 


Când Leucadia văzu, o toamnă 

Grecească se-ncropea, cu blând cer clar; 
Spre ea simţea că inima-l îndeamnă, 

Iar urmele ele crunt război barbar, 
Lepanto, Actium şi Trafalgar, 

Le-a fost privit nepăsător, cu lene, 

Căci nenăscut sub astru temerar, 

Râdea de-un luptător umflat în pene 

Şi se simţea străin de-a luptei crude scene. 


XLI 


Dar steaua scrii razele-i suave 

Când le plecă spre falnicul, din urmă 
Lăcaş străvechi al dragostei bolnave, 
Simțį tristeți ciudate-n piept că-i scurmă. 
Tăia fregata valuri albe, -n turmă, 

în umbra legendarului azi munte, 
Nostalgic val lăsând mereu în urmă; 

Şi sta melancolia să-şi înfrunte 


Cu ochiul mai senin, mai limpezită frunte 


XLII 


Pe albanezii munţi se face ziuă; 

Vezi Suli, Pindu cu zăpezi pe pisc; 
Cununi de ceaţă-n vârfuri li sj-aeiuă, 
împurpurate de solarul disc. 

Sălaş de oameni iubitori de risc 

Aici vezi — când prin nori transpare glia; 
Şi urlă lupi, şi coroiatul plise 

Şi-ascute vulturul — şi vijelia 

La început de an şi-nvolbură urgia. 


XLIII 


Şi Ghilde se simţi aici doar singur, 
Spunând adio limbilor creştine; 

Trecu necunoscute văi, stânci, crânguri, 
Ce mulţi le-admiră, dar cu frica-n vine. 
El soarta o-nfrunta, râvnind puţine, 
Primejdii nici vânând, nici ocolind; 
Sălbatice privelişti noi, divine, 
Stâmind în el al drumeţiei jind, 

Şi arşiţi îndura şi viscole vuind. 


XLIV 


E crucea roşie aici umilă, 

De circumcisi hulită, netrufaşă; 

Popi ori creştini de rând îţi iscă milă, 

Căci popii nu ca-n alte părţi se-ngraşă. 
Fecioară, idol, cruce uriaşă, 

Profet sau sfant, sub orice semn învii, 

O, tâmpă superstiție, din faşă, 

Pe popi i-nalţi, şi-i pierzi pe cei mulţi... Ci, 
In cult, poţi aurul de zgură limpezi? 


XLV 


Şi iată golfu-Ambracia, cel unde 
Imperiu vast căzu pentr-o femeie; 
Romana flotă lupte furibunde 

Cu-a Asiei a fost aici să deie 

Dar mii de morti şi-au dobândit trofee! 
Ci iată-al altui Caesar monument, 

Ca mâua lui, azi veşted... Au dece e 
Creată lumea asta-n chin dement, 


Tirani s-o piardă ori câştige-ntr-un moment? 
XLVI 


Din munţii-ntunecaţi ce-i stau hotar 
Albaniei, până-n ilirul şes, 

Trecu mulţi munţi Childe Harold, nici măcar 
In mituri amintiţi, chiar de, ades, 

Nici Attica loc mai frumos şi-ales 

N-arată ochiului, căci fermecate 

Văi, ca-n Tempe, mereu în faţă-ti ies. 

Chiar al poeţilor Parnas rar poate 

Ascunde locuri ca aici mai fermecate. 


XLVII 


Trecu de Pind, de lacul Acheruza, 

Şi ocolind a ţării capitală 

Curând ajunse să-i salute buza 

Pe craiu-Albaniei, ce nu cu fală 
Zdrobeşte-un neam ce pururi se răscoală, 
Ci doar făcând din fărdelege lege. 
Muntenii-asaltă fără şovăială, 

Din munţii lor, cu pietre şi ciomege; 

Din ei, rar aurul vreun trădător alege. 


XLVIII 


Monahie munte, Ziţa! Eşti pfuuânt 
Sfinţit, chiar de eşti scund, că-n jos şi-n sus, 


Şi-n părţi privind, în ochi tot simţi răsfrânt 
Un magic curcubeu, frumos nespus; 
Dedealuri, codri, râuri eşti sedus, 

Şi-un cer senin, ce le armonizeaza 

Un vuiet de ecouri readus 

îţi spune unde urlă, veşnic trează, 

Cascada ce, vrăjindu-te, te-nfiorează. 


XLIX 


Din păduricea de pe-un deal se-arată 
Majostuoasă, albă mănăstirea; 

Chiar munţi înalţi de-i stau de strajă roată, 
Şi o domină, tot îi simţi sfinţirea. 

Aici stă caloierul, om eu firea 

Senină, blinda, bun de ospeţire; 

De-aci drumeţul, ca de nicăirea, 

Greu pleacă şi mişcat cu osebire 

De-i place al Naturii farmec să-l admire. 


L 


Aici de arşiţi fugă şi rămâie 
Sub arbori seculari, pe iarbă grasă, 
Şi-o briză ca din rai va să-l mângâie; 


De sus, spre şes privirea lui se lasă 

Şi gustă noi plăceri în umbră deasă. 

De ale soarelui săgeți arzânde 
Frunzarului pădurii nici că-i paşii; 

Se tolănească-aici şi, -n ceasuri blânde, 
Admire nopţi şi aurore tremurânde. 


LI 


Vulcanic amfiteatru-ai Himerei 

Alpi se arată-n zare, şi o vale 

Ce ochiului odihnă şi plăcere-i; 

Vezi turme, frunze unduind clomoale, 
Pâraiele tăindu-şi larga cale. 

Priviţi cernitul Aeheron, o dată 

Sortit doar unor umbre sepulerale! 

O, Pluton! Iadul tău de mi se-arată, 
Se-nchidă Elizeul; primeşte-mă îndată. 


LII 


Nu profanează turnuri de cetate 
Priveliştea... Janina nu-i departe... 
Ascunsă-i doar de creste detunate. 

Rar oameni vezi, rar case; prin stânci sparta 
Rod capre frunze, de plăcere moarte, 

Şi câte-un ciobănel, în alb mintean, 

Stă ochii de pe-o lespede să-şi poarte 

Spre turma lui, doinind cu mult alean 

Ori stă în peşteri când furtuna urlă-avan. 


LIII 


Dodona! Unde e al tău oracol, 

Izvorul profeţiei, codrul sfânt 

Şi valea repetând, printr-un miracol, 

Ce spune Joe? Şters de pe pământ 
E-altarul lui!... Şi omul plânge când 

I-i rupt al vieţii fir? Nesăbuite, 

Taci, căci ca zeii poţi muri oricând. 
Stejari pier, lespezi, naţii, lumi vestite — 
Şi tu crezi că mai mult trăi-vei, pasămite? 


LIV 


în urmă lasă Childe Epirul, munţii, 
Şi ochiu-i, ostenit de creste-astrale, 


Vrăjit priveşte, de sub placa frunţii, 

Coline unduioase, ori, în vale, 

Verdeaţa primăverii triumfale 

Şi măreţia șesurilor când, 

Sub arbori nalţi, un râu îşi taie cale 

Şi-i oglindeşte-n unda lui dansând, 

Ori adormiti sub licăr lunar, noptatic, blând, 


LV 


Plutind pe prăvălaticul râu Lacs, 

Când Febus după Tomerit* se-ascunde 
Şi umbre lungi îndeamnă la repaos, 
Văzu şi 'Tepaleni, ui bea unde 

Se-arată minaretele rotunde 

Sclipind ca meteorii-n întuneric; 

Şi auzi vii glasuri furibunde, 
Războinice, prin acel fast feeric, 

Cum mai puternice ca briza se desferic. 


LVI 


Trecu de al haremului turn mut, 

Privind, de sub al porţilor arc vast, 
Palatul unui domnitor temut, 

Plin de putere, nezgârcit la fast; 

Străini, dervişi, sclavi, eunucul cast, 

De toate rasele, -s mereu de faţă, 

Cu mult respect, adinc, entuziast. 

Palatul o-o privelişte măreaţă, 

Dar e, pe dinafară, zid gros de fortăreață. 


LVII 


Oşteni pe cai în scump harnaşament, 
în curte, jos în lupte-s gata s-ardă; 

Pc coridoare, străji cu ochi atent, 

în strai ciudat, stau necurmat de gardă; 


Stă tropot de copite să se piardă 

Sub bolți, când iese-n goană un tătar; 
Greci, albanezi, tuni, mauri stau în hoardă 
Sub tuiuri, pc când, răpăind barbar, 
Vestesc mari tobe cum că vine noaptea iar. 


LVIII 


Dârz pare-un albanez în scurt caftan, 

Cu puşca lui ţintată şi în straie 

Brodate-n fir de aur diafan; 

Eşarfa macedonă-i de văpaie; 

Vezi delhi purtâud bonete de bătaia 

Şi curbă sabie; vezi greci şireţi; 

Robi mutilaţi din Nubia, o droaie; 

Turci muţi, cu bărbi, te bagă-n sperieţi: 

Ei dau porunci doar şi-s puternici, cruzi, semeţi 


LIX 


Stau tolăniţi, sau umblă, sau admiră 
Priveliştea schimbată-n orice clipă; 

Un musulman noian de rugi înşiră, 

Iar alţii stau fumând din lunga pipă; 
Mindri-albanezi păşim se înfiripă; 
Greci şuşotesc prin câte-un coif, mereu, 
Şi din a minaretului aripă, 

Un glas de muezin vesteşte greu: 

Allah e unicul pe lume Duuinczeu 


LX 


Era de Ramazan ajun şi post 

Şi penitenţei ziua se sortise, 

Dar când al serii fapt trecut a fost, 
în tinsera o masă ca în vise, 

Şi se porni chiolhan cu uşi deschise 
Sclavi tot cărau gustoasele bucate 


Şi orice galerie se golise. 
Din încăperi un vuiet surd răzbate, 
Şi sclavi şi paji tot intră şi ies purtând de toate 


LXI 


N-auzi, la chefuri, al femeii glas; 

în tainice alcovuri crunt păzită, 

Nu face fără feregea un pas. 

Doar soţului stăpân e hărăzită, 

Şi cu-nchisoarea ei obişnuită, 

O-neântă soţul, grijile de mamă, 

De alte simţăminte nemomită. 

Crescându-şi pruncii, dă de dinşii seamă; 
Nicicând al altor patimi farmec nu o cheamă.. 


LXII 


într-un pavilion de marmur care 

La mijloc are-un ţâşnitor izvor, 

Ai cărui stropi revarsă-n jur răcoare 
Şi-mbie la ceas dulce-odihnitor, 

Ali-Paşa stă, crudul domnitor, 

însă pe venerabila lui frunte 

Seninătatea stă-n plăcut decor, 

De nu-ţi vine să crezi că gânduri crunte 
Nutreşte necurmat sub tâmplele-i cărunte. 


LXIII 


O, nu că barba lui de-argint nu-l lasă, 
Ca-n tinereţe, patimei supus. 

Teianul şi Hafez, în rimă-aleasă, 

Că dragostea învinge anii — au spus, 
Dar crimele pe fruntea lui şi-au pus 
Pecetea — şi ca tignd crud arată. 
Prin sânge de-a suit mereu mai sus, 
Azi setea lui de sânge-i nesecată 


Şi sânge-ar tot vărsa cu ură-ncrâncenată- . 
LXIV 


Hoinarul poposi aici, văzând 

Privelişti şi tot lucruri noi în jur, 

Dar ochiul lui se dezgustă curând 

De musulmana pompă, de huzur, 

De voluptatea în sălaş impur, 

Unde mai fuge de oraş puterea. 

Ar fi fost vraja fără de cusur, 

De fastul n-ar fi însoţit plăcerea, 

Căci inima în tihnă îşi cată mângâierea. 


LXV 


Hirusuţi sunt albanezii şi sălbatici, 

Dar au sălbatice virtuţi, cu mia; 

Ce duşman i-a văzut fugind zănatici? 
Ce alţi soldaţi răzbesc ca ei urgia? 

Ei, fraţi cu crestele şi vijelia, 

Sunt aspri precum munţii... Răzbunarea 
Li-i cruntă — dar cinstesc prietenia; 

Şi iama dau, cu toată infocarea, 
Urmându-i şefului lor dârz chemarea. 


LXVI 


Childe i-a văzut gonind de la palat 

La luptă — şi-apoi când, întâmplător, 
Ajunse-al lor captiv nevinovat. 

Cei cruzi mai cruzi cu prinşii lor se vor, 
Dar ci l-au dus în cortul primitor, 

Cum n-ar fi făcut, poate, alte naţii 

Mult mai puţin barbare-n locul lor. 
Puţini se poartă, vai, precum confrații! 
Chiar şi compatrioţii arar ţi-s aliaţii! 


LXVII 


Potrivnic vânt tot îmbrâncea spre stânci 
Fregata către suliota coastă, 

Când totul se-nvelea în bezne-adânci; 

De ancorarea se-arăta nefastă, 

Mai rău era pe-a valurilor creastă; 

Matrozii se temeau că, stând la pândă, 
Trădarea-n aste locuri îi adastă, 

Şi pururea de victime flămândă, 

Sorteşte turci, creştini, oricând, la grea osândă. 


LXVIII 


Dar mâna le-au întins cei oameni bravi 

Şi i-au trecut prin mlaştini, stânci abrupte, 
Mai omenoşi ca sclivisiţii sclavi; 

La foc uscară straie ude, rupte, 

Din cupe fură vinurile supte, 

Şi lămpile se-aprinseră — şi-n dată, 

Din cât aveau le dară să se-nfrupte. 

Nu-i asta omenic-adevărată? 

Ce lecţii pentru cei ce în huzur înoată! 


LXIX 


Şi se-ntâmplă că Harold bun rămas 
Când munţilor se pregătea să zică, 
Tâlhari de drumul mare orice pas 
Ţi-l urmăreau, cu săbii şi alică; 

Şi-o ceată-atunci luă cu el, voinică, 
De oameni ce la greu nu se dezmint. 
Trecu de Acarnania fără frică 

Şi în eoliene văi de-alint 

îi părăsi, lângă-Achelousul de-argint. 


LXX 


Ci tinde Utraikeyul solitar 

Odihnă-şi află în rotund liman 

Şi oglindeşte-al lunii licăr clar 

Când arbori desi îşi leagănă-n colan 
Frunzişul lor umbros peste găvan, 

Cit briza mângâie-ncreţite unde, 

Popas făcu iar Childe, pătruns de-alean, 
Căci noaptea, pentru el, oricând, oriunde 
Mirifice privelişti sunt, plăceri ascunde. 


LXXI 


Te țărm ard focuri... S-au mâncat bucate..; 
Din nună n mină cupe trec, cu vin. 

Harold, surprins, se minuna de toate, 

Dar maiciiseamă când, sub cer senin, 

Cât miezul nopţii nu bătu deplin, 

Se prinseră localnicii în dauţ... 

Şi-aruncă puştile, de mi mâini se ţiu 

Toţi palicarii în rotitul lanţ, 

Lăţind pământul şi cântând sub nalţi versanţi. 


LXXII 


Childe sta de-o parte, cu uimire vie 
Plivind petrecerea, plăcându-i chiar. 
Cu toată-a ei hirsută veselie; 

în toate nu afla nimic vulgar, 

Nici desfrânare-n danţul lor barbar. 
Au iuți mişcări, le joacă limbi de foc 
Pe chip, şi ochii scapără, de jar; 

Cu plete pân-la brâu se-avântă-n joc 
Şi mai mult urlă decit cântă din bojoc. 


1 

Tamburgi, tamburgi! Dai semnal de război* 
Si trezeşti vii nădejdi în cei bravi, în eroi. 
Dârzii munţilor fii se ridică azi toţi: 


Ilioţii cei smezi, iliri, chimarioţi. 

Cine-ntrece pe-un smead suliot ortoman 

In cămaşa-i de nea şi-n miţosu-i mintean? 
Către lupi şi vultani suie turmele sale 

Şi e râu volburat când coboară la vale. 

2 

Când voi, chimarioţi, nu-i iertaţi nici pe fraţi, 
Oare-n stare aţi fi pe duşmani să-i cruţaţi? 

îl loveşte un glonţ pe duşman fără sminâă; 

A lui inimă e minunată ca ţintă. 

3 

Macedonii, şi ei, în războaie mari meşteri, 

De vânat azi uitând, ies afară din peşteri, 

Şi eşarfa le-o fi mai roşită oleacă, 

A lor sabie cât n-o intra iar în teacă. 

4 

Ah, piraţii parghezi, ce au marea drept casă, 
Pe toţi frâncii îi duc în sclavie ciinoasă. 

Şi galere şi vâslo la mal stau, în soare, 

Cât pe prinşi ei şi-i duc la grea închisoare. 

5 

Ah, eu nu vreau plăceri ca un gras bogătan; 
Tot ce vreau îmi câştig cu-al meu crunt iatagan 
Eu mireasă-mi câştig, cu păr moale şi lung; 

De la mame smulgând dulci fecioare ce plâng. 
6 

Ah, miroasă şi ţinură fata îmi place, 

Să mă mângâie dulce, să-mi cânte, să-mi joace, 
Să ne cânte, pe coardele lirei plecată, 

Cum în lupte muri cel ce fostu-i-a tată. 

7 

Cum plângeau în Previsa v-aduceţi aminte 

Cei învinşi? Cum cântam noi, zburând înainte? 
Pradă multă-mpărţind, mulţi bogaţi sugrumând 
Şi doar tinere fete în viaţă lăsând? 

8 

Ah, nici milă, nici teamă nicicând nu cunoşti, 


Dacă lupţi cot la cot cu-a vizirului eşti, 

Căci de când s-a născut chiar profetul cel sunt, 
Precum Ali-Paşa n-a fost brav pe pământ. 

9 

Ah, Muchtar, al său fiu, chiar la Dunăre-anu-i 
Şi bălaii ghiauri se-ngrozesc de-al său tui, 

Şi când delhii lui dârzi i-or tăia şi împunge, 
Din muscali oare câţi pe la căşi or ajunge? 

10 

Seliktar, iataganul să-i scoţi lui Ali; 

Dă semnal de război, tamburgi, tamburgi! 

O, voi, munţi care-acum ne vedeţi coborând, 
Vom veni-nvingători înapoi, ori nicicând! 


LXXIII 


O, Grecie! Relicvă-a vechii glorii! 

Tu, mare-nfrântă, nemurilă-n moarte! 

Pe risipiţii fii, neluptătorii, 

Cum să-i înveţi lanţ vil să nu mai poarte? 
Nu-s azi ca grecii obidiţi de soarte 

Ce vrând la Termopile se-ngropară. 
Eroic înfruntând vrăjmaşe hoarde. 

Ce dârz războinic inspira-vor iară, 

încât din Eurotas ţâşnind, ca ei să piară? 


LXXIV 


Spirit al libertăţii! Când stăteai 

Sus, pe Phyle, cu Trasibul cel falnic, 

Puteai să vezi ăst verde atic rai 

Genuini sub gheare de vrăjmaş prădalnic? 
Nu treizeci de tirani i-apasă jalnic 

Pe-ai săi urmaşi... Un musulman de rând 
Rob face azi din fostul dârz localnic, 

Ce nici nu se răscoală... Doar în gând 
Blestemă, rămânând sclav pină la mormânt. 


LXXV 


O, neschimbat doar chipul le-a rămas, 
Şi-n ochii lor privitul, au cine poate 

Să erendă-n pieptul lor că nu dă glas 
Chemarea ta, o, simtă Libertate? 

Vor ajutoare din străinătate 

Şi speră că-s aproape-aeolo zile 

Când fi-vor iar stăpânii peste toate, 

Dar nu înfruntă armele ostile, 

Ruşinea să şi-o şteargă din a istorici file. 


LXXVI 


Mogştenitori de lanțuri! Nu ştiţi oare 

Că sclavul lanţul trebuie să-şi rupă? 

Că mina lui să lupte e datoare? 

Să vină gală, moscovită trupă 

Pe turci să vi-i alunge? Ei —şi după? 
Pc-altar voi veţi aprinde flama tortii? 

Hote umbre spre tirani irupă! 

De schimbi stăpânii, nu schimbi datul sorții! 
Ruşinea, Grecie, te-aduce-n pragul morţii! 


LXXMI 


Oraşul cucerit de la ghiauri 

Pot iar să-l ia ghiaurii, spre-a pătrunde 

Din nou între-ai seraiului nalţi muri; 

Şi pot ui sânge totul să inunde; 

Pot iar wahabe hoarde furibunde, 

Co-au profanat Profetului mormântul, 

Să nimicească totul, orişiunde, 

Dar libertatea nu-şi mai ia avântul 

Aici — unde de robi e plin pe veci pământul! 


LXXVIII 


Dar veseli sunt... La uşă postul bate 

Şi sufletul căinţei şi-or supune, 

Prin rugă să so spele de păcate; 

Ci al căinţei, sac cât nu şi-or pune, 

Le mai rămân câteva zile bune 

Ca să petreacă şi benchetuiască, 
Dedându-se unor plăceri nebune, 

în straie-aiurea, ba purtând şi mască, 
La carnaval pornind în ceată tinerească. 


LXXIX 


Atâta veselie ca-n Stambul, 

A Greciei cândva regină-urbe, 

Nu afli-n lume, chiar de, nesătul, 

Vrea turcul Sfânta Sofia s-o surpe. 

(Plângi, liră, plângi ce stă să se uzurpe!) 

Când liberi erau grecii, barzii lor Iscau dulci sonuri... 
Dar şi azi, ce zurbe, 

Chiar de se mint toţi grecii-n danţ şi-n cor, 

Auzi şi vezi stârnind ecou peste Bosfor! 


LXXX 


Puternic e-al petrecerii tumult; 

Se schimbă muzica, dar nu-ncetează; 
Cadenţa vâslelor pe val ascult, 

Şi valul însuşi, sub a lunii rază, 

Cât de plăcut, tot clipocind, oftează! 
Când briza mai stâmeşte linul val, 
Regina fluxurilor, noaptea trează, 

îşi înmulţeşte-n unde chipul pal, 
Feeric luminând de val lovitul mal. 


LXXXI 


Pe spume fug uşoarele caiace... 


Uitând de somn, de casă, -n ritm drăcesc, 
Stau fetele, pe mal, în dant să joace, 
Schimbând priviri ce inima topesc 

Cu-ai lor flăcăi — şi mâna-şi strâng, firesc, 
Cu caldă duioşie... O, Iubire, 

Când trandafirii în ghirlande-ţi cresc, 

Pot cinici, filosofi orice să-nşire, 

Căci uiţi, iubind, că viaţa-i o nenorocire. 


LXXXII 


Dar oare, în voioasa mascaradă, 

Nu-s chipuri mai ascunse, trase, pale, 
Trădând dureri ce sufletul li-l pradă? 

Ei stau nostalgici şi la bacchanale, 

Şi valul plânge de-a lor tristă jale 

Că-n ei toată-a plăcerilor risipă 

Mâhnire şi dispreţ doar mai pravala 

Şi dor le e să vadă cum aripă 

De doliu peste măşti se-ntinde într-o clipă. 


LXXXIII 


Un patriot să simtă-aşa se cade, 

Dar patrioţi nu-s cei ce lanţul poartă 

Şi secera robiei — vai! — nu spade, 

Şi plâng în şoapte doar mărirea moartă, 
Zâmbind unui trimis de Marea-Poartă! 
Acei ce naşterea ţi-o datorează, 

Şi sângele, şi-a ta străveche artă, 
Pleiada mândră de eroi de vază, 

O, astăzi, Grecie, mai mult te ruşinează! 


LXXXIV 


Dc-or renvia spartanii duzi, severi, 
Şi-im alt Epaminonda -n Teba... Dacă 
Athena naşte-va eroi, ca ieri; 


Bărbaţi de-o naşte iar femeia greacă, 

S-o smulge iarăşi sabia din teacă! 

O clipă nimiceşte-un mare stat, 

Când, spre-a-l clădi, stau veacuri lungi să treacă! 
în cât timp poate renvia un nat, 

Şi Timpul învingând, şi un destin ingrat? 


LXXXV 


Dar, ţară-a zeilor pierduţi, precum 

Şi-a oamenilor ce-s cu zeii gemeni, 

Frumoasă eşti şi-n anii crunţi de-acum, 

Cu văi fertile şi zăpezi pe cremeni, 

Cu templele-n ruină ce le semeni 

Peste eroi cc-s scrum sub zări albastre, 
Sfăfmâţi de plugurile altor semeni! 

Aşa pier monumentele măiastre, 

Doar a lor Glorie trăind şi-n vremurile noastre! 


LXXXVI 


Mai geme câte-o colonadă lingă 

Surori ce-n carieră zae culcate; 

Doar al Minervei templu tot stă încă, 

Sus, pe Colonna —şi să-ncânte poate; 

Morminte deeroi mai stau uitate, 

Cu lespezi înnegrite şi cu iarbă, 

Sfruntând azi timpul în eternitate. 

Dar nu Uitarea... Şi-n străini să fiarbă 

Mai prinde-un „vai!”, când trec gândind la soarta oarbă. 


LXXXVII 


Dar munţii-s tot hirsuţi, albastră-i bolta, 
Ai crânguri dulci şi încă verzi câmpii 
Minerva nu-i — dar dau măslini recolta; 
Inmiresmat Hymet, albine inii 

Iţi cresc cetăţi de faguri mierii; 


Mendeli, piatra marmurei curate 

Ţi-o scaldă-Apolo-n pulberi aurii; 
Vai, pier, pier Artă, Glorii, Libertate, 
Dar al Naturii chip apururi minunat e! 


LXXXVIII 


Oriunde calci, această glie-i sacră 

Şi-aici nu s-a durat nimic vulgar. 

Ca ţară fermecată te consacră, 

Pe drept, al muzelor alese har. 

Minuni ce tânăr le-ai visat ţi-apar, 

Şi ochii dor... Ruină-i Partenonul, 

Dar munţi, coline, şesuri, râul clar 

înfruntă şi-azi destrucţiei demonul, 

Şi- Athena de-a pierit —e veşnic Maratonul. 


LXXXIX 


E-acelaşi soare— insa grecu-i rob; 
Hotăratul e acelaşi — faima-i mare; 
Văd greaca sabie cum face zob 
Persanele oştiri invadatoare, 

Ca-n ziua nemaipomenită-n care 
Ajunse Maratonul magic verb. 

Văd steaguri frânte şi biruitoare; 
Văd clocotele luptelor cum fierb, 
Să-nalţe şi mai glorios elinul herb. 


XC 


Văd mezi fugind cu arcurile rupte, 

Lungi lănci greceşti grăbindu-le pieirea; 
Văd marea, glia, stâncile abrupte; 

în faţă — Moartea, -n spate — Nimicirea; 
Din astea ce trofeu păstrează Firea, 
Spre-a-ţi aminti surisul, Libertate, 

Şi-a Asiei de-atuncea jeluirea? 


Doar urne şi morminte profanate! 
Doar colb ce cal străin să-l spulbere azi poate! 


XCI 


Dar spre vestigii ce-amintesc splendoarea 
Veni-vor pelerinii cugetând; 

Sub vânt ionic ci brăzda-vor marea, 
Parafat al luptelor, slăvit prin cânt; 

Istoria si limba ta-nvăţând, 

însufleţi-vei floarea tinereţii; 

Bătrânii s-or mândri la al tău gând, 
Iubi-vor pe Minerva înţelepţii 

Şi dulce harul muzelor va inspira poeţii. 


XCII 


Când eşti plecat, al ţării dor te-apasă 

Şi dorul de-al părinţilor cămin. 

Dar singuraticul îşi află casă 

Oricând pe-al Greciei pământ divin; 

O, nu-i un loc deveselie plin, 

Ci-aici vii când melancolia-ţi place 

Şi dorul casei tc-arde mai pul iu 

Când lângă templul delphic afli pace 

Loc unde perşi şi greci luptară-a vremi buimace. 


XCIII 


Veniti cu toţii pe tărâmul magic, 

Dar respectaţi ruinurile-i sfinte, 

Căci şi aşa destinul le-a fost tragic! 

Nu profanaţi altare şi morminte! 

Cinstiţi ce naţii au cinstit fierbinte, 

Ca Anglia să fie fără pată 

Şi să priviţi, la fel ca mai naitilo, 

Al tinereţii leagăn de-altădată 

Cu dragostea-i din veci şi viaţa-i minunată. 


XCIV 


Iar tu, ce ai cântat cam mult sub aştri, 

S-o pierde glasul tău poate-ntr-un cor 

Iscat de zgomotoşii poctraştri; 

Mai dă-le-un laur veştejit şi lor, 

Căci, vai, de lauri nu-ţi mai este dor. 

Când critici şi elogii nu primeşti, 

Odată ce-a-ngheţat al morţii nor 

Atâtea inimi dragi, prieteneşti. 

Nu ţii să placi când ai pierdut tot ce iubeşti! 


XCV 


Te-ai dus şi tu, duioasa mea iubită, 

Har fermecat al tinereţii mele, 

Care mi-ai stat alături neclintită, 

Când nu te meritam, în clipe grele. 

Şi nu mai eşti... Trist rost mai am sub stele, 
Când tu nu-mi mai poţi spune bun-venit. 

Să plâng mai pot doar clipele acele 

Ce, vai, mai bine nu le-aş fi trăit. 

La ce revii, când iar eşti de amar gonit? 


XCI 


Tu, ce-ai iubit şi care mi-ai fost scumpă— 
Ce trist se-agaţă jalea de trecut 

Şi-n gând întruna prinde să-mi irumpă! 
Mi-o smulge Timpul umbra ta în lut! 

O, Moarte, mi-ai răpit tot, tot ce-ai vrut: 
Părinţi, un bun prieten — şi-azi mai mult! 
O, n-ai lovit pe nimeni mai durut! 

Verşi zi de zi veninul tău ocult, 

Şi-mi piere ferieirca-n al vieţii greu tumult. 


XCII 


Să caut iar saloane, gloata, şipul — 

Ce inima scârbesc la greu necaz? 
Chiolhanuri iar, râs fals ce-ţi strâmbă chipul 
Şi sufletul ţi-l strânge de grumaz, 

Crescând mâhnirea lui fără ragaz? 

în van zâmbeşti, scârbia ascunzând, 

Căci râsu-ţi trage brazde pe obraz 

Pentru al lacrimilor râu bolind 

Şi buza-n rinjet stins se strâmbă, tremurând. 


XCVII 


O, care-i răul crunt al bătrânetii, 

Ce-ţi sapă rid pe frunte? Nu să ştii 

Că toţi cei dragi ţi-s şterşi din cartea vieţii 

Şi singur că rămâi printre cei vii? 
Genunchii-mi plec, pedeapsa din Tării 

Să mi-o primesc... Speranţele-s deşarte... 

O, curgeţi zile fără rost, pustii! 

Ce m-a vrăjit pierdut e-n Timp, departe 

Şi anii tineri mi-s striviţi de-un chin de moarte. 


CÂNTUL AL TREILEA 


„Afin que cette application vous forcat a penser a autre chose. 
Il n'y a en venite de remede que celui-la et le temps.[1]” 


I 


Tu mamei tale-i semeni, dulce Ada, 
Copil unic al sufletului meu. 

Când ţi-am văzut, plecând către Ellada, 
Albaştrii ochi, atunci speram mereu, 

Şi nu plecam ca azi, cu suflet greu; 
Tresar şi mă trezesc... în jur văd valuri... 
Deasupra, suflă vântul... Şi deci cu 

Plec, şi-ncotro, nu ştiu, n-am idealuri; 


Nu mă-ntristează, nici vrăjesc a ţării maluri. 
II 


Da, iar pe mări, de nostalgic buget! 

Sub mine saltă valul — roib ce-şi ştie 
Stăpânul — şi salut vuindu-i muget! 

Mă ducă orişiunde, -o veşnicie! 

Să tremure catargul sub urgie 

Ca trestia... Sunt smulsă buruiană, 

Din stânci, ca să plutesc în vijelie, 

Pe vasta oceanului bulboană, 

Oriunde dus de al furtunii suflu-n goană. 


III 


în primăvara vieţii l-am cântat 

Pe-un peregrin care fugea de sine; 

Reiau povestea —şi ca vânt turbat, 

Ce nori involbură, o duc cu mine, 

Căci cugetări şi lacrime conţine, 

Ce-n urmă au lăsat doar sterp pustiu. 

Grei anii rătăcirii peregrine 

Sunt trudnice şi lungi cărări, dar ştiu 

Că în nisipul lor nu-s flori, nimic nu-i viu. 


IV 


Şi-au rupt în ani de patimi, chin, răsfăţ, 

Şi sufletul, şi lira mea o coardă, 

Si poaie-n van cânta-voi, dar m-agăt, 

De tot ce-n mine a putut să ardă. 

Oricât de tristă-i tema, nu se piardă, 

Căci chiar de-n van mai cânt, scap de-un coşmar 
Ce poartă-a egoismului cocardă. 

O, al întării val mi-l deie-n dar, 

Chiar dacă numai pentru mine-n vers tresar! 


y 


Doar cel ce-n miezul vieții a pătruns 

Şi-i matur nu prin ani ci prin trăiri, 

Incit nimic nu-l miră-ndeajuns, 
Si-ambiţii, chinuri, doruri, uri, iubiri 
Cuţit nu-i mai împlinită în simţiri, 

Să spună poate de ce gândul cată 

Să fugă-n peşteri, unde năluciri 

Şi forme-aeriene i se-arată, 

Ce-n tainiţi sufleteşti iubite-au fost o dată. 


VI 


Aceasta e creaţie-şi-ntr-însa 

O mai intensă viaţă se-ntrupează, 

Şi tot ce-n sino fantezia strâns-a 
Revarsă-n mine nouă viaţă trează. 

Căci ce sunt eu? Nimic... 

Dar tu cutează, 

O, suflet, nevăzut al cugetării; 

Eu, stins, prin tine ard şi tu-mi eşti rază; 
Şi bat cu tine necuprinsul zării, 

Şi plin de duhul tău, mă dărui iar visării. 


VII 


Cum mohorât gândit-am şi prea mult, 
Gând mai puţin sălbatic azi mă cheamă; 
Eram, pe vremuri, clocot şi tumult, 

Vârtej de fantezie şi de flamă. 
Nestăpânindu-mi inima, dam vamă, 
Umplând izvorul vieţii de venin.. 

Târziu, e şi-s schimbat, de bună seamă, 
Dar Timpul înfruntând, nu-mi fac hain 
Destinul când gust fruct amar, ca de pelin. 


VIII 


Dar deajuns am plâns trecutul care 

E de peceţile tăcerii-nchis; 

Prea mult absentul Harold reapare, 

Cu suflet goi de doruri şi de vis, 

Rănit de moarte, însă neucis, 

Schimbat de Timpul care schimbă, toate, 
Ce stă in brazde-adânci pe fruntea-i scris, 
Şi-al minţii loc, vigoarea-n trup abate, 
Golind al vieţii plin pahar pe jumătate. 


IX 


El îşi sorbise cupa prea curând, 

Şi cel din urmă strop era pelin; 

La pur izvor apoi s-o umple stând, 
Crezu e-o umple cu nectar divin 

Şi veşnic — dar un lanţ tot mai hain 
Simţea că, nevăzut, în fiare-l strânge; 
Oriunde-l duse pasul peregrin, 
Crescură suferinjele-i nătânge, 

Şi lanţul răni săpa, fachiri să iasă sânge. 


X 


Strâns sigur în al nepăsării scut, 

Iar stase cu confrații prin saloane, 

Cu sufletul de nepătruns şi mut. 
Crezându-se-apărat, pe la chiolhane, 

De chin cum şi de-ale plăcerii toane, 

Prilej de meditații în mulţime 

El căuta-ntre panglici şi zorzoane, 

Aşa precum aflase-n alte clime, 

Printre cereşti şi pământeşti minuni sublime. 


XI 


Dar cine nu ar rupe roza-nvoltă? 


Cine-ar privi făptura Frumussetii 

Şi n-ar simţi în el cum se revolta, 
Invigorată iar, puterea vieţii? 

Când astrul gloriei prin vălul cetii 

Se-arată, nu treci peste hău, anume, 

Cu ţel mai pur ca-n anii tinereţii? 

Chilele Harold se-avântase iar în lume, 
Luptând cu Timpul, vrind să ştie totul cum. 


XII 


Dar se simţi curând neispitit 

Să stea în turma oamenilor, când 
Nimic n-avea cu ei deîmpărţit, 

Căci nu-şi plecase răzvrătitul gând, 

în anii tineri el nicicui, urând 
Supunerea unor păreri străine; 

Şi mindru-n deznădejdea lui oricând, 
Crezu că ar putea trăi mai bine, 
Departe de ei toţi, retras adânc în sine. 


XIII 


Prieteni el şi-afla pe-un munte dur, 

Şi casă —pe val nalt de ocean; 

Spre clime dulci, sub pure bolți de-azur 
îl îndemna al inimii alean. 

Păduri, pustiuri, peşteri, val tiran 

Erau plăcuta lui societate; 

Citea din cartea Firii cu elan, 

Cât nu din cărţi, simțind vorbi tu poate 
Cu cerul oglindit în lacuri preacurate. 


XIV 


Sta ca un caldecan privind la stele, 
De zămislea făpturi pe crugul lor 
Mai luminoase încă decât ele, 


Uitând de patimi pământeşti, de dor. 
O, gându-l fericea-n astralul zbor, 

Dar lutul trupului scânteia vie 

Ce-n el sta-nchisă — foc nemuritor — 
O-mpiedeca să zboare spre 'Tărie, 
Vrând în cătuşa lui s-o ţină pe vecie. 


XV 


Sta mohorât şi lingav printre semeni, 

Şi-i copleşea pe toţi, lipsit de duh, 

El, unui şoim cu-aripi tăiate-asemeni, 

Ce-o dată zbura liber în văzduh; 

Dar sufletu-i, cu ură şi năduh, 

Era cuprins şi de porniri nătânge, 

Ca şoimul ce penet, şi plisc, şi puii, 

îşi scaldă, -n colivie, -n lac de sânge, 
Zbătându-se cumplit, vrând temnita a-şi frânge 


XVI 


De sine surghiunitul Harold iar, 

Fără speranţe, o porni la drum, 
Simţindu-şi chinul mai puţin barbar; 

Ştiind că viaţa s-o sfârşi oricum 

Zâmbea în disperarea lui acum, 

Pătruns chiar de un soi de veselie, 

Precum naufragiaţii care-n rum 

Se-neacă, spre-a uitare de urgie, 

Când mai că-s gata supţi de-a valului furie. 


XVII 


Destul! Calci pulberi de imperiu vast! 

Sub ele crunt, cutremur îngropat e! 

Cum? Locul nu-i sfinţit de-un bust, cu fast? 
Columne nu-s, izbânzii consacrate? 
Moralul adevăr au nu răzbate 


Mai viu — de-i câmpul cum a fost din veci? 
Recoltele-s de sânge îngrăşate 

Şi, câmp fără de seamăn, ăsta deci 

Fu al izbânzii rost? Noi tronuri, cu noi regi? 


XVIII 


Stă Harold pe-al tău câmp tixit de cranii, 

O, Waterloo, cumplit mormânt al Franţei! 

Un ceas distruge rod demari strădanii 
Şi-nclină altfel talgeral balanței. 

Cu ultima zvâcnire-a cutezanţei, 

Te-a prins în gheare-un vultur ce nu iartă, 

Dar naţiile i-au pus frâu speranţei 

Şi- Ambiţia i s-a vădit deşartă: 

Din ruptul lumii lanţ verigi doar de mai poartă. 


XIX 


Răsplată dreaptă! Galii rod zăbala 

Şi spumegă — dar unde-i Libertatea? 

Sar naţii unui om să-i surpe fala, 

Să-nveţe regi ce-i Suveranitatea? 
Ne-aşteaptă iar sclavia, nedreptatea, 

în secolul luminii? Leul când 

E-nfrânt — se pleacă lupului cetatea? 

Să ne-nchinăm la tronuri, tremurând? 
Slăviţi doar când veţi şti ce regii au de gând! 


XX 


De nu, în van zdrobit-aţi un tiran, 

Şi-n van au plâns soţii, surori şi mame, 
Şi Europa a gemut în van 

Feste recolte, suferind de foame! 

în van ravagii, morţi, cumplite drame 
Şi-n van speranţe-n milioane treze! 
Popoarele pot sabia, s-aclame 


Când e ca spada, stând pe metereze, 
A lui Harmodius, Atena s-o salveze. 


XXI 


... Era un bal nocturn în capitală, 

Cu toată belgiana nobilime; 

Sub vii lumini, în straiele de gală, 
Faimoase doamne, tineri, o mulţime, 
Dansau, visând mari fericiri sublime; 
Privirii dulci îi răspundea privire 

Şi-n inimi tresăltau porniri intime, 

Şi totul părea clopot de nuntire, 

Dar brusc vui ceva de prohod în cimitire. 


XXII 


— „N-aţi auzit nimic?”... 

Nu, este numai vântul, 

Sau huruie cărate pe pavaj. 

Mai vesel dansul să-d pornească-a vântul! 
Plăcerea, Tinereţea-s un miraj! 

Petreacă până-n zori! Curaj, curaj! 

Să zboare timpul cu uşoare glezne! 

Dar iar se-aude groaznicul tapaj. 

Pe parcă norii îl repetă-n bezne... 

La arme!, -i bubuit de tun cu schije-n plezne! 


XXIII 


Sta Brunswick lingă nişa unui geam, 
Şi-ntâiul, cu al morţii-auz profetic, 
Prin zgomote de dans şi de bairam, 
Distinse bubuit de tun bezmetic. 

Ci râseră de el în dant frenetic, 

Dar pe o năsălie-nsângerată 

El tatăl şi-l vedea —şi dârz, atletic, 
Mânat de-al răzbunării dor, îndată 


Sări pe cal, pierind în lupta-ncrâncenată. 
XXIV 


Un du-te-vino se porneşte-n sala; 

Curg lacrimi şi mulţi tremură de groază; 

Mult lăudaţi frumuseţe-i pală: 

S-au stins pe chip bujorii — şi oftează; 

Auzi mereu: „O, Domnul te-aibă-n pază”, 

Şi poate-i cel din urmă bun-rămas. 

Cum poţi să-i faci pe-ndrăgostiţi să crează 

Că se vor revedea, în cruntul ceas 

Când, după chef târziu, în zori dă moartea glas? 


XXV 


Războinicii pe cai sar de prin case 
Şi-alcătuiesc în grabă escadroane; 

Şi tunuri huruie, de mari cai trase; 

Soldaţii se adună în coloane 

Şi tunul crunt tot bubuie-n timpane, 

Şi tobe răpăiesc, trezind ostaşii-n 

Ajunul aurorei diafane; 

Iar cetăţenii, bulucindu-şi paşii, 

Cuprinşi de panică, tot strigă: „Vin vrăjmaşii!” 


XXVI 


Răsună a lui Cameron chemare — 
Războinic strigătul lui Lochiel, 

Des auzit prin munţi albini, — pe care 
Saxonii duşmani îl aud la fel. 

Pibroch -ul ţiuie-ascuţit, rebel, 

Dar suflul ce cimpoiul îl învie 

Trezeşte în munteni curajul cel 

Pc care Evan, Donald, din vecie, 

în clanuri l-au atârnit, luptând cu vrednicie. 


XXVII 


Şi-Ardenii îşi învălură mâhnirea 

In triste frunze, cât trec trişti nainte, 

De se-ntristează şi Nensufleţirea 

Când mulţi că nu s-or mai întoarce simte; 

Căci până-n scară fi-vor mulţi morminte, 

Pe care iarba verde-o să răsară 

Ce-o calcă vitejia lor fierbinte 

Şi-a lor speranţă, ce va fi să piară 

Când reci cădea-vor ei sub crunta morţii gheară. 


XXVIII 


în zori, mai străluceau de tinereţe; 
I-nveselise frumuseţea seara; 

Fu miezul nopţii-aâarma să-i înveţe 
Şi-n zori îi înfruntară luptei para, 

Dar ziua zgudui furtuna ţara 

Şi aşternu peste pământ un strat 

De leşuri, el, războiul, monstrul, fiara. 
Pe care tot pământ s-a aşezat, 

Prieteni şi duşmani acoperind, curat. 


XXIX 


Mai inspirate harpe i-au slăvit, 

Dar versul meu ar vrea slăvi să-l poată 
Te unul, între toţi deosebit, 

Căci eu greşit-am faţă de-al său tată; 
Legat de el prin sânge-s, totodată; 
Şi-apoi, prin nume mari un cânt răzbate; 
Nu, n-a fost inimă mai avântată, 

Mai nobilă, în încleştări turbate, 

O, Howard, ca a ta lovită, dintre toate! 


XXX 


Ce-i jalea mea — când mulţi te-au plâns atunci? 
Când inimi sfişiat-a cruda-ţi soarte? 

Dar sub copacul cu verzi ramuri lungi, 

în locul unde-ai fost lovit de moarte, 

Când câmpul l-am văzut până departe 

Plin de făgăduinţa primăverii, 

Cum fructe sta şi flori la sân să poarte; 

Şi ciutul păsărelelor, puzderii, 

Gânditu-m-am la cei sortiţi pe veci tăcerii. 


XXXI 


Te-am amintit cu mii de morţi, ce mii 

De goluri au lăsat în inimi scumpe; 

I-ar ferici uitarea pe cei vii, 

Căci lacrima şi azi din ochi irumpe; 

Vai, i-o trezi Arhanghelul acum pe 

Cei dragi — şi nu chemarea Faimei sfinte, 
Ce poate doar, când sufletul se rumpe, 
Durerea grea o clipă s-o alinte, 

Dar numele slăvit mai greu iese din minte. 


XXXII 


Ei plâng, zâmbese —şi iar jelesc zâmbind: 

Un pom, chiar veşted, mult timp stă-n picioare; 
Vezi şi fără catarg un vas plutind; 

Se surpă nu castel — dar nu sunt oare 

Odăi şi sub ruini? Stă fortul tare 

Când mari furtuni crenelele i-au rupt; 

Râmâne lanţul când captivul moare; 

Sub nori, al zilei curs e nentrerupt; 

Şi inimi frânte-s vii în piept de jale supt. 


XXXIII 


Precum, şi-n mii de cioburi ţăndurită, 
Oglinda se repetă şi-ţi arată 


Imaginea dintâi, dar înmiită — 

La fel şi-n inima crunt sfâşiată 

E fiece durere repetată. 

E calmă, rece, sau c-aşa-i se minte, 

De chinul insomniei turburată; 

Se veştejeşte tănără, fierbinte, 

Şi pentru jalea ei pe lume nu-s cuvinte. 


XXXIV 


E viaţă-n disperare — a otravei 

Vitalitate — rădăcină vie 

Dând hrană crengii veştede, bolnavei. 

De mori — îţi moare chinul pe vecie, 
Dar viaţa cu-al durerii frupt te-mbie. 

Cu gust de scrum ca mărul Mării-Moarte. 
Doar clipe de plăceri şi bucurie 

De-ar serie omul în a vieţii carie, 

Ar aduna şaizeci de ani până la moarte? 


XXXV 


Psalmistul numărat-a anii vieţii — 

Şi-s mulţi, de-am crede în a ta poveste, 

O, Waterloo, fatal loc al tristetii, 

Ce viaţa ai scurtat, când scurtă este; 

Stau mii de limbi azi faima să-ţi ateste 

Şi buze de copii mereu îngână: 

— „Şi-ai noştrii-au spart aici vrăjmaşe ţeste, 
Când naţii s-au unit, eu spada-n nună!” 

„. Şi asta-i mult — şi-i tot ce-n veci o să rămână. 


XXXVI 


Nu cel mai rău căzu — ci cel mai mare 
Aici — contradictoriu spirit — când 
Fapt nalt sau fleac îl atrăgeau cu-ardoare! 
Om al extremelor, n-aveai nicicând 


Un tron — sau ţi l-ai fi păstrat mergând 


Pe căi de mijloc... Doar prin îndrăzneală 
Te-ai înălţat şi ai căzut tu, viind 

Şi-acum să zgudui lumea, plin de fală — 
Un Jupiter drapat în mantio teatrală! 


XXXVII 


Cuceritor eşti şi captiv al lumii; 

Ea tremură în fata ta si azi; 

Ţi-e numele mai viu pe-ntinsul humii 

Când jucăria Faimei eşti — şi cazi; 

Te-a linguşit că eşti măreț, viteaz, 

Făcând chiar să te crezi divinitate! 

O, Faima ţi-a fost roabă în extaz, 

încât prejmuitoarele regate 

Au şi crezut mult timp că eşti ce vrei în toate. 


XXXVII 


De oameni mai prejos ori mai presus, 
Luptând cu naţii, chiar fugind de-un nat, 
Călcând grumaji de regi ajuns-ai sus, 

Dar şi codind ca ultimul soldat. 

Imperiu de-ai zdrobit, condus, creat, 

O, patimilor nu le-ai închis poarta. 

Citeai în suflete — dar dezarmat 

Erai, iubindu-i războirii arta, 

Şi-un astru ce vrea tot nul mai ajută Soarta. 


XXXIX 


Dar îndurat-ai cu filosofie 
Neînvăţaţă vitregul destin; 

De-i asta-ntelepciune ori mindrie, 
E pentru duşman fiere şi venin. 


Văzând cum ale urii hoarde vin, 

De groaza ta-n cădere joc să-şi bată, 
Tu le-ai întâmpinat zâmbind senin, 
Şi răsfăţatul Sorţii de-altădată 

Tot dârz le înfrunta urgia blestemată. 


XL 


înţelepciune-n ceas de cumpeni crunte! 
Dispreţuiai pe toţi la ceas de glorii, 

Dar prea citeau disprețul pe-a ta frunte 
Uneltele măririi, luptătorii, 

Ce-apoi te-au răsturnat! Ce iluzorii 

Sunt ale Soartei căi!... Şi-i astă lume 

Bun ieftin dobândit prin mari victorii, 

Şi ieftin de pierdut, cum tu, anume, 

Pe pielea ta o-ncerci, ca toţi ce-au vrut renume! 


XLI 


De singur ca un tuni pe-un clin de stâncă 
Stăteai şi te surpai sub crunt ciclon, 
Dispreţul te-ajuta-n cădere încă. 

Dar alte minţi te-au înălţat pe tron, 

Şi-n admiraţii arme-aveai plocon. 

Ci se cerca, de toţi să-ţi râzi tu vrând, 

Ca Diogene, o, nou Machedon, 

Să-ţi lepezi purpura, căci ăst pământ 

E, pentru cinici regi, butoi prea larg, oricând. 


XLII 


Infern o tihna-n inimi zbuciumate — 
Şi-acosta ti-i blestemul: e un foc 

Al sufletului care, în lăcate, 

Se zbate, aspirând din strimtul ghioc 
Să zboare spre-un înalt, magnific loc, 
Şi-odată-ncins, se-aventurează-n zbor, 


Neostenind nicicând, nicicum, deloc. 
E-o febră ce-i fatală tuturor 
Celor ce-o poartă sau purtat în trapul lor. 


XLIII 


Nebuni naşte, ce nasc nebuni semeţi, 

Regi, creatori de secte şi sisteme, 

Războinici, politicieni, poeţi, 

Sofişti — că-n piept neliniştea când geme, 

Ei, timpi, prostesc pe alţii lungă vreme, 

Şi-s pe degeaba pizmuiţi de-o lume, 

Căci un infern li-e soarta, de blesteme. 

O, sufletul de le-ar citi, anume, 

Mulţi n-ar vrea străluciri, nici tronuri, nici renume! 


XLIV 


Suflarea zbucium li-i, furtună viaţa, 

Ce-i ţine-n aer, spre-a-i lăsa să cadă; 

Dar îi iubesc primejdiei dulceaţa 

Şi liniştea le pare grea corvoadă; 

Şi mor — tânjind primejdii noi să vadă, 
Ca focul ce doar pâlpâie când lemne 

Nu mai arunci pe jar — sau ca o spadă 
Ce nu mai poartă ale luptei semne 

Şi rugineşte-ncet, în trândăveli nedemne. 


XLV 


Zăpezi şi nori cel care suie munţii 

Pe piscurile mai semeţe-ndura 

De stăpâneşte el prin geniul frunţii, 
Ori sceptru, e privit de toţi cu ură. 
De-l cheamă sus lumina gloriei, pură, 
Si-n jos, sub el oceanul şi pămatul, 
In juru-i stau reci colţi de stâncă dură 
Şi capul gol i-l bate-n iureş vântul; 


Şi-aşa i-i răsplătit suişul greu şi-avintul! 
XLVI 


Dar deajuns! A-Nţelepciunii lume. 

E-n ce-a creat chiar ea, şi mai din plin, 
In plăsmuirile Naturii-Mume. 

Au cine-ntrece farmecu-i divin 

Ce Harold i-l contempla de pe Rin? 
Izvoare, văi, ponoare şi coline, 

Mori, fructe, frunze, grâne, crâng de pin, 
Castele ce de buruieni sunt pline 

Şi-un trist adio mai îngaimă-ntre ruine. 


XLVII 


Stau ca trufaşe minţi ce, asaltate 

De nenoroc, nu-şi leapădă mândria, 
Vorbesc cu norii turnuri crenelate 

Şi ospeţesc doar vântul, vijelia. 

De-an cunoscut pe vremuri măreţia, 

Şi steaguri fâlfâind, şi lupte grele, 

Le dorm apărătorii cât vecia 

Şi-s colb ca ei, frumoasele drapele, 

Şi să înfrunte-asalt nu-s azi în stare ele. 


XLVIII 


Domnea-ntre ziduri patima Puterii, 

Şi-n veci, acolo, seniori prădalnici 

Ţineau năimiţii lor oşteni, puzderii. 

Erau aceşti nelegiuiţi localnici, 

Precum eroii vechi, vileji, năvalnici... 

Ce le lipsea? Să scrie în Istorii 

Că-s mari, de neam, nebiruiţi şi falnici? 

Mormânt cu statui — spre a fi notorii? 

Spaţiu mai vast —când plini erau de-avut şi glorii? 


XLIX 


Ce lunte-n viaţa mieilor feude! 

Isprăvi ce-s şterse azi din amintire! 

Şi scuturile des de sânge ude, 

Cu tandrele devize de iubire! 

Răzbea robirea zale să deşire, 

în răbufniri sălbatice, nătânge, 

Cerând distragere şi năruire, 

Căci multe ziduri au văzut cum plânge 

Sub ele mândrul Rin, purtând val plin de sânge. 


L 


Râu sfânt ce fericeşti pământu-n jur, 

Vii frumuseți ce gingaşe se cern 

în fastul lor firesc, divin şi pur, 

Ai creşte-n veci la sânul tău matern, 

De omul nu le-ar preschimba-n infern, 
Trecând prin cele coasa războirii! 

Au ce-ţi lipseşte ca un rai etern 

Să uzi — un vast tărâm al fericirii? 

Să fii ca Letho tu — Uitare-n largul Firii. 


LI 


Cumplite lupte ţi-au vuit pc maluri 


Şi munţi de leşuri ai avut poveri; 

Măceluri înroşiră repezi valuri, 

Dar nici mormânt n-au mândrii cavaleri; 

Ţi-s limpezi apele mânjite ieri 

Şi soare viu îţi scapără-n oglindă, 

Dar nu poţi ca în unda ta să-mi ceri 

Să-nec şi amintirea suferindă 

Ce sufletul, mereu, ca-n chingi stă să-mi cuprindă. 


LII 


Aşa Chilele Harold îşi zicea, ca unul 
Pătruns încă de-al Firii farmec bland 
Putea, parcă-ndrăgi chiar şi surghiunul, 
învăluit de-al păsărilor cânt; 

De frutea-i oglindea mereu grav gând, 
Ce locul patimilor vii luase, 

Trăia şi bucurii din când în când, 
Priveliştile luni maiestoase 

Pe chipu-i aducând surâsuri luminoase. 


LII 


Doar patimile-a piept îi erau scrum, 
Nu şi iubirea... Caldul zâmbet cere 
Tot zâmbet cald, căci inima, oricum, 
Visează duioşie, mângâiere, 

Chiar când dezgustul pentru lume fiere 
într-insa varsă... Scumpă amintire 
Purta în suflet Childe — şi-o revedere 
Visa, un ceas de dulce fericire, 

Când inimi se unesc, topite în iubire. 


LIV 
Nu ştiu cum învățase duioşia 


Iubirii — el, nepăsător la toate — 
Il fermeca însă Copilăria 


Cu dulcile-i priviri nevinovate. 
Dispreţuia el omenirea poate, 

Dar ce contează ce l-o fi schimbat? 

E greu să crească în singurătate 
Simţiri adinci, dar iată-l fermecat 

Pe tristul peregrin de-un dor nealinat. 


LV 


Era o inimă cu-a lui unită 

Prin legături mai tari decât altarul; 
Dintru-nceput, mereu neprihănită, 
lubirea-şi revărsa asupră-i harul, 
Pizme-nfruntând şi înfrângând amarul; 
El, rece azi la frumuseți divine, 
Simţindu-i dorului acestui jarul, 

în aste stihuri de durere pline, 

Pe mal străin, astfel pornit-a să suspine: 


1 

Din Drachenfels privesc castele 
Cum apa Rinului se zbate, 

Când trece în vârtejuri grele 
Printre coline-n vii bogate, 
Livezi, podgorii, toate-n floare, 
Ce vin promit, cum şi bucate, 
Printre oraşe-neântătoare, 

Cu albe ziduri de cetate; 

De-ai f i cu mine, înzecit 

De tot ce văd aş fi vrăjit. 

2 

Ţărănci cu-albaştri ochi de vis, 
în mâini cu proaspete, vii flori, 
Zâmbesc în mândrul Paradis. 
Cetăți străvechi, cu turnu-n nori, 
Printre-arbori verzi se iscă, sure. 
Abrupte stânci, stârnind fiori, 


Şi-arcade frinte, din pădure 
Privesc spre-a viilor comori. 
Dar toate te-ar dori stăpână 

Cu mine-alături, mână-n mână. 
3 

Crini îţi trimit, primiţi în dar 
De mine... Ştiu, s-or veşteji 
Cât nici n-o să-i atingi măcar; 
Ci totuşi, nu-i disprețul, 

Căci eu i-am îndrăgit, visând 
Că-i vei privi cu ochii vii, 
Şi-atunci, prin suflet şi prin gând, 
Aici cu mine ai să fii, 

Ştiind că-s de pe mal de Rin, 
Ca inima să mi-o alin. 

4 

Măreţ tot curge Rinu-n spume, 
La fiecare şerpuire 
Descoperind o altă lume, 

Alt paradis pentru privire. 
Oricine-ar sta aici o viaţă 
Priveliştile să le-admire, 

Căci loc mai drag, mai cu verdeață, 
Nu afli în întreaga Fire. 

Pe-ai mei urmandu-i, ochii tăi 
Ar îndulci câmpii şi văi. 


LVI 


Pe-un dâmb, pe lingă Coblentz, se ridică 
O piramidă scundă... Dedesubt, 

O inimă vitează, inamică, 

îşi doarme somn de veci neîntrerupt. 
L-au plâns soldaţii eu obrazul supt, 
Hirsuţi soldaţi, slăvindu-i cutezanţa 
Acestui dârz Marceau, de rane rupt, 
Ce-n luptă se-avântase pentru Franţa, 


Să-i apere, fidel, dreptatea şi speranţa. 
LVII 


Setul, glorios de-a fost al său destin, 
L-au dus la groapă două oşti certate 
Pentru-al său suflet glasul peregrin 

Să ceara slavă-ntru Eternitate. 

Ei campion ţi-a, fost, o, Libertate, 

Dintre puţinii ce n-au tras foloase 

Cât din puterea ce le-ai dat se poate. 
Marceau cu sufletul curat rămase, 

Si plâns de toţi a fost, cu lacrime duioase. 


LVIII 


Dar citadela Ehrenbreitstein iat-o, 

Cu negrul zid ce-i martor pe vecie 
Exploziilor ce au asaltat-o 

Dar neclintind cumplita ei tărie. 

Turn al Victoriei ce, pe cimpie, 

Priveai fugind vrăşmaşii în derută, 

Tot ce-a scăpat din crunta bătălie 

Distruge pacea, ploile strămută, 

Când ploi de gloanţe tu ai înfruntat, redută! 


LIX 


Adio, Rin vrăjit! O, pacea gustă 

Şi-un singuratic fără alinare, 

Cum şi-o pereche-n valea ta augustă. 

De n-ar muşca din sufletul ce doare 

Ai remuşcării vulturi, cu ardoare, 
Unde-i sălbatică Natura-Doamnă, 

Dar crudă nu, nici veselă prea tare, 

Nici tristă — ci ca dulce, blândă toamnă, 
Apururi ai simţi că sufletul se-ndeamnă. 


LX 


Adio, iar... Dar spun în van adio, 
Căci ce, -ai văzut nu poţi uita nicicând 
Şi vraja Rinului o vei simţi-o... 

O, fluviu fără seamăn pe pământ, 

Da, ţări mai luminoase sigur sunt, 

Dar nicăieri nu află călătorii 

Atâta farmec reunit şi sfânt: 

Munţi, văi, coline, şesuri şi podgorii, 
Şi duioşie, şi-un trecut bogat în glorii! 


LXI 


Grandoare frustă, şes fertil şi albe 

Oraşe — valul prăvălit în spume, 
Genuni de groază, catedrale-n salbe, 

în gotic stil, păduri, văi largi, molcume, 
Şi stânci sălbatice, parcă anume 

Sfidând umana artă a zidirii, 

Şi o paşnică, voioasă foarte lume, 
Precum e-aici şi plăsmuirea Firii, 

Chiar de imperii cad din culmile măririi. 


LXII 


... Dar astea sunt departe... lată, Alpii, 
Palate-ale Naturii, mari redute 

Cu turnu-n nori... Pe îngheţate albii, 
Aici curg avalanşele temute, 

Vast tunet de zăpezi din pisc căzute. 

Tot ce înaltă-un suflet şi-l prăvale 

S-a întrunit în piscurile mute, 

Pământul învățând ce lungă cale 

E pin-la cer, lăsând pe bietul om la poale, 


LXIII 


Dar cit nu trec de munţii fără seamăn, 
Nu pot popas să nu fac Ia Morat, 
Câmp ce c cu patriotismul geamăn. 
Trofeie-n oase-aici s-au adunat, 

Şi nu roşesc că-s şi eu dintr-un nat 
Cu-nvingătorii— căci burgunzii mii 
De luptători nici nu şi-au îngropat. 

Şi neavând ei tihnă-ntru vecii, 

Toţi umbre, azi, pe Stix, se vaită, stafii. 


LXIV 


E. Waterloo un Cannae prin măcel, 

Dar Marathonul şi Morat egale 

Prin glorie-s —şi pată n-au defel, 

Căci n-au mers roabe oşti pe-a luptei cale, 
Supuse-ambiţiei imperiale, 

Ci liberi cetăţeni ce sfântă cauză 

Au apărat în lupte infernale, 

De legi draconice dorind să n-auză, 

Ori drept divin la tron, înscris în clauză. 


LXV 


Lingă un zid stingher, dar măi stingheră, 
Se daltă o columnă întristată, 

O rămăşiţă dintr-o altă eră, 

Nenorocită şi inspăimântată, 

Ca o fiinţă-n piatră preschimbată 

De spaimă — însă conştientă parcă. 
Uimit eşti de a ei în timp durată 

Când falnicul Aventicum cea largă 
Domnie ce avu azi de ruini încarcă. 


LXVI 


Şi-aici, sfinţit să fie al tău nume, 
O, Iulia, multiubitoare fiică, 


Tu Cerului te-ai hărăzit pe lume, 

Vrând tatăl să-ţi salvezi în vremea-antică; 
Dar juzii, care legea doar aplică, 

De lacrimi seama n-au ţinut nicicând. 
Vreun monument aici nu stă să zică 

în ce fel i-ai murit peste mormânt, 

Să fiţi un colb precum şi-o inimă oricând. 


LXVII 


Sunt fapte, nume ce eternizate 

Se cer, chiar de Pământul uită iute 
Tirani, popoare cucerite, state. 

Dar tu înveşnicită fii, Virtute, 

Cu măreţiile-ţi neîntrecute, 

Şi dintru nemurirea ta, apururi, 

Ca albii Alpi s-araţi, cu piscuri mute, 
Ce-şi suie majestoasele contururi 
Nepieritoare-n veci sub bolți de-azururi! 


LXVIII 


Ci iată lacul Leman, ce-n cristal 

Reflectă munţi şi cer ca în oglindă, 

Iar lor le place ca în linul val 

Imaginea tihnita să-şi surprindă. 

Dar totuşi, prea mulţi oameni se perindă, 

Ca să mă reculeg în simţăminte; 

Şi iar singurătatea suferindă 

Mă va momi — şi-am să rechem în minte 
Dragi amintiri ce-un om în turmă nu mai simt 


LXIX 


Să fugi de oameni nu înseamnă ură; 
Nu toţi pot truda grea cu ei s-o-mpartă, 
Şi nu-mbraci a dispreţului armură 
Dacă-ţi închizi a sufletului poartă, 


Spre-a nu te prinde-n fierberea-i deşartă 

Al lumii val — căci lung, târziu te plângi 
Că molipsirea asta nu te iartă 

Şi-adună rele, peste rele-adânci, 

Ca, sub povara lor, slab, sufletul să-ţi frângi. 


LXX 


E-o clipă a căinţelor nătânge, 

Când sufletul distrus, atât de lesne 

îşi schimbă-n lacrimi orice strop de sânge, 
Sporanţele-mbrăcind în văl de bezne! 

Pe-al vieţii drum de rătăcim, ades ne 

Şi pierdem noi în noapte... Marinarii 

De-mi port ştiu sub ale vântoasei plesne, 
Dar cei ce-n Veşnicie sunt hoinarii 

N-au ancoră, n-au port, speranţe ori fruntarii. 


LXXI 


Au nu-i mai bine să trăieşti sihastru, 
Iubind pe-acest pământ ce-i pămantesc, 
Aici pe unde Ronul lac albastru 

Din veci hrăneşte cu-apa lui, firesc, 

Ca mamele, copiii când şi-i cresc 

Şi plânsul li-l opresc prin mângâieri? 

Au mi-i mai bine mai dumnezeiesc, 

Sa stăm in loc retras, şi noi stingheri, 
Decât în lume sclavi să fim ori temniceri? 


LXXII 


Nu-n mine eu trăiesc... Sunt doar o parte 
Din ce-i în jur... Mi-e drag un lanţ de creste, 
Dar mi-o oraşul chin —şi fug departe, 

Şi neplăcut în sânul Firii-mi este 

Că-s doar verigă eu printre aceste 

Fiinţe ale lumii, când viu zbor 


Vrea sufletul spre sferele celeste, 
Spre piscuri şi spre stele, peste nor, — 
Ori peste-ntins de mări se vrea rătăcitor. 


LXXIII 


Şi cum gândesc, aşa cred că mi-o viaţa: 
Pustiul lumii, mişunul, uni pare 

Un loc de chin, unde te-apucă greaţa 
Şi-n care-am ispăşit vreo crimă mare. 
Dar aripi parcă-mi cresc la subţioare, 
Mai iuți ca uraganul nentrecut, 

Şi astfel prinde sufletul să-mi zboare, 
Rupind încătuşarea ăstui lut 

în care s-a trezit închis dintru-nceput. 


LXXIV 


Şi-atunci când liber fi-va al meu suflet 
De ce urăşte-n formă degradată, 

Şi carnea unor viermi va da răsuflet, 

Ori unor muşte... De-o să văd o dată 

Că elementul clement se-arată, 

Că prafu-i praf — n-am să disting eu oare 
Mai clar neîntrupatul gând şi-o ceată 

De spirite cu care rar se pare 

Că-mpart esenţa lor in veci nemuritoare? 


LXXV 


Au munţii, cerul, marea nu mi-s parte 
Din suflet? Şi eu parte nu-s din toate? 
Iubirea ce-mi stârnesc nu-i pură foarte? 
Faţă de-aceste lucruri minunate, 

Ce n-as disprețul? Au n-aş răzbate 

Prin suferinţi, în loc de-a renunţa 

La aste simţăminte luminate, 

Pentru un om ce toată viaţa sa 


Priveşte doar în jos, nevrând a se nălţa? 
LXXVI 


... Dar gata... Gândul meu din nou se-nturna 
Spre tema mea, căci cei căror le place 

Să-şi făurească visuri peste-o urnă — 
Contemple urna-n care-un geniu zace, 

Care a fost un foc fără de pace, 

Născut sub pur văzduhul ce-l respir 

Şi-a vrut ca, din a minţii lui găoace, 

Să-şi facă glorie... Nebun delir, 

Căci tihna şi-a jertfit pentra-asta ani în şir! 


LXXVII 


Rousseau, sofist, apostol al mâhnirii, 

S-a chinuit aici cu violenţă, 

Dând farmec magic patimei iubirii. 

Grăit-a chinul lui cu elocvenţă, 

Ivind din cruda dragostei demenţă 

Mari frumuseți vărsate în cuvinte, 

De ne-a orbit celesta lor ardentă 

Ca razele din soarele fierbinte, 

încât vărsăm, citind, potop de lacrimi sfinte. 


LXXVIII 


I-a fost esenţa patimei iubirea, 

O flacără în inimă fatală, 

Ce-i consuma în vâlvătăi simţirea. 

Era copac sub fulgere-n rafală, 

Dar el iubirea nu-şi visa carnală 

Şi nu plângea nici vreo iubită moartă, 

Ci vis de frumuseţe ideală 

In pagini el a-nsăilat cu arta, 

Chiar straniu de părea de-asemeni foc să ardă. 


LXXIX 


Aceasta viaţă lui Julie i-a dat, 

Cu tot ce-i dulce-n dor si nebunesc. 
De-aici a izvorât sărat curat 

în zori dat lui cu gând prietenesc, 

Cind gura lui ardea de foc drăcesc. 

Dar asta aprindea în el scânteia 

Ce-l devora — şi oare nu firesc 

Mai fericit era decât aceia 

Ce la-ndemână au, aievea chiar, femeia? 


LXXX 


Duşmani şi-a născocit întreaga viaţă, 
Gonindu-i pe prieteni... Se-incuibase 

în mintea-i bănuiala certăreaţă, 

Cerând jertfiri de inimi credincioase, 

Căci nebunie crudă-l apucase. 

Din ce pricină mai mult ca nebunii 

El se pierdea-n deliruri furioase? 

Nenorocirea, niscai boli zic unii, 

Dar boli ce-a serb prindeau doar chipul raţiunii. 


LXXXI 


Era, nebun, ca Pitia, oracol, 

Proroc ce-n fata noastră a adus 

Al lumii-ntregi în flăcări viu spectacol, 

Cit regii n-au căzut de tot de sus. 

Robiei Franţa veacuri s-a supus, 

Cit n-a venit Rousseau şi cu confrații, 
Trezind poporul ce dormea ca dus; 
Şi-atunci, cum fac ades multoprimaţii, 
Minia şi-a vărsat, atârnind mari conflagrații 


LXXXII 


Şi-au ridicat ua monument de groază 
Peste ruini de vechi prejudecăţi 

Cind şi-a rupt vălul noua Franţă trează, 
Să vadă lumea şir de nedreptăţi, 

Dar şi ce bine-a fost în alte daţi. 

Şi-a nimicit, amestecând cu Hăul, 

Şi noi palate, tronuri şi cetăţi, 

Şi-a zămislit Ambiţia şi Răul, 

Dând Robului cel nou Stăpânul şi Călaul 


LXXXIII 


Dar asta nu se-ndură, nu se-ndură, 

Căci forţa şi-a simţit-o omenirea; 

O, de şi-o folosea mai cu măsură, 

N-ar fi lovit şi-n sine nicăirea, 

Citind chiar şi ce-s Mila şi Simţirea. 
Dar cei ce doar tencbrc-au prins să vadă 
Şi sub jug greu ştiut-au umilirea, 

Nu-s vulturi de pe creste de zăpadă, 

Şi înşela se pot, vânând greşit o pradă. 


LXXXIV 


Ce răni adinci nu lasă cicatrice? 

Dar rana inimii-i mai sângerindă! 

Urâte urme lasă... Dar aice 

Nu-i renunţarea oamenilor blinda. 

Stă încă trează ura lor la pândă, 
Râvnind a răzbunării clipă iar. 

Si iar s-or scutura ei de omndă, 

Şi pedepsi-vor şi ierta-vor chiar. 

Dar răzbunarea ştim de mult că iartă rar! 


LXXXV 


Tu, limpede lac Leman! Eşti oglindă 
De ape calme, încât uit o clipă 


Vacarmul dintr-o lume suferindă 

Şi cat a unui pur izvor risipă. 

E luntrea mea o gingaşă aripă 

Şi uit tumultul crunt, fără pereche, 

Ce drag mi-a fost pe-un val ce aprig ţipă. 
Parcă-mi şopteşte-o soră la ureche... 

O, cum de mi-a plăcut furtuna cu-a ei streche? 


LXXXVI 


Ci iată, ceasurile serii curg, 

Şi de la lac până la Munţii Jura 
S-a-ntins o împăclire de amurg. 

Vezi încă tot ce-a plăsmuit Natura, 
Şi-abrupţii munţi doar îţi apar ca zgura. 
Miresme de boboci de flori se-adună 
De dinspre mal — şi cade picătura 

Din vâsla ridicată... Stă să spună 

Un dulce ţârâit de greier.. Noapte bună". 


LXXXVII 


E-al nopţii cântăreţ ce o pruncie, 

Mereu chitind, din viaţa lui îşi face. 

Din crânguri cânt de păsări mai învie, 
Dar după un tril, două, totu-i pace. 
Dinspre coline parcă-adie-ncoace 

Un murmur — dar e numai o părere, 
Căci rima, ce din stele se desface 

Nu întrerupe-a serii mângâiere 

Când împânzeşte vii culori din alte sfere. 


LXXXVIII 


Voi, Stele, poezie a Tăriei, 

Iertați de state, oameni, cu uimire 
Citesc în voi al sorții drum, căci vie-i 
în orice om dorinţa de mărire, 


Şi toţi nutrim un vis de nemurire, 

De-a ne uni cu voi-care mister 

Şi frumuseţe sunteţi... Cu iubire 

Vă contemplăm — şi glorii cc nu pier, 
Puterea, Soarta-şi iau emblemă-o stea din cer. 


LXXXIX 


Pamântul, cerul tac — dar nu e somn, 

Ci şi ţin, ca noi, sub vii simţiri, suflarea; 
Tac cum tăcem când gând adânc ni-i domn. 
Pământul, cerul tac... Lac, munţii, floarea 
Şi stelele ce-şi licăresc paloarea 

Trăiesc intensă viaţa lor în care 

Pierdute nu sunt raza, frunza, boarea, 

Ci-s parte a fiinţei creatoare, 

Ce-a făurit pământ, şi cer, şi om, şi mare. 


XC 


Trăind al Nesfârşirii simţământ, 

Nu suntem singuri în singurătate; 

Ni-i sufletul mai pur, şi-un cântec sfânt 
De armonia-ntru Eternitate 
Nc-aduce-aminte, revărsând în toate 

Noi vrăji, ca din al Citereei brâu; 

E-un farmec care spectrul morţii poate 
Departe de noi toţi să-l ţină-n frâu, 

Cu pământeşti puteri de ne-ar lovi molâu. 


XCI 

Străvechii perşi ne fie-n veci exemple, 
Căci ei din piscuri îşi făceau altar, 

Să vadă lumea-n jur —şi nu în temple 


Zidite se umpleau de-al rugii har. 
Asemuiţi pământul, cerul clar, 


Aceste temple — ale Naturii sfinte, 

Cu goticele catedrale chiar, 

Cu templele greceşti — şi de-azi nainte, 
Rugi n-o să mai nălţaţi în strimtele incinte. 


XCII 


Dar cerul nopţii-i brusc schimbat... Furtună, 
Năpraznică mai eşti pe întuneric! 

Ah, mă vrăjesc ca negrii ochi de brună 
Străfulgerările arzând feeric! 

Cad trăsnete cu bubuit isteric 

Din stânci în stânci, din norii toti — şi-o limbă 
Au munţii, glasul crunt când şi-l desferic, 

Căci Munţii Jura şi cu Alpii schimbă 
Răspunsuri între ci cât fulgere-i înnimbă. 


XCIII 


Aceasta-i Noaptea! Noapte fără seamăn, 

Nu pentru somn sortită... O, mă lasă 

Cu-a ta minunăţie să fin geamăn — 

O parte din furtună!... Ploaia deasă 
Dansează-n lac fosforescent, voioasă; 

Iar e-ntuneric... Norii-s negre ghemuri, 

Şi iar se-aude vocea furioasă 

A munţilor cuprinşi de-un tainic tremur, 

De pare-ar presimţi născând cumplit cutremur, 


XCIV 


Se-avântă Ronul printre două stânci 

Ca doi iubiţi ce ura i-ar desparte 
Şi-ndură astăzi suferinte-adânci, 

Căci vor rămânc-n veci de veci departe. 
Vai, tot iubirea cea fără de moarte 

Le-a fost stârnit în suflet gelozia, 

Dar doru-n van în suflet le mai arde, 


Căci floarea vieţii le-a strivit urgia 
Şi ierni vor îndura de-acum cât veşnicia. 


XCV 


De-aici, unde se zvârcoleşte râul 

Când prin granitul stâncilor pătrunde, 
Furtuni sălbatice-şi urnesc desfrâul. 

Din stânci în stânci, furtuni îi vor răspunde 
Furtunii... Trăsnetele furibunde 

Şi fulgere cu biciul scăpărării 

Tot muşcă din versanţi, ştiind că unde 
Se-ntinde-mpărăţia Dezolării 

In voie pot lovi, din dungă-a dunga zării 


XCVI 


Cer, vânturi, munţi, lac, râu şi fulgerări, 

Şi nori, şi noapte — am un suflet care 

E inspirat, spre voi simțind chemări, 

O clipă de repaos când mai arc. 

Dar ce liman, furtuni clocotitoare, 

Puteţi avea, dezlănţuile-n furii? 

Au sunteţi ca tumultul care doare 

în suflet omenesc supus torturii? 

Ori cuib vă faceţi sus, pe piscuri, ca vulturii? 


XCVII 


Glas de-aş putea sa dau şi să-ntrupez 
Tot ce e viu în mine-ntr-un cuvânt: 
Gând, patimi, inimă, simţire, crez, 
Ce-am căutat şi caut pe pământ, 

Slab ori puternic dac-am fost şi sunt, 
Cuvântul Fulger s-ar numi, dar, vai, 
Neauzit rămâne-al meu frământ, 

în viaţă sau în moarte, fără grai, 

Ca spada ce a prins, în teacă, mucegai! 


XCVII 


... Inrouraţii zori se-arata iară, 
Cu-obraji de flori şi cu miresme sfinte, 
Râzând de nori — si ziua stă s-apară, 
De parcă-n lume n-ar fi şi morminte. 

Şi viaţa curge iarăşi ca-nainte. 

Mă aflu încă, Leman minunat, 

Pe malul tău vrăjit şi, Doamne-Sfinte, 
Se odihneşte ochiul fermecat 

Pe vii privelişti ce din veac le-ai adunat. 


XCIX 


Clarens, tu, leagăn al iubirii pure, 
Pătruns eşti şi-azi de-al pasiunii gând. 
Ai rădăcini în dragoste, pădure; 
Pătrunşi de dragoste ghețarii sunt 

Şi soarcle-asfinţit şi-adoarme blând 
Pe-a lor oglindă drăgăstoase raze. 
De-adânca dragoste-ţi vorbesc oricând 
Şi stâncile ce i-au fost cuiburi, oaze, 
Când lumii-i ascundeau mirifice extaze. 


C 


Clarens, călcat eşti tu de paşi cereşti; 

Spre tronul ei iubirea fără moarte, 

Pe treptele de munţi dumnezeieşti 

Suit-a... Zeul ei de-aici împarte 

Lumină până şi în peşteri sparte, 

Dând florilor culori şi strălucire. 
Zămislitoarea lui putere arde, 

Dar tot ei, cu blândeţe peste fire, 

Balsam revarsă-n răni ce dor încă-n neştire 


CI 


El este-n toate-aici: în negrii pini 

Ce umbră-i ţin pe înălţimi cu ciute; 
E în cascade, -n vii şi în grădini 

Spre lac din foi şi frunze-ntreţesute; 
E-n unde ce vin glezna să-i sărute 
Cu susur lin; e-n fructele brumate 

Şi în păduri cu sure trunchiuri mute 
Dar verzi de mii de frunze zvăpăiate, 
Ce îl răsfaţă mult întru singurătate. 


CII 


Singurătate plină şi de-albine 

Şi păsări cu penet multicolor, 

Ce îi închină triburi divine, 

Mai dulci decât al oamenilor cor, 
Desfăşurându-se în liber zbor. 

Fântâni, izvoare, ramura subţire, 
Bobocul floarei, toate-s un fior, 

Un gând de frumuseţe, ce-n iubire 

S-a zămislit, tânjind spre naltă împlinire. 


CII 


De n-ai iubit, misterele iubirii 

Te-or cuceri aicea negreșit; 

Şi fi-vei îndoit rob fericirii 

O dată-n viață dacă ai iubit, 

Căci în lăcaşul ei desăvârşit 

I-alungă lumii valma, răutatea. 
Cunoaşte Firea naştere, sfârşit, 

Dar nu-şi opreşte-n veci fertilitatea 

Şi compara o poţi cu chiar Eternitatea. 


CIV 


Nu-n van Rousseau alese acest loc, 


Să-l populeze c-o iubire pură, 

Rod al închipuirii lui de foc, 

Căci Amor, lingă lac şi curmătură, 

Loc fericit făcu, peste măsură, 

Rupându-i brâul lui Psyche... Ce zvon 
Plăcut auzi când Romii viu murmură, 
Ţinându-i şi el dragostei ison, 

Sub Alpii ce, şi ei, tot dragostei sunt tron! 


CV 


Lausanne, Ferncy! Ne amintiţi mari nume 
Prin care voi vestite ati ajuns, 

Doi muritori ce-au căutat pe lume 

Drum glorios ce-i altora ascuns. 

Ei, minţi gigantice, cereau răspuns 

La mii de îndoieli, precum Titanii, 
Sfruntând cu ele cerul nepătruns, 

Ca trăsnete să-ndure şi strădanii... 

Dar ceru-şi râde doar de oamenii, sărmanii. 


CVI 


Unul — tot foc şi nestatornicie, 

Cu toane, ca un prunc, dar înzestrat 

Cu minte gravă, veselă, zurlie, 

Bard, filosof, istoric învăţat, 

Pe om în sine l-a multiplicat 

într-un talent proteic — dar el armă 
Afla-n sarcasm — în acest vânt turbat, 
Ce răvăşeşte totu-n jur, cu larmă, 

Prostia biciuind şi-n regi stârnind alarmă. 


CVII 
Cellalt —profund, meticulos şi grav, 


Spre-nţelepciune simțind viu îndemn 
Şi cu ştiinţele făcând conclav, 


Lovea cu ironia-n cel nedemn, 

Dintr-vm dispreţ solemn un cult solemn 
Durând— stârnind turbare ani de-a rândul 
în duşmani ce i-au pus pc frunte semn 

De erezie, înfierbându-i ghidul 

Şi la infern de veci cu ură condamnându-l. 


CVIII 


Cenuşa lor în pace s-o lăsăm, 

Căci de-au greşit, osânda li-i sortită. 

Nu-i drept să-i judecăm, să-i condamnăm, 
Căci va veni oricum acea clipită 

Când taina morţii-o fi dezvăluită. 

Dorm în mormânt speranţe şi teroarea, 
Şi-n ziua renvierii, prevestită, 


Cunoaşte-vom cu toţii răzbunarea 
Tăriei — ori vom şti ce-nseamnă îndurarea. 


CIX 


Dar mai uitând de-a omului lucrare, 
Să contemplăm Zidirea — şi-acest eânt, 


Ce-l tot lungesc, hrănindu-l din visare, 


Să-şi curme nesecatul lui avânt. 

Spre Alpi minaţi sunt nourii de vânt, 

Şi eu să trec de coama lor se cere, 

Ca să contemplu tot acest pământ, 

Cit văd cu ochii, pân-ce-n zări se piere, 
îmbrăţişat cu drag de-a cerului putere. 


CX 


Italia! îmi fulgeră lungi veacuri 
în suflet, când te văd, din ziua-n care 


Te-a strâns Cartagina în crunte-atacuri — 
La ultima de slavă scăpărare. 

Bravi şi-nţelepţi ţi-au scris o carte mare; 
Ai nimicit şi-ai zămislit imperii, 

încât şi azi adapi fără-ncetare 

Setoase minţi ce vin aici, puzderii, 
Şi-ntre coline-ţi sorb din sevele puterii. 


CXI 


Să scrii sub neprielnice-auspicii; 

Să simţi că nu mai eşti ce-ai fost şi nici 

Ce se cădea să fii — s-ascunzi nu vicii, 

Ci uri, iubiri sau al durerii bici, 

Ori duioşii, plăceri, şi mari, şi mici, 

E, pentru suflet, vai, cumplită caznă, 

Cand singur te tiranizezi, dar zici 

Că ţi s-a hărăzit să-nfrunţi năpraznă 

Făcând din verbul tău balsam, venin sau pleaznă! 


CXII 


Sunt versurile mele poate-un truc 
Nevinovat — culori pe scene-aparte, 
Se-mi trec prin faţă, şi le readuc 

Să farmece şi pe-alţii-n foi de carte. 

O, tânăr, vrei să ai de glorii parte, 

Dar pierdere eu nu văd, ori răsplată 

In zâmbet ori în încruntări deşarte. 

Eu singur fost-am... Singur viaţa toată 
Rămân, de-oi fi uitat ori pomenit vreodată. 


CXIII 


Eu lumii n-am dorit să-i smulg ovaţii; 
Eu n-am iubit-o — ca nu m-a iubit; 

Nu i-am cinstit nici idoli, nici magnații, 
Stând în genunchi ori doar zâmbind silit. 


Cu alţii-n cor pc nimeni n-am slăvit; 

Eram in lume— dar de ea străin, 

De gândnri ei străine răvăşit, 

Şi-aş fi rămas la fel — dar anii vin, 

Şi trec şi, mai bătrân, te-mpaci cu-al tău destin. 


CXIV 


Nu i-am fost lumii drag — şi nici ea mie; 

Dar să rămânem adversari onești; 

Ea ceasul despărțirii, mintea vie 

Mai crede-n adevăruri omeneşti, 

Că nu se-ntind capcane diavoleşti 

în tot ce-i faptă şi cuvânt; că mască 

Nu poartă toţi; că lacrima fireşti 

Mai pot pe altul să-l compătimească., 

Iar fericirea nu-i doar vis — ci-i pământească. 


CXV 


Iubită fiică, Ada! Cu-al tău nume 

Am început ăst cânt— cu el si ii şese. 

De nu te văd şi n-aud eu pe lume, 

Cu tine una sunt — şi umbre cresc 

Spre tine din tot gândul părintesc. 

De n-o să mă mai vezi, o, scumpă-amică, 
Prin versuri eu şi-n vis o să-ţi grăiesc; 
Vei auzi cum glasu-mi se ridică 

Şi din mormânt jilav spre inima de fiică. 


CXVI 


S-ajut să-ţi crească agerimea minţii, 
Părtaş la mici naive bucurii, 

Şi să te cresc duios ca toţi părinţii, 
Când toate sunt minuni pentru copii, 
Ori să te leagăn pe genunchi să-mi vii, 
Să-ţi scriu pe frunte cald sărut, o fată, 


Vai, nu mi-e hărăzit — dar aş greşi 
Să spun că nu mi-a fost pornirea dată; 
Nu ştiu cum sunt, dar simt: puteam fi şi bun tată. 


CXVII 


Când spune-ţi-or că-i ura datorie, 

Ştiu că mă vei iubi şi-atunci, chiar dacă 
Vor zice că-al meu nume-i o urgie 

Şi tu să nu-l rosteşti or să te facă. 

Nici de-oi muri, iubirea n-o să tacă. 

Nu pot să-ţi stoarcă sângele din vine 

Şi sângele-i al meu — şi cât nu seacă, 
Precum la viaţă tu la el vei ţine, 

Şi nu vei înceta de-a mă iubi pe mine. 


CXVIII 


Prunc al iubirii, -n ceas amar născut:, 
Crescut în a durerilor viitoare, 
Acesta-ţi este tatăl nevăzut 

Şi tu, desigur, va să-i semeni tare. 

Dar aibi nădejde-n vremea viitoare, 

Şi crede tu într-un destin mai blând. 
Din pisc de munţi şi de pe val de mare, 


Cu numai fericirea ta în gând, 
Cel leagăn de copil cu bine ţi-l cuvânt! 


CÂNTUL AL PATRULEA 


între-un palat şi-o temniţă, pe Puntea 
Suspinelor am stat, privind, o dată, 
Veneţia cum îşi înalţă fruntea, 

Ca din baghetă magică iscată. 

O mic de-ani aripa-ntuncată 


Şi-o-ntind în jur — şi-o glorie pe moarte 
Zâmbeşte unui ev când lumea toată 

Sta să-i admire leul, de departe, 

Pe tronul insular privind cum coama-i arde. 


II 


Cybelă -i, ce din mare la lumină 

Sa fost ivit, cu turnuri drept tiară, 

Cu chip maiestuos ca de regină 

A apelor... Şi-aşa odinioară 

A fost, şi-a nestematelor comoară 
Ploua peste-ale ei iubite fiice 

Din Orient ori vreo prădată ţară. 

Ea, -n purpură, poftea şi regi aice, 

Şi onoraţi erau la mari serbări să-i pice. 


III 


Dar Tasso nu mai are-aici ecouri 

Şi nu mai cântă-n cor gondolierii. 
Palatele-ţi par uneori cavouri 

Şi rar sparg muzici zeghile tăcerii, 

Dar Frumuseţea-i veşnică vederii, 

Căci state, arte pier — dar Firea-i vie 
Şi n-a uitat Veneţia plăcerii, 

Serbările, nebuna veselie 

De carnaval — ce chip i-a fost şi efigie. 


IV 


Pe noi însă ne farmecă nu doar 

Prin umbrele ilustre din istorii 
Care-n cetatea fără dogi ţi-apar 

în năluciri, de te cuprind fiorii, 

Căci nu pier, cu Rialto, şi mari glorii, 
Ca Shylock şi Pierre şi cruntul maur, 
Ce-n veci de veci i-or fi locuitorii, 


Şi chei de boltă, chiar de-un ev de aur 
S-o pierde în ruini cu vastul său tezaur, — 


yv 


Căci nu-s lut ale minţii plăsmuiri 

Ci, în esenţa lor nemuritoare, 

Trezesc în noi mai pure străluciri 

Şi-o viaţă mult mai plină de savoare. 

Ce crunta soartă ne-a oprit sub soare 

Ele ne dăruie, — alungind departe 

Tot ce urâm-şi-o gingaşă răcoare 
Revarsă pe-ale inimii flori moarte 

Ce umple tristul gol al unei vieţi deşarte. 


VI 


Ca tânăr, afli-n asta o speranţă; 
Bătrân — fugi de pustiul vieţii tale. 
E-un simţământ ce-şi află rezonanţă, 
Ca şi al meu, pe zeci de pagini goale. 
Ci totuşi lucruri sunt mai magistrale 
Ca ţara noastră cea de basm, culori 
Ce-ntrec imaginaţiile-astrale 
Şi-acele mult fantastice comori 

Ce muza ni le dă podoabe uneori. 


VII 


Eu le-am văzut, poate visat... De-ajuns! 
S-au dus ea visul, Adevăr părând. 
Orice-ar fi fost şi-n de-ar fi ascuns, 

Le pot înlocui acum oricând. 

în stare-s şi-azi de plăsmuiri de gind 

De care-a fost o dată să mă bucur, 

Dar nu mai vreau — fantome vane sunt... 
Când creşte-n mine-al raţiunii mugur, 
Aud eu alte voci şi-n jur văd alte lucruri. 


VIII 


Ştiu alte limbi şi nu-s acum străin 

In ţări ce nu sunt ţara mea natală. 

Când eşti tu însuţi, mari schimbări de vin, 
Nu te surprind, şi te primeşte-n poală 

Ori țărm cu oameni, ori pustia goală. 

O, faptul că-n a libertăţii ţară, 
Şi-a-nţelepciunii m-am născut e-o fală, 
Dar trupul meu dacă va fi să moară 

în alta, peste mări, şi-aşa va să dispară, 


IX 


Eu, poate, ţara mi-am iubit... Şi dacă 
Un suflet rupt din temniţa-i de lut 

îşi poate-alege-un loc unde să zacă, 

Al meu s-o-ntoarce unde s-a născut. 

în limba mea sper totuşi cunoscut 

Să fiu odată de posteritate, 

Dar poate prea mă laud, prea-s limbut. 
Mi-e gloria ca şi norocul poate, 

De-o clipă numai, şi uitarea de va scoate 


X 


Al meu nume din templul cel de aur 

în care morții-s veneraţi cu anii 

De națiuni, ei, fie... Poarte laur 

Poet mai bun... Lăsaţi-mi, nu litanii, 
Ci-un epitaf: „Au fii mai buni dardanii”. 
Nu caut simpatii în suferinte; 

Sădit-am pom cu spini şi-ndur strădanii 
Eu de la spinii lui, şi umilinţe, 

Dar trebuia să ştiu ce-mi iese din seminţe. 


XI 


Azi, văduvă, -Adriatica îl plânge 

Pe Doge, şi nu-i an de an mireasă; 
E-un Bucentaur rupt de vremi nătânge 
Podoaba ei de văduvă crăiasă. 

Stă Leul în San Marco, tot acasă, 

Dar e de râs în urbea fără vlagă, 

Care bogată, mândră, fastuoasa, 
Văzut-a de iertare cum se roagă 

Un împărat vestit în Europa-ntreagă. 


XII 


Azi calcă cizme-austriece unde 

S-a umilit un şvab... Străvechi regata 
Provincii sunt... Oraşele fecunde 

în legi, cândva, -s în lanţuri ferecate. 

O, Timpul naţii de pe culmi abate, 
Ce-au strălucit, gustându-i slavei harul. 
Dar cad ca avalanşele surpate. 

O, unde-i Dandolo, octogenarul, 

EI, orbul ce-n Bizanţ ajunse legendarul? 


XIII 


Sunt în San Marco roibii lui de-aramă, 

Cu frâul daurit lucind în soare, 

Dar ce-a spus Doria, de bunăseamă, 

S-a împlinit, căci sunt în frâu! Din mare 
Născu Veneţia — şi-n valuri moare, 

Ca alga... Ea ce, veacuri treisprezece, 
Trăit-a liberă, strălucitoare, 

Sub jug e! O, mai bine-n val se-nece 
Decât să stea gemând sub cizme-austriece! 


XIV 


Nou Tyr a fost ca-n tinereţe, şi 


Porecla de Piaintaleone — arată 

Că pe uscat şi mare cuceri. 

Trăit-a liberă, ea, -n sclavi bogată, 

Şi ea o citadelă crenelată 

Ea mândră i-a-nfruntat pe otomani; 

Fu Candia ca Troia de-altădată; 

Lepanto -n val zvârli pagini duşmani; 

O, nume de neşters de Timp sau de tirani! 


XV 


S-au spart ca sticla statui de dogi morţi, 
Dar martor stă splendorii lor depline 
Palatul vast, chiar vitregit de sorţi. 

Da, sabia, sceptrul, de rugină pline, 
Trecut-au azi în crude mâini haine, 

Şi străzi pustii, pustiile palate, 

Si chipurile care-ţi sunt străine, 

îti amintesc ce hoarde blestemate 
Veneţia o strâng în lanţuri tentate. 


XVI 


Athena, când o-nvinse Siracusa 

Şi-ai ei soldaţi păşeau în lanţ barbar, 
Cine-a salvat-o oare, de nu muza 

Cea atică prin cântec legendar?... 

Uimit de imnul tragic, stă 

în car învingătorul cap de oşti — şi spada, 
Şi frâul scapă, şi-i dezleagă chiar 

Pe prinşi, zicându-le că morţii prada 

N-or fi, căci i-a salvat poetul din Elada! 


XVII 
Veneţia! Tu poţi să-ţi strigi, frumoaso, 


Dreptatea nu prin fapte clin vechime, 
Ci chiar şi prin iubirea pentru Tasso, 


Ce trebuia s-alunge aste stime. 

Ruşine, naţii! Şi, mai cu asprime, 

Zic Angliei: ruşine îndoită! 

Regină peste, mări şi peste clime, 

O laşi pe sora ta nenorocită, 

Când şi tu ai putea-ndura o grea ursită? 


XVIII 


Iubind-o de copil, era cetatea 

Din basme — nu puteam să n-o admir, 

Caci îşi suia din valuri majestatea 

Cu turnuri de mărgean şi de porfir, 

Iar Otway, Radcliffe, Schiller şi Shakespeare 
Mi-au zugrăvit-o-n neuitate pagini; 

Şi o iubesc şi azi, ca ani în şir, 

Mai mult chiar când o plină, de paragini, 
Decât când mi-apărea-n mirifice imagini, 


XIX 


Cu-al ei trecut pot s-o repopulez. 

Dar tot rămâne pentru ochi şi minte 

Şi pentru meditaţie cu miez 

Mai mult decât visasem înainte. 

Ferice clipe îmi aduci aminte, 

Veneţia, din existenţa mea, 

Ce-ţi poartă coloritul — simţăminte 

Ce Timpul, chinul nu le pot surpa, 

Chiar ros de Timp de-i tot ce-am mai simţit cândva! 


XX 


Cresc brazii- doar spre piscuri, spre înalturi, 
Pe stânci ce poartă nourii pe frunte, 

Cu rădăcina-n cremeni şi bazalturi; 

Hrăniţi din piatra seacă de pe munte, 

Stau viforele aprige să-nfrunte. 


Ei, veşnic verzi, ţin piept furtunii-n furii, 
Şi cresc, cresc demni de crestele cărunte 
Ce mume-au fost giganţilor Naturii. 

O, crească minţile ca arborii pădurii! 


XXI 


Se naşte pe-astă lume o fiinţă, 

Şi-n suflet pustiit să prindă poate 

Vii rădăcini o crudă suferinţă. 

Poveri cămila mută cară-n spate, 

lar lupul moare mut... Şi-aceste toate 
Exemple nu-s în van... Când dobitoace 
Mor mute, cară mute-o greutate, 

Plămada mai de soi nu poate face 

Mai mult, când cit o zi-i o viaţă de nepace? 


XXII 


Distruge chinul, ori de cel căznit 

E nimicit — oricum, sfârşeşte-o dată; 
Se-ntorc unii de unde au pornit 

Şi iar ţes în paing speranţa toată. 

Alţii-s striviţi, cu fruntea-n veci plecată, 
Şi ofiliţi, ca trestioara pier, 

Ce le-a fost reazem; alţii sprijin cată 

în munci, credinţi, război, virtuţi de fier, 
Cum sufletele hău ori înălţare cer. 


XXIII 


Strivim, vai, chinu-n van, căci lasă urmă 
De ac de scorpion, ce n-o vezi, dar 

E plină de-un amar ce-n suflet scurmă. 
Pot şi neînsemnate lucruri chiar 
Amărăciunea s-o stârnească iar: 

Un anotimp, un vis, o melodie, 

O floare, vântul marea ce, barbar, 


Stârnind durerea-n rana încă vie, 
Loveşte-al nostru lanţ electric cu urgie. 


XXIV 


De ce şi cum — nu ştim... Vedem noi norii 

Din care, -n suflet, fulgere lovesc? 

Lovirii lor doar îi simţim fiorii 

Şi negrele lor urme-s chin drăcesc. 

L.ovesc în ce ne-mpresură firesc, 

Şi-nvie Spectre, pacea să ne-adumbre, 

Ce nu le-alungă vrăji —şi se-nmulţesc: 

Reci inimi, răi prieteni, chipuri sumbre, 

Dragi, triste, multe —ah! —şi prea puţine umbre! 


XXV 


Dar razna sufletul mi-o ia... Revină, 

Să meditez la ce-i sub colb pe lume, 

Eu care, -ntre ruini, sunt o ruină. 

Vestigii de imperii şi renume 

Eu caut, pe-un pământ ce falnic nume 

Purta o dată, şi chiar azi incintă; 

Cereasca mină a Naturii-mume 

A modelat croi în ţara slută, — 

O stirpe de stă pini viteji, mult timp nenfrântă. 


XXVI 


Alcătuiau republică de regi 

Ai Romei cetăţeni... Erai, frumoasă 
Italie, grădina lumii-ntregi, 

în arte şi-n minunăţii mănoasă. 

Şi azi, pustie, încă pari crăiasă; 

Chiar buruienile vrăjite-ţi sunt; 

Fertil ti-i solul sterp — şi-i glorioasă 
Ruina ta! Ce farmec pur şi sfânt 

Emană pentru veci de veci acest pământ! 


XXVII 


Răsare luna... Soarele, -n apus, 

Cu luna bolta încă o împarte. 

Friulicii- Alpi, cu vrajă de nespus, 
Privirea o îmbie de departe. 

Nu-s nori... Apusu-i curcubeu ce arde, 
Unind trecuta zi cu veşnicia. 

Diana-şi creşte, de cealaltă parte, 

în vast văzduh de-azur minunăţia — 
Aerian ostrov ce-ţi cere ospeţia. 


XXVIII 


O stea îi stil alături, stăpânind, 

Din boltă, jumătate împreună — 

Cât peste Alpii Rhetieni se-ntind 
Solare raze încă în cunună, 

Căci noaptea şi cu ziua mult se-ngână, 
Şi legea cât nu şi-o impune Firea, 

In lina ei oglindă Brenta-l-adună 
Boboci de purpur, încât unduirea 

îi înmieşte şi Tăriei strălucirea. 


XXIX 


La ceasul minunat, de dulce-amurg, 
Sclipiri de lună şi de-apus de soare 
Topite-n magice nuanţe curg. 

Dar iată, noaptea prinde să coboare; 

Sub mantie de umbre ziua moare 

Ca un delfin răpus ce, -n agonie 

Şi-n zvârcoliri se schimbă la culoare, 
Şi-n ultim spasm culoarea i-i mai vie, 
Când sufletul şi-l dă, intrând în veşnicie. 


XXX 


în Arqua e un mormânt: pe patru 

Piloni e-un sarcofag cu oseminte, 

Cu-al Laurei poet şi idolatru. 

Vin iubitori ai harului fierbinte 

Mereu aici, precum la moaşte sfinte, 

Căci mintea i-a fost limbii ţării fa ura 

Şi rupt vru jugul pus de-o crudă ginte; 
Melodios de-a plâns el după Laura, 

Pe trunchi de laur, azi, îi poartă Faimei aura. 


XXXI 


în Arqua doarme, sat de munte unde 
El ultimile zile şi-a trăit. 

Ţăranii, mândri, te şi duc-oriunde, 
Să-i vezi mormântul, casa, negreşit. 
Ce simplu parc totul şi smerit, 

Dar prinde sufletul să se deschidă 
Spre-al lirei sale son desăvârşit 

Mai mult decât dacă-ntr-o piramidă 
Şi-ar fi aflat lăcaş de veci într-o firidă. 


XXXII 


Sălaşul paşnic ce şi-a fost ales 

Parcă zidit a fost pentru acei 

Ce-şi plâng esenţa muritoare-ades, 

Şi mult dezamăgiţi, cu drept temei, 
Repaos caută sub clin de stei, 

De unde văd numai la depărtare 
Oraşul — un clocotitor ştiubei, 

Ce nu-i mai amăgeşte, căci la soare 
îşi află mai plăcut prilej de sărbătoare. 


XXXIII 


Munţi, arbori, flori şi frunze admirând, 


Şi ziua oglindită-n unda pură, 

Cum trece timpul nu mai simt nicicând, 

Râu cristalin li-i viaţa în Natură. 

Au trândăvesc? Nu, — gânduri nalte-i fură; 
Societatea viată de te-nvată, 

Înveţi, ca pustnic, moartea cum se-ndură. 
Aici deşertăciunea nu te-nhaţă 

Şi simţi cu Dumnezeu că stai doar faţă-n faţă. 


XXXIV 


Poate cu Demoni ce gândirea pradă 

De tot ce are bun — şi-şi fac cuibare 

în inimi melancolice, grămadă; 

în inimi ce de tinere-s bizare 

Şi cred în crâncenă predestinare 

La cazne şi tenebre, -n veci văzând 

Pe ceruri un mânjit de sânge soare, 

Căci pentru ei pământul e mormânt, 

Mormântul — iad mai crunt ca iadu-n al lor gând. 


XXXV 


Vai, iarbă-ţi creşte azi pe străzi, Ferrara, 

Când ştim că simetria lor nu este 

Sortită solitudinii, nici ţara! 

Blestem cumplit parcă se-aşterne peste 

Sălaşul prinților vestiți de Este, 

Tirani şi protectori, pe-acest coclaur, 

Ai barzilor ce muzelor celeste 

Prin har le-au smuls cununi de verde laur, 

Cum Dante doar şi-a pus pe frunte-n veac de aur, 


XXXVI 
Lor glorie li-i Tasso şi ruşine! 


Poetului mă-nchin, dar văd chilia 
în care-Alfonso, din porniri haine, 


I-a surghiunit cu sila poezia; 

Dar Tasso dobândit-a veşnicia, 

Căci despotul să stingă n-a putut, 

Zicind că-l apucase nebunia, 

Divinul foc de nimeni întrecut 

Ce-n al Armidei bard ardea dintru-nceput. 


XXXVII 


Pe Tasso-l laudă şi-l plâng cu toţii, 

Dar tu, crud prinţ, ai fi fost dat uitării 

De mult — căci praf, şi-atât ajung despoţii, 
De numele-ţi hulit şi blestemat 

Nu s-ar lega de chinul îndurat 

De dânsul, căci ai fost cu el mârşav. 

An ce-ai fi fost tu neîncoronat, 

Lipsit de pompă şi huzur grozav? 

Abia de meritai lui Tasso să-i fii sclav! 


XXXVII 


Tu, să te-mbuibi făcut, şi-apoi să mori 
Dispreţuit mai rău ca dobitocul, 

Te răsfaţau largi grajduri şi splendori; 
Dar el l purta pe frunte nimb ca focul, 
Ce-atunci sclipea, orbind azi în tot locul 
Crascana şleahtă şi scârşnitul vers 

Ce-l scrise Boileau cu tot amocul, 
Urând pe barzii cu mai dulce viers 


XXXIX 


Ultragiatei tale umbre, pace, 
Torquato, căci şi-n viaţa, şi în moarte 
Tu ţintă-ai fost unor săgeți buimace, 
Dar una nu te-a nimerit — şi-n arte 
Neîntrecut eşti prin a lirei coarde. 
Nasc generaţii de poeţi, dar oare, 


De le-adunăm noi razele-ntr-o carte, 
Putem spera că-n vremea viitoare 
Asemeni ţie-or fi, pe-al Artei cer un Soare? 


XL 


Egali ţi-s numai barzii dinainte: 

Infernul unul l-a cântat pe strune, 

Fiind „Divinei Comedii” părinte. 
Cellalt, Scott sudic, mari isprăvi nebune, 
Cavalereşti în carte-a fost s-adune, 

Ca Ariosto cel din nord, făcând 

Ca-n magicele-i stihuri să răsune 

Iubiri şi înfruntări din vremea când 
Onoarea o aveau toţi cavalerii-n gând. 


XLI 


I-au smuls lui Ariosto falsul laur 

Al statuii lungi fulgere în jerbe, 

Căci cel căruia gloria i-i faur 

Nu e lovit de trăsnete acerbe. 

Drept, cerul bubuit-a-n fiare sterpe 

Ce nu-i fac cinste unui mare bard 

în care harul sfânt al muzei fierbe. 
Cred superstițioşii-n rău hazard, 

Dar c sfințit un loc când fulgerele-l ard. 


XLII 


Italia, Italia! Vestită 

Eşti prin fatalul Frumuseţii har 

Ce şi năpastă ţi-a adus, cumplită. 
Dureri, ruşini ţi-au fost pe chip brazilor 
Şi-n cronici ţi-s cuvintele de jar. 

De ce n-ai fost, ori mai puţin frumoasă, 
Ori mai puternică, jug crunt barbar 

Să frângi, că-ţi varsă sânge le acasă 


Şi sângele ţi-l bea o haită nemiloasă”! 
XLII 


Temută puteai fi mai nebogată, 

Mai fără farmec, mai nepizmuită; 

N-ai fi văzut torent de oaste-armată 
Curgând din Alpi! N-ai fi năpăstuită 

De hoarde ce-n Pad sânge prind să-nghită. 
Nu te-ar păzi o sabie străină, 
Ci-nvingătoare tu, ori biruită, 

N-ai mai fi sclavă-n mâna cea haină, 

Nici prietenii n-ar fi-n robie să te tină. 


XLIV 


Urmat-am, tânăr, căile descrise 

Lui 'Tulliu, unsu-ntru eternitate, 

De-un bun prieten... Pe-ape-albastru-inchise 
Plutind, vedeam, purtat de pânze late, 
Megara-n faţă şi Egina-n spate, 

Corintu-n stânga, -n dreapta mea Pireul, 

Şi ca Sulpicius privind la toate, 

Mă întrista să văd că apogeul 

Măririi în ruini şi colb îl schimbă greul. 


XLV 


S-au înmulțit barbarele cocioabe, 

Cu timpul, printre dărăpănături, 

Şi pâlpâiri doar mai rămas-au, slabe, 
Din falnicii de altădată muri, 

Şi ţi-s mai dragi, căci grea tristeţe-nduri. 
Romanul le-a văzut scăzute-n fală, 

în evul lui, şi cu coşcovituri — 
Morminte de cetăţi... Din serisa-i coală, 
Să tragem s-ar cădea o lecţie morală. 


XLVI 


O am în faţă! Eu, cu jale-adâncă, 

La ce-a deplâns şi-i azi numai ruină, 
Dezastrul ţării lui adaug încă. 

Imperiala Romă, cea divină, 

Da, şi ea sub furtună fruntea-nclină 

Şi-n propriul ei colb stă prăbuşită; 

Călcăm peste-un cadavru de regină, 

Schelet de urbe neasemuită, 

Ce, sub cenuşi, de-un foc mocnit încă palpită. 


XLVII 


Italia! Sunt, clipa nu departe-i 
Când ţi s-o pune capăt suferinţei. 
Tu, mamă şi a armelor, şi-a Artei; 
Tu, călăuză, mamă a credinţei, 
Prin care raiu-i hărăzit fiinţei, 

O, toate naţiile sunt datoare, 

Cu umilinţă dând prinos căinţei, 
S-alunge hoardele invadatoare, 

Şi Europa-atunci va merita iertare. 


XLVIII 


Dar Arno, cu mai calde simţăminte, 
Spre-Atena din Etruria te cheamă, 

Spre marmurele mândrei ei incinte. 
Vărsat de pe-a colinelor ei coamă, 

Al Abundenţei Corn e grâu, vin, poamă. 
De-a lung de râu, modernul lux, născând 
Din bun comerţ în dulcea panoramă, 

A scos ştiinţe şi-arte din mormânt, 
Ce-ndată au şi prins nestăvilit avânt. 


XLIX 


A Dragostei zeiţă, -nmarmur, arde 

Aici de frumuseţe peste fire; 

Respiri parcă ambrozia ce-mparte 

Cu tine aburu-i de nemurire. 

De-o parte-o dat cerescul văl subţire 

Şi, mut, vezi cum al geniului dar 
Natura-ntrece-ntru desăvirşire. 

Şi-i pizmuieşti adoratorii chiar, 

Ce-n piatră aprindeau un suflet viu, prin har. 


L 


Priveşti uimit, şi capu-ntorci orbit 
De-atâta frumuseţe fără moarte, 

Şi sufletul ţi-i dulce-rătăcit; 

Eşti rob legat de carul marii Arte 

Şi greu ţi-e să mai stai de ea departe. 
Eu nu-s pedant, nici vânzător şnapan 
De marmuri, ce pe tonţi i-ncântă foarte. 
Am sânge, ochi, şi inimă, şi-alean, 

Şi-i dau dreptate eu păstorului dardan. 


LI 


Aşa te-ai arătat lui Paris oare? 

Ori mult mai fericitului Anchise? 

Ori mai zeiască, mult mai orbitoare, 

Cum când pe Marte dragostea-l ucise 

Şi chipul ca pe-un astru pur din vise 

Ţi-l contempla, pe-ai tăi genunchi stând, blând, 
Cu ochi ce-n ochii tăi şi-i pironise, 

Cât ca din raclă tu, cu foc flămând, 

Pleoapa-i sărutai şi fruntea, rând pe rând? 


LII 


Chiar zeii, arşi de-ai dragostei fiori, 
Muti, uită de plămada lor zeiască 


Şi-ajung şi ei ca bieţii muritori. 
Olimpiene clipe să trăiască 

Şi omul poate, dar curând, trupească, 
Povara lui de lut din nou l-apasă. 

Ei, si? E-n stare el să făurească 

Din e a fost şi-o fi, miraculoasă 
Statuie, ca a ta, pentru vecii frumoasă. 


LII 


Cunoscători, artişti, imitatori 
Descrie formele-astea minunate, 
Contururile suple, de ninsori 

Şi-a marmurei nespusă voluptate; 
Descrie ce descrie nu se poate, 
Dar nu-mi turbure suflul lor banal 
Oglinda frumuseţii multvisate 

Pe care cerul, ca-ntr-un pur cristal, 
în suflete o oglindeşte ideal. 


LIV 


în Santa Croce sunt cenuşi divine 

Ce-o fac mai sfântă, colb ce-i nemurire 
Prin sine — chiar un fir de-ar mai rămâne 
Spre-a ne-aminti trecuta strălucire 

A unor genii demne de cinstire, 

Titani şi prin gândire, şi prin arte. 

Michel Angelo, Alfieri-s fire 

De colb — şi Galileu, cu cruda-i soarte 
Machievelli — apoi, toţi genii fără moarte. 


LV 


Ca elementele primordiale, 

Ce-s patru, ei puteau crea o lume 
Italia! Vreo ţară, -n ani de jale, 
N-avu afilia oameni de renume; 


Al tău cer luminat chiar şi acum e, 

Căci o divină forţă te-ncunună 

Cu raza ci — şi pot să spun, anume. 

Că demn o astăzi de cântat pe struna 
Canova, precum cei din vremea ta străbună 


LVI 


Dar ai Etrariei trei fii ilustri, 

Petrarca, Danto şi acei ce-o sută 
Povesti de dragoste, -n trecuţii lustri, 
A scris — poet în proză nentrecuta, 
O, unde-s? Unde li-i cenuşa mută, 
S-o desluşim de alta, mai de rând? 

în ţară marmura-i necunoscută, 

De n-au statui? Au ceasul morţii când 
Bătu, nu i-a primit ai patriei pământ? 


LVII 


Ruşine, vai, Florenţa! Dante zace, 

Ca Scipio, departe-ntre străini, 

Că-n vreme de civil război rapace 
Proscris a fost de-ai lui, de florentini! 
Zadarnic, de căinţă mare plini, 

L-adoră strănepoţii lor acum! 

Al lui Petrarca laur prin vecini 

Crescu — şi chiar de-ţi fu răpit postum, 
El nu-ţi aparţinea, Florenţa, nicidecum. 


LVIII 


Ci zace-aici Boccaccio măcar? 

Au nu şi dinsul gloria-ţi innimbă? 
Au vreun requiem i se cintă-arar? 
Nu-ţi dete el o de sirenă limbă 

Ce orice son în muzică ţi-l schimbă? 
O, şleahta de bigoti n-a vrut defel 


Ca omul co prin cimitir se plimbă 
Trist să suspine, recules niţel, 
Spre-a nu se crede că suspinu-i pentru el! 


LIX 


Nu-n Santa Croce-acopcriţi cu lutu-s! 

Dar oare, -n vechea Romă, n-au oprit 

Să se rostească numele lui Brutus 

Când Cezar fu-ngropat, dar pomenit 

Abia c-a fost? Ravenna însutit 

Mai fericită-i că pe Dante-l are, 

Ea, ultim scut al unui stat strivit! 

Petrarca-n Arqua doarme — şi te doare. 

Florenţa van că-ţi pierzi, prin asta, din splendoare! 


LX 


Ce-i piramida ta de nestemate, 

Porfir, agate, jasp pe oseminte 

De duci-neguţători împrăştiate? 

în ale lor de marmură incinte 

Nu calci cu-atât adinc respect fierbinte 
Cum calci pe iarba proaspăt înstelată 
De rouă, de pc simplele morminte 

De barzi a, căror operă-nsemnată 
Măreţ Mausoleu al Muzelor se-arată! 


LXI 


Sunt multe de-admirat în sanctuarul 

De pe-al lui Amo mal — de la Sculptură, 
La sora ei care-şi revarsă harul 

Culorile din curcubeu când fură. 

Dar eu mai fermecat sunt de Natură. 
Omagiez şi arta-n galerii, 

Şi-a geniilor dăruire pură, 

Dar nu cu simţăminte-atât de vii 


Ca-n munţi, pe mal de râu, pe dealuri şi Câmpii, — 
LXII 


Căci iată-mă pe-al Trasimenei lac 

Unde, prin defileurile-abrupte, 

Romanii-au îndurat fatal atac. 

Văd cum, prin vicleşuguri nentrerupte, 
Cartaginezu-i face să se lupte 

Chiar între râu şi munţi... Văd cum demente, 
Strivite legiuni, din largi răni rupte 

Adapă ale riului torente 

Şi secerate cad cu tot cu armamente, — 


LXIII 


Precum un codru frânt de vânt năpraznic; 
Orbiţi de lupte, gemete, blestemuri, 
Simţeau numai acel carnagiu groaznic, ; 
Nu simte omul, în cumplite vremuri, 

Al Firii farmec, linul frunzei tremur, 

Cum n-au simţit, întinşi pe scut, soldaţii 
Sub ei cum crapă glia de cutremur, 
Căscându-le, pentru mormânt, largi spaţii. 
Orbite sunt de tot, în luptă, două naţii! 


LXIV 


Era pământul luntre clătinată 

Sub ei, purtându-i spre Eternitate. 

Vedeau oceanu-n jur, dar cum să poată 
Vedea spre ce tărâmuri vântul bate? 

Uitau de legea Firii nendurate 

Şi spaima ce, când zguduiţi sunt munţii, 

Par valuri turmele înspăimântate, 

Şi păsări fug, şi oamenii, mărunţii, 

Şi-arată groaza muţi, prin încruntarea, frunţii. 


LXV 


Azi Trasimene e plăcută gazdă, 

Căci lacul i-i oglindă argintie 

Iară pe şes doar plugul trage brazdă. 

Bătrinii arbori sug o sevă vie 

Din leşuri ce-au căzut pe-acea câmpie; 

Din acea zi de încleştări nătânge 

Un pârâiaş cu undă lină-nvie: 

îi spune Sanguinelto, şi răsfrânge 

în nune al luptelor de-atunci prinos de sânge. 


LXVI 


Dar tu, Clituranus! N-a fost râu nicicând 

Ca tine, ispitind naiade goale 

Sa-şi scalde trupu-n val mai clar, mai blând. 
Pasc tauri ierbile păşunii tale 

Şi albi se fac — demni zei păşind agale 

Ai apelor cu unde pururi line. 

La tihnă-ndeamnă ei —şi-a morţii jale 

N-a vărsat sânge-n valuri cristaline 

Ce-s loc de scaldă-al frumuseţilor divine. 


LXVII 


Un templu cu contururi delicate, 
Aproape de al tău ferice nul, 

îţi poartă numele; sub el, curate, 
Clipocitoare sub clin lin de deal. 

îţi porţi tu undele de pur cristal. 

Peşti sclipitori ades din apă saltă 

Şi, -arar, pluteşte-un nufăr rupt pe va! 
Spre unde albia-i mai puţin înaltă 

Şi undele poveşti spun, strânse laolaltă. 


LXVIII 


Şi Geniului locului închin, 

Un rând — căci dânsul fruntea cu răcoare, 
Blajin, ţi-o mângâie-n zefirul lin. 

Pe mal de râu când inima tresare, 
Privelişti când o farmecă în soare 

Şi-o curăţă de-al vieţii colb o clipă, 

Prin sfânt botezul Firii — nu lui oare 

Ai mulţumi se cade, că-nfiripă 

Peste plictisul tău a vrăjilor risipă? 


LXIX 


Cascada! Ah, Velino, -n repezi smulgeri, 

Cazi în genuni de-al tău şuvoi săpate! 

Cascada! Muget şi iuţeli de fulger, 

Vârtej de spume spre adinc surpate! 

Un Iad al Apelor ce, torturate, 

Vuiesc şi urlă strânse-n strimte scocuri. 
Sudoarea-i ca din Phlegeton răzbate 

Şi de abrupţii stei se-agaţă-n smocuri, 

Ce stau ca martori crunţi la ale morţii jocuri, — 


LXX 


Ce spumele le-azvârl spre cer, ea iară 

Să cadă-n chip de ploaie nesfârşită, 

Din nor ce-nrourări de primăvară 

Revarsă peste iarba primenită, 

De pare de smaralde mii stropită! 

Ce hău adinc! Din stâncă-n stâncă-şi saltă 
Titanul apei forţa lui cumplită 

Şi sfarmă roca dură ce-o asalta, 

Tăindu-şi larg dram prin căderea lui înaltă, — 


LXXI 


Părând coloana lui ce urlă, fierbe, 
Al unei mări în naştere izvor 


Ivit din munte-n icnete acerbe, 

Ca un de lume nouă creator, 

Ori mama nurilor, din pripor 

Spre văi urnind a apei colonadă, — 

E Veşnicia-n mers nimicitor 

Ce vrea să aibă lumea-ntreagă pradă, 
Privirea îngrozind cu muget de cascadă, 


LXXII 


De-o înspăimântătoare frumuseţe! 

Dar Iris, din arc magic, în zori, prinde 

Cu vii nuanţe ochiul să-l răsfeţe, 

De parcă-n inimi triste, suferinde, 

Dor înzecit de viaţă ar aprinde. 

Cit totul sfarmă-n jur tălăzuirca, 

I-i zâmbetul speranţelor merinde, 

Şi parcă vezi cum, înfruntând chiar Firea, 
Demenţei prin surâs răspunde-n veci Iubirea. 


LXXIII 


Cum Apeninilor le văd iar zimţii, 

Ca Alpi în faşă i-aş cânta puţin, 

De nu m-ar fi vrăjit mai mult părinţii 

Cu măreţia codrilor de pin, 

Larma prăvălind-o din senin. 

Văzut -am piscul Jungfrau, cu zăpadă 

Nicicând călcată de picior străin, 

Mont Blanc-ul cu-a gheţarilor-corvoadă 

Şi Munţii Chimari, stând trăsnete să-i roadă, — 


LXXIV 


Vechii-Acroceraunieni ai spaimei; 

Mi s-a părut că-i vulturu-n 

Panias Spirit al locului şi crainic 
Faimei, înalt zburtnd şi iute... Fără glas, 


Ca un troian pe Ida am rămas. 

O, nu sunt Apeninii ca Olimpiii, 

Ori Etna, Atlas, Athos — ce-au atras 

Al lirei har ea să le ciute nimbul. 

Demn de Horaţiu e doar Soracte tot timpul, — 


LXXV 


Căci pare, peste şes, val spumegând 
Ce, înainte de-a muri pe plaje 
încremeneşte-n aer... Ca oricând, 
Savanţii vadă clasice miraje 

în aceşti munţi! Citeze ei pasaje 

Din barzi latini care, odinioară, 
Mi-au strâns copilăria în corsaje, 
încât nu pot să ştiu pe dinafară 

Ce dascălii severi cu sila mă-nvăţară, 


LX XVI 


Căci mi-au nenorocit sărmana minte. 

Cu vârsta, tot ce-a înseninat plictis 

Am regândit, dar ura dinainte, 

Când mă chema al tinereţii vis 

Şi fără chef citeam latinul scris, 

în inimă mi-e fără voie vie; 

Al noutăţii farmec l-au ucis 

Profesorii, cât marea poezie 

N-am apucat s-o simt în frageda pruncie. 


LXXVII 


Adio, deci, Horaţiu! Verb satiric 

Nu-i ca al tău pe lume! Vină port 

Că nu-ti mai pot simţi fiorul liric 

Şi te ţin minte cu ne vrut efort! 

Ce fin si-adânc e-al lirei tale-acord! 

Ce moralist — când biciuieşti coruperi! 


Ce reguli ne înveţi chiar astăzi, mort! 
Stâmeşti şi remuşcări — dar nu ne superi! 
Te las cu Soracte, -ntre brazi, zăpezi, ienuperi! 


LXXVIII 


O, Roma, ţara mea! în suflet ţară! 

Orfanii inimii la tine vin, 

O, mamă de imperii, legendară, 

Stingheră — unde simţi că al tău chin 

Pe lânga-al tău înseamnă prea puţin! 

Staţi şi-ascultaţi cum bufniţele ţipă! 
Călcaţi pe templul ruinat latin, 

Şi vi s-o risipi durerea-n pripă, 

Păşind pe-o lume ce e lut fragil, de-o clipă! 


LX XIX 


Niobe -a neamurilor e, lipsită 

Pe tron, fii, glas — durerea să şi-o zbiere, 
Cu-o urnă goală-n mâna-i veştejită! 
Cenuşa sfântă nu e nicăiere; 

Chiar al lui Scipio mormânt stingher o 
Şi-ale eroilor morminte-s goale. 

Tu, Tibru, au poţi curge in tăcere, 
Tăindu-ţi prin pustiu de marmuri cale? 
Fă-i, din val galben, tu, mantie Romei tale! 


LXXX 


Goti, foc, creştini, războaie, inundaţii, 
Şi Timpul, între mari coline, şapte, 
I-au stins şi gloria, şi împărații! 

Ah, Capitoliul a stat să rabde 

Monarhi barbari călări! Ce crude fapte! 
Căzut-au temple, turnuri în nune, 

Şi, peste haos de-ndoită noapte, 

Cine-o s-arunce-o rază de lumină, 


A 


Spunând: „A fost si e” în vremea ce-o să vină? 
LXXXI 


O noapte-a evilor şi-a Ignoranţei, 

Ce-i fiica nopţii şi în bezne-o ţine. 

Orbi, rătăcim pe căile speranţei, 

Căci oceanul, slăvile divine 

Au hărţi — şi le cunoaştem mult mai bine, 
Dar noaptea-i un deşert unde-amintirea 

Se rătăceşte... Des, peste ruine, 

Noi Eureka! strigăm, dar strălucirea. 

De-o clipă-i — şi-un miraj a fi se-arată ştirea. 


LXXXII 


Vai, unde-i mândra urbe? Unde-s cele 
Trei sute de Triumfuri? Si-acea zi 

Când Brutus a ajuns vestit sub stele? 

Dar ale lui Vergiliu poezii? 

Dar Cicero, ce elocvent vorbi? 

Dar ale lui Tit Livius tablouri? 

Prin dânşii, Roma, va să, reînvie 

Noi lumea să ne-o plângem, căci ecouri 
Nu vom lăsa şi noi, ca Roma, din cavouri. 


LXXXIII 


Tu, Sylla, căruia la car ţi-a pus 

Fortuna roată — aquila să-ţi zboare 
Peste-Asia ai vrut, şi-apoi, supus, 
Să-nfrunţi, pe drept, a Romei răzbunare; 
Tu, ce-ngheţai senatul c-o-ncruntare, 

în ciuda viciilor omeneşti, 

Tc-ai dovedit roman de viţă mare, 

Căci drepturi mult mai mari decit regeşti 
Ai lepădat, fiind şi-n stare să zâmbeşti; 


LXXXIV 


Adică sceptrul dictatorial! 

Dar bănuiai tu că se va prosterne 

Unor străini însemnul triumfal? 

Că prinți străini ii vor dicta guverne 
Cetăţii cei divine şi eterne 

Ce oşti gătea doar pentru mari victorii, 
Şi umbra ei prinsese a-şi aşterne 
Peste-ale lumii vaste teritorii, 
Atotputernică ştiută de istorii? 


LXXXV 


Victorios a fost, puternic domn el, 
Dar cel dintâi dintre uzurpatori 

A fost al nostru, înțeleptul Cromwell, 
Când tronul fu, gonind pe dictatori, 
în eşafod să-l schimbe deseori. 
Ilustru răzvrătit! Ah, Libertatea 

Şi Faima costă crime şi orori. 

Ci tragă-nvălături posteritatea: 

Muri în zi când a şi-nfrânt regalitatea! 


LX XXVI 


Doi ani el în aceeaşi zi n-nvins, 

Şi în aceeaşi zi, şi-aceeaşi lună, 

Linţoliu moartea peste el a-ntins, 

În alt an... N-a vrut soarta să ne spună 

Că visele ce inima adună, 

Pe drum spinos purtându-ne-n neştire, 
Mormânt mai mult înseamnă, nu cunună? 
O, pilde mari de-ar fi să te inspire, 

Biet om, te-ai bucura mai mult de fericiră! 


LXX XVII 


Iar tu, Statuie-a groazei, ce exişti 

în nudă, austeră majestate; 

Tu ce văzut-ai cum, cu ochii trişti, 
Lovit, de asasine mâini armate, 
Sucombă, Caesar plin de denunţate! 
Pompei! Nemesis jertfă-atunci ţi-l dete, 
Regina peste oameni, zei şi state! 

Să vă cinstim că-nvins-aţi regi în cete, 
Ori că pe scenă doar aţi fost marionete? 


LXXXVIII 


Si tu, lupoaică, doica Romei sfinte, 

In ţâţele de bronz, chiar şi lovita 

De trăsnet, lapte de vitează ginte 

Se pare că mai ai — şi neclintită, 

Ca monument de artă eşti privită! — 
Tu, ce-alăptaşi un întemeietor, 

De fulgerul lui Joc înnegrită, 

Pe gemeni îi hrăneşti cu-acelaşi dor, 
Curaj nebun sădind şi azi în pieptul lor! 


LXXXIX 


Da, -i alăptezi, dar stirpea lor de cremeni 
S-a stins... Le cresc oraşe din mormint; 
Cei înfricaţi de ei, vrând lor asemeni 

Să fie, pe-a lor urmă tot călcând, 

învinşi şi-nvingători au fost şi sunt, 

Dar n-au ajuns puternici precum ei; 

Doar unul, unui singur pe pământ, 

A fost pe-aproape... Azi e mort, sau ce-i? 
E viu — rob robilor ce-avu, pe drept temei, 


XC 


Căci de mărirea-i falsă mult orbit, 
El, vrându-se un Caesar de-altădată, 


Un Caesar avortat s-a dovedit 

Şi-n alt tipar plămada-i fu turnată; 

O, patima şi recea judecată 

Se împleteau la-ntâhd din instinct; 

Pe lângă Cleopatra desfrânată 

Era Alcide, dar curând de-alint 

Se dezbăra, putând rosti din nou, distinct, 


XCI 


Un Veni, vidi, vici!... Cestălalt, 

Vrând vulturii francezi îu aprig zbor 
S-o ia nainte-n iureş de asalt, 

Ca şoimul cel dresat de vânător, 
Nu-şi asculta, al inimii fior; 

Ciudat, sucit, din slăbiciuni, din toate, 
L-a stăpânit cumplit, stăruitor, 

Cea mai de jos — nespusa Vanitate. 
Dar oare ce dorinţi avea, adevărate? 


XCII 


Voia, pe lume, totul, sau nimic! 

N-a aşteptat ca moartea să-l doboare; 

Un Caesar ar fi fost peste un pic, 

Al cărui colb il cale cu în picioare! 

Ah, Moartea! Arcuri de triumf, popoare 
Zdrobite, sânge-n valuri cure, plâns greu, 
Sunt pentru tine — şi-arcă de salvare 
Nenorociţii n-au! Sfânt Dumnezeu, 
întinde iar po cer frumosul curcubeu! 


XCIII 


Ce fruct rodeşte stearpa existenţă? 

Simţiri sălcii, minţi slabe, scurtă viaţă 
Şi-ascunsa Adevărului esenţă, 

Ca perla-n scoici... în datini toate-ngheaţă; 


Opinia strânge lumea-n văl de ceaţă, 
Din Rău şi Bine otova, făcând, 

Şi gândul oamenii nu-şi dau pe faţă, 
Căci crimă-i socotit un liber gând, 
De poate revărsa lumină pe pământ! 


XCIV 


Mizeria-şi târăsc din veac în veac, 

Din tată-n fiu, mereu, şi mândri mor 

De jugu-njositor... Diată fac, 

Lăsând copiilor mânia lor. 

Sclavi înascuţi, ce liberi nu se vor, 

Ei lanţu-şi apără-n războaie crunte 

Si sângeră ca un gladiator, 

În circ, unde ca frunzele mărunte, 

Ortacii i-au căzut, pieirea stând să-nfrunte. 


XCV 


Nu de credinţi vorbesc... Ele-au rămas 

O treabă între om şi Dumnezeu, 

Ci de ce zi de zi şi ceas de ceas 

I-apasă tiraniei jugul greu 

Şi de edictele ce, -n evul meu, 

Sunt de stăpânii lumii decretate, 
Maimuţe-a celui ce, din somn, mereu, 
Trezit-a regi şi-a zguduit palat!", 

Şi-atât doar de făcea, slăvit era azi, poate. 


XCVI 


Pot doar tiranii tiranii să-nfringa? 

Nu-s campioni ai libertăţii-n lume 

Ca în Columbia ce, virgină încă, 

O Pallas izvodit? Oare anume, 

Doar în păduri, lingă cascade-n spume, 
Natura naşte minţi, prin străduinţe, 


Ca a lui Washington? Pământu-acum e 
Oare lipsit de-asemenea seminţe 
Şi-n Europa nu pot -creşte mari voințe? 


XCVII 


Vărsă, de sânge beată, crime Franţa, 

Şi saturnaliile-au fost fatale, 

Căci Libertăţii i-au strivit speranţa; 
Orori, ambiţii mari imperiale 
Aridicat-au ziduri colosale 

între nădejdi şi om; cel act din urmă, 
Ce s-a jucat, deschide largă cale 
Robiei iar, căci pomul vieţii scurmă 
Şi-i prăbuşită şi mai greu umana turmă. 


XCVIII 


Dar zdrențuitul steag, o, Libertate, 

în contra vântului ţi-l porţi, tot sus, 

Şi glasul tău de trâmbiţă mai poate 

Suna, după furtună, nesupus. 

Flori, frunze din al tău pom sfânt s-au dus 
Şi ramurile de securi ţi-s rupte, 

Dar seva şi sămânţa ta şi-au spus 
Cuvântul, ce şi-n nord de inimi supt e, 

Şi primăveri vei şti, cu ncaiuaro fructe! 


XCIX 


Un turn văd, ca o veche forţareaţă? 

Ce ar putea o armie să-nfrunte, 

Tot învelit de-a iederei verdeata, 

Cu câteva creneluri doar pe frunte. 

Pe ziduri coşcovite şi cărunte, 

Stă Veşniciei iedera ghirlandă, — 

Dar ce comori se-ascund sub lespezi ciunte, 
De două mii de ani? Sau cui ofrandă 


I s-a adus? Unei femei! Sotie, -amantă? 
C 


Dar cine-a fost ca-n vremea de demult, 
De i-i palat mormântul? Fost-a castă, 
De-un rege demnă, ori chiar şi mai mult, 
A unui cetăţean roman nevastă? 

Au ce erou născu din a ci coastă? 

Ce fiică farmecul i-l moşteneşte? 

Cum a trăit, iubit în lumea vastă? 

Destin înalt ea a avut, fireşte, 

De îngropată e atât de-mpărăteşte. 


CI 


Au şi-a iubit doar soţul, ori şi soţi 
Ai altora? —N romanele anale, 
Femei de orice fel să afli poli. 
Cornelie, pe-a-nţelepciunii cale 

Era, strunind plăcerile carnale? 

Ori Cleopatră, darnică din fire, 

Cu trup arzând de patimi infernale? 
Iubit-a ori fugit-a de iubire? 

Spre multe inima e-n stare să aspire! 


CII 


Murit-a poate tinără, frumoasă, 

Strivită de-o durere grea, cumplită, 

Mai grea ca monumentul ce-o apasă... 
Văd nor pe frumuseţea-i negrăită; 

în negrii ochi văd moartea profeţită, 

Ca pentru cei aleşi, pretimpurie; 

Văd farmecu-i ca raza asfinţită, 

Sclipind bolnav — o frunză ruginie, — 

Al morţii Hesperus, ce cheama-n Veşnicie. 


CII 


Ori o văd moartă după ce s-au stins 
Părinţii, pruncii, vraja frumuseţii, 
Mai amintind de farmec păru-i nins, 
Ce ascundea, buclat, albeaţa feţii 
Când toţi o admirau în floarea vieţii. 
Ci-n van sunt întrebările aceste; 

Un lucru ştim: că, pildă a nobleţii, 
Soţia de bogat ca din poveste, 
Metella, a murit! Metella nu mai este! 


CIV 


Orgoliul lui Crassus şi mândria 

Sunt scrise-n monument, dar mi se pare, 

O, loc de veci, că i-am ştiut solia. 

Trecutul cu-armonii familiare 

Renvie-n mine, dar solemn mi-apare, 

Prin sonuri ca de stins departe tunet. 

Ah, lângă iederă aş sta cu-ardoare, 

Cât să-ntrupez, peste mormântul umed, 

Tot ce culoare-a fost, mişcare, cântec, sunet. 


CV 


Din scândurile-atâtor naufragii 

Nu pot să fac o a Speranţei barcă 

Şi, pe ocean, să-nfrunt din nou ravagii 

Şi valul care spumele-l încarcă, 

Spre-un țărm unde-am pierdut pe mulţi? 

Dar, parcă, Informă luntre pot, din scânduri mici, 
Să-mi meşteresc? Şi unde-n lumea largă 

Să merg, când nu m-atrag nădejdi, şi nici 

N-am casă — şi iubesc atât: ce este-aici? 


CVI 


Ci urle vânturil Annonia lor 

De-acum îmi va fi muzică... Şi ţipe, 

In noapte, bubele, cu ele-n cor, 

Cum le aud ţipând în aste clipe, 

Căci dragi li-s ale beznelor risipe. 

Pe Palatin, prin ţipete-şi răspund, 

Rotind ochi sumbri, dând din grele-aripe. 
Ce-nseamnă chinul nostru, chiar profund, 
Pe-o raclă ce-a-nghiţit imperiul fecund? 


CVII 


Bozi, chiparoşi, urzici şi iederi cresc 

Peste mormane de pământ — şi, poate, 
Aici era palat împărătesc; 

Coloane frânte, bolți de mult surpate, 
Subpământene beciuri populate 

De buhe prinde ochiul să contemple. 
Savanţii zic atât: că-s ziduri toate! 

Dar ce-au fost? Terme, mari palate, temple? 
îi stau măririi ce s-a prăbuşit exemple! 


CVIII 


E-o lecţie morală pentru naţii, 

Căci totul se repetă şi renvie. 

Da, libertate, glorie, ovaţii, 

Mari avuţii, corupţii, barbarie, 

Istoria a prins a ne descrie, 

Dar doar o pagină a scris cu rost, 

Aici, unde o lungă tiranic 

Comori şi voluptăţi să strângă-a fost. 

Priviţi, căci orice spun cuvintele — spun prost! 


CIX 


Priviţi plângând, râzând ori lăudând, 
Că-i loc aici de orice simţăminte; 


Biet om, eşti între râs şi plâns oricând, 
Căci state, veacuri au aici morminte; 
Iar dealul ce teşit îţi stă-nainte 

E-o piramidă de imperiu, faur 

De glorii ce chiar soarelui fierbinte 
Lumina-i înteţeau pe-acest coclaur... 
Ci unde-i sunt acum cupolele de aur? 


CX 


Nici Cicero, columnă fără nume, 

Nu a grăit ca tine, răspicat. 

Ce-s laurii lui Cezar? Vreau, anume, 
Cununi de iederi de pe-al său palat. 
Columnă văd, sau arc? S-a consacrat 
Lui Titus? Lui Trăiau? O, nu, ca este 
Coloana timpului ce, nendurat, 

Râzând, preschimbă totul, fără veste. 
Un papă-n vârful ei stă-n vremile aceste. 


CXI 


Traian sta nu-ngropat, ci în văzduh, 

De stele-aproape, demn de slăvi sublime, 
Fiind cândva neliniştitu-i duh 

Stăpânul peste mări, şi ţări, şi clime, 
Cum, după dânsul, nu a mai fost nime 
Spre a mări Imperiul Roman... 

Mai mult ca Machedon în străvechime 
A fost — şi sânge n-a vărsat în van, 

Şi venerat de toţi şi astăzi e Traian! 


CXII 


Ci unde-i a Triumfurilor Stâncă, 
Loc de îmbrăţişat eroi din lupte? 
Dar Tarpeiana, ce-n genune-adâncă 
Vedea cum trădătorul frânt şi rupt e? 


Nu-aici soldaţii, -n şiruri nentrerupte, 
Trofee aduceau?... Iar jos, nu moarte 
Dorm facţiuni de zece veacuri supte 

În ţărnă?... Colo, -n Forum, nu departe, 
Simt dorinţa cum, o, Cicero, -ți mai arde! 


CXIII 


O, cimp de glorii, sânge, şi răzmeriţi! 

O, ginte de mari patimi sfidată, 

De când luptai puterea să ţi-o meriţi, 

Şi până cucerit-ai lumea toată! 

Văzut-ai şi-Anarhia dezmăţată 

Cum Libertăţii îi încalcă dreptul, 

Cum cumpăra orice soldat o gloată 

Şi iama da-n senatul mut, de-a dreptul, 

Iar muţii senatori nici gând să-i ţină pieptul. 


CXIV 


Dar şirul de tirani uitând, nu lesne, 

îmi vine ultimul tribun în minte: 
Răscumpărat-ai veacuri lungi de bezne, 

Rienzi, floare a romanei ginte, 

Ce pe Petrarca l-ai iubit fierbinte. 

Cit fructe da-va pomul libertăţii, 

Mormântul în ghirlande să-ţi alinte, 

O, ultim bun roman, străjer dreptăţii, 

Ce scurt timp ai domnit — nou Numa al Cetăţii! 


CXV 


Egeria! O, plăsmuire dulce 

Şi ideală ce pe om l-îmbie 

La sân mirific fruntea să şi-o culce; 
Aeriană auroră vie, 

A unei deznădejdi nimfolepsie, 
Sau, poate, pămateasca frumuseţe, 


Ţi-a dat un rege ascultare ţie, 
Şi, orice-ai fi, -ntrupare eşti, zeiască. 
Un gând frumos în dulce formă femeiască, 


CXVI 


Sunt muşchii, lângă sacrul tău izvor, 
Stropiţi ca de elizeene unde, 

Ce chipu-ţi oglindesc cu drag şi dor, 
Tot limpede prin veacuri furibunde; 

lar geniul acestui loc se-ascunde, 

într-o nepângărită-n veci verdeață; 
Izvoru-n marmuri nu ţi-i strâns niciunde 
Şi sub a ta statuie se răsfaţă, 

Udând apoi, în jur, livadă şi fânenţă, 


CXVII 


Şi iedera-ncâlcită peste gârlă. 

Sunt toate dealurile-n jur în floare; 
Prin ierbi foşnind aleargă o şopirlă, 
Şi păsări ciută vesele — şi-o boare 
Din flori multicolore-n legănare, 
Ţi-arată vii privelişti din poveste. 
Sub adiere, violeta pare 

Că prinde în petalele-i modeste 
Nuanţele de-azur din sferele celeste. 


CXVIII 


Egeria! în loc încântător 

Primeai pe muritorul tău ales, 

Cu inima bătându-ţi viu de dor. 

Şi noaptea-n vălul ei de stele des 
Vă-nvăluia cu tainic înteles, 

Şi-n doi priveaţi mirificul spectacol. 
Pentru-al zeieştilor iubiri eres 
Natura plamădise-acest miracol, 


Sălaş al celuia de mai dintâi oracol. 
CXIX 


La, pieptu-i strânsă, nu uneai tu gând 

Şi suflet muritor cu cel zeiesc? 

Şi dragostei, ce moare suspinând, 

Cum s-a născut, nu-i dai imbold ceresc? 
Nu-nveşniceai plăceri şi dor lumesc, 
Scăldandu-le-n cerească puritate? 
Veninul nu-l îndepărtai, firesc, 

De pe săgeți? Şi buruieni ce, poate, 
Apasă sufletul, nu le smulgeai pe toate? 


CXX 


Izvorul simțămintelor juniei 

Se pierde, vai, ori un deşert doar udă, 

De creşte iarba rea a freneziei, 

Plăcută, dar a cărei floare mi dă 

Parfum, ci iz ce naşte chin şi trudă, 

Ori arbori creşte, ce mustesc venin... 

Dă roade de-astea pasiunea crudă, 

Păşind pe sec nisip — şi-n lung suspin 
Se-neacă, vrând în van opritul fruct divin. 


CXXI 


O, Dragoste! Eşti serafim, privirii 
Nearătat— şi-n tine credem doar; 

Cei ce iubesc îţi sunt pe veci martirii, 
Cu inime zdrobite pe altar. 

Eşti plăsmuire-a minţii, care chiar 

Şi ceru-a populat prin fantezie, 

Şi-cum ne bântui şi ne eşti calvar 

Al sufletului prins de-o flamă vie, 

Ce-l chinuie mereu, zdrobeşte şi sfâşie. 


CXXII 


De plăsmuirea ei bolnavă-i mintea, 

Şi crede-n plăsmuire, delirând. 

Statuii-n sculptor caută-i sorgintea, 

Căci Firea nu face statui, nici vrând. 

Ci unde-i farmecul suav şi blând 

Ce-l urmărim de mici până la moarte, 

Un Paradis de neajuns nicicând, 

Al deznădejdii, rătăcind, în arte, 

Penelul, peana, ca mai mândre flori să poarte? 


CXXIII 


Delir e dragostea şi nebunie. 

Greu i-afli leac, căci idolul din minte 

Îşi pierde-a farmecului poezie 

Şi însuşi idealul ni-l dezminte. 

Dar noi, vrăjiţi fiind, ca şi-nainte, 

Furtuni culegem din ce-am semănat, 

Căci sufletul, pătruns de crez fierbinte, 

Ca alchimistul încăpățânat, 

Comori vrea unde nu-s comori cu-adevărat. 


CXXIV 


Ne veştejim de tineri, supţi de boală, 

Şi n-avem leac, şi buza veşnic arde; 
Spre-amurgul vieţii, forma ideală 

Se mai năzare ca-n sculpturi sau carte, 

Dar c-o fantomă — şi târziu e foarte, 

Căci dragoste, zgârcenie ori glorii 

Sunt toate-n van pe-al nostru drum spre moarte. 
Vrăjesc sub alte nume meteorii, 

Dar li se sting, când cad, sclipirile splendorii. 


CXXV 


Ce-n vis doreau, puţini găsesc, sau nime... 
Nevoia dc-a iubi-Ntâmplarea poate, 

Mai sting antipatii, dar cu asprime, 
Curând vor răbufni, desferecate, 

De neiertat jigniri înveninate. 

Materială zeie, Circumstanţa, 

Dintr-o baghetă-cârje pururi scoate 

Noian de rele, ca o Baba-Cloanţa, 
Strivndu-ne, sub ea, în pulbere speranţa. 


CXXVI 


Natură falsă viaţa ni-i — lipsită 

De armonic — toată de păcat 

Şi de un blestem de neşters lovită. 
Stăm sub un Upas, arbore rotat, 

Ce rădăcini pământul şi-a luat, 
Făcând cer vast din ramuri şi din flori, 
Din care plăgi tot varsă nencetat, 
Robie, moarte, boli văzute, ori 
Chinuitoare cazne, blesteme şi orori. 


CXXVII 


S-avem curajul de-a gândi... Gândirea 

Ni-i ultimul refugiu în destin, 

Sau cel puţin al meu va fi, cit Firea. 

Ne e, din leagăn, acest har divin 

în lanţ şi-n bezne torturat hain, 

Ca Adevărul, cu a lui lumină, 

Să nu-l vedem noi câtuşi de puţin. 

Dar în zadar, căci raza lui senină 

Va smulge-al beznei văl în vremea ce-o să vină. 


CXXVIII 


Dar ce arcade văd peste arcade? 
Aici se pare Roma că-şi adună 


Ale Triumfurilor Arcuri toate. 

E Coliseul! Lin argint de lună 

Fireşti cununi pe frunte stă să-i pună. 
EI, Meditaţiilor vast tezaur, 

Lumini divine cere doar cunună, 

Şi cerul pur, care-i şi umbrei faur, 

Pe măreţia lui asterne-argint şi aur, — 


CXXIX 


Văl ce-ţi vorbeşte despre 

Veşnicie, în al italienei nopţi decor, 

Căci Timpul a ascuns, din străvede, 

În nalte ziduri duh nepieritor. 

Magic afli în ruina lor, 

Dormind sub coasa vremii nendurate, 
De-ntrec, prin asta, fastul sclipitor 

Al somptuoaselor de azi palate. 

Ce stau tot aşteptând patina vremii toate. 


CXXX 


Tu, Timp, ce pui ruinilor podoabe, 

Tu, singurul ce-alini şi vindeci boala 

Din inime zdrobite, triste, slabe, — 

Şi judecății îi îndrepţi greşeala, 

Şi-n Adevăr, iubiri verşi îndoiala; 

Tu, filosof printre sofiştii lumii, 

Răzbunător de nedreptăţi, —sfiala 

Îmi cere ca, -n genunchi, ţie faţa humii, 

Să-ţi nalţ o rugă eu, ce-n suflet vie-acum mi-i, 


CXXXI 


Aci printre ruini, unde altar 

Şi templu ai, în chip divin stinghere, 
Ruina anilor mei trişti în dar 
Primeşte-o, că-i ofrandă de durere. 


Trufaş de-am fost, o, nu-mi fi mângâiere; 
Dar dac-am fost modest şi-n fericire 

Şi am răspuns doar la a urii fiere, 

Fă tu ca nu în van ori în neştire 

Să port în suflet fier, vrăjmaşii să-mi deşire! 


CXXXII 


Iar tu, care pe-al tău cântar etern, 

Nemesis, cântăreşti cumplite crime 

Şi şerpii Furiilor din Infern 

I-ai asmuţit spre-Oreste-n străvechime, 

Când mina lui greşi, lovind cu-asprime, 
Nendreptăţit prin legi fireşti şi sfinte, 

(Chiar de-aveau alţii dreptul la cruzime,) 

De-aici, unde-ai domnit, eu, prin cuvinte, 

„Din colb te scoală, o, Nemesis!” — strig fierbinte. 


CXXXIII 


Nu că n-aş merita eu, prin vreo faptă, 

A mea ori săvârşită de părinţi, 

Să sânger! De loveau cu armă dreaptă, 
Plăteam prin sânge şi prin suferinţi, 

Dar nu vreau ca şuvoaiele fierbinţi 

Sa-i fie supte de pămint — ci tie, 

Nemesis, le consacru — să -alinţi. 

Prin răzbunare, chiar dacă tirzie. 

N-am căutat-o... Dorm... Veghează tu-n vecie! 


XXXIV 


De glasul mi-l ridic, nu-i semn că tremur, 
Gândind că de cruzimi avut-am parte— 
Au cine m-a văzut pălind e pe vremuri, 
Ori de curaj lipsit, lovit de moarte? 

Dar aste pagini vreau ca, -n chip aparte, 
Să-mi steie amintirii monument. 


Desăvârşirea strânsă-n vers şi-n carte, 
(O, va veni cândva acel moment!), 
Crunt va lovi-n al meu prigonitor dement. 


CXXXV 


Lovi-va prin Iertare... Glie-mumă, 

Cer sfint — acesta e al meu blestem, 

Nu merită iertarea mea postumă 

Atâtea suferințe strinse ghem? 

Sub chinuri, prigoniri n-a fost să gem? 

N-au fost trădat, calomniat durut 

În tot ce-aveam mai scump şi mai suprem? 
Când disperării să-i cedez n-am vrut, 

E semn că nu-s ca ei — că-s din alt lut făcut. 


CXXXVI 


Au ce n-am îndurat, de la meschine, 
Mici perfidii, la calomnii ostile 

Striga te-n gura mare, bârfe fine, 
Şoptite, cu veninuri de reptile, 
Făţărnicii, aluzii imbecile, 

Priviri de Ianus, care mint tâcând, 
Suspine ipocrite, chiar servile, 

Ce, grai ascuns dezaprobării dând, _ 

Îi şi conving pe cei din turmă orişicând? 


CXXXVII 


Dar am trăit — şi n-am trăit în van; 

Căci focu-n piept şi mintea de-mi slăbesc, 
Şi pier luptând cu chinul meu tiran, 

În mine e un ce nepământesc, 

Care-mi va supravieţui firesc, 

Ca son de liră mută-n amintire, 

Şi Timpul înfruntând, şi-un chin drăcesc, 
Şi inimi împietrite peste fire 


S-or înmuia, trăind căinţă şi iubire. 
CXXXVIII 


Aşa va fi... Putere de temut, 

Prin vrajă revelată, fără numi, 

Aici, la miez de noapte, te salut! 
Ne-ndemni spre-o reculegere anume, 

Ce spaimă nu-i — dar ne arăţi o lume 
Sub iederi peste mândre ziduri sparte. 
Simţire-adâncă sufletul acum e, 

Şi din acest trecut noi facem parte, 

Şi martori nevăzuţi îi stăm, de el departe. 


CXXXIX 


Era aici vacarm de nedescris, 

Cu murmure de milă şi ovaţii, 

Când omul de alt om era ucis. 

De ce? Să se distreze împărații! 

Şi ce-i de mori în luptă, ca soldaţii, 

Ori în rotunda circului arenă? 

Oricum, aceiaşi viermi îţi rod ficaţii, 

Şi în acelaşi teatru, fără jenă, 

Privesc cei mari cum mor actorii de pe scenă. 


CXL 


În faţa mea Gladiatorul zace, 

Proptit în mâini, murind, dar — brav bărbat— 
Cu soarta-i crudă gata să se-mpace; 

Durerea-şi stăpâneşte, încordat; 

I-i capul tot mai mult, mai greu plecat; 

Ca stropii grei de ploaie, stropi de sânge 

Din rană îi mai curg neîncetat, 

Şi mai răsună-aplauzelc nătânge 

Pentru învingător, cât moartea-n brate-l strânge. 


CXLI 


Le-aude, dar nu-l mişcă nicidecum, 

Căci ochii, inima, la ceas de moarte, 

I-s dincolo de Dunăre acum. 

Nu-i pasă că de viaţă se desparte, 

Ci-şi vede pruncii-n Dacia, departe, 

Şi casa lui sărmană, şi nevasta... 

De răzbunare n-o să aibă parte? 

Sculaţi, popoare de din nord, năpasta 

S-o scuturaţi, căci ştiţi, veni şi vremea asta! 


CXLII 


Dar unde-n sânge se scălda Omorul, 

Şi naţii se-mbulzeau pe străzi precum 
Torentul care, părăsind priponii, 

Cu vuiet printre stânci îşi taie drum; 

Aici, unde blesteme-au curs, duium, 

Şi aclamații — unde Viaţă, Moarte 
Cereau ale mulţimii toane, — acum 

Doar glasu-mi sună peste trepte sparte, 
Şi-al paşilor ecou răspunde-mi de departe. 


CXLI 


Ruini! Dar ce ruini! Din lespezi rupte 
De-aici s-au ridicat cetăţi, palate, 

Oraşe chiar, de veacuri nentrerupte! 

De unde s-au mai smuls acestea toate 

Nu vezi... Cadavrul lui nemăsurat e... 

Ori poate-a fost doar măturat? Dar iată, 
Spărturile de soare sunt trădate, 

Şi seama-ţi dai cum vremea nendurată 

Şi omul au distrus mult din ce-a fost odată. 


CXLIV 


Dar când pe arcul cel mai nalt, bălaie; 

Apare luna, şi-n spărturi pătrunde 

Pâlpâitoarea stelelor văpaie; 

Când fâlfâie peste zidiri rotunde 

Frunzarul buruienilor fecunde, 

Ca laurii lui Cezar pe chelie; 

Cât totu-i numai văl de raze blânde, 

Cohortele de morţi eroi învie, 

Căci pe-al lor colb păşim... Păşim pe Veşnicie! 


CXLV 


„Cât Coliseul sta-va în picioare, 

Va sta şi Roma — iar cu el odată, 
Cădea-va Roma; şi de Roma piere, 
Şi lumea piere." — ne-a lăsat aliată 
Un pelerin saxon cândva — şi iată, 
La locul lor stau Roma şi-o ruină 

Ce n-o vor mai restaura vreodată, 
Precum şi lumea noastră, vizuină 

De ucigaşi şi de tâlhari apururi plină. 


CXLVI 


... Sever, sublim şi simplu, maiestos, 

Şi zeilor, şi sfinţilor palat, 

De la anticul Joc la Christos, 

Cruţat de Timp, chiar înfrumusețat, 
Văzut-ai cum imperii s-au surpat, 

Cum omul calcă tot pe spini spre moarte... 
Ci sta-vei tu-n vecii nezdruncinat, 

Şi fier tiran sfruntând, şi Timp, şi Soarte, 
O, Pantheon, sălaş de culturi şi de arte? — 


CXLVII 


Al artelor din vremi mai nălţatoare, 
Tu, ros de Timp, dar tot desăvirşit, 


În suflet verşi sfinţenie-mpăcare, 
Si crede-artistul iubitor de mit 

Ca doar prin poarta ta, lăcaş slăvit, 
Trecutu-şi trece, glorioasa rază; 
Aliate află cel pc rugi pornit, 

lar celui ce vrea genii mari să vază, 
Statui măiastre-aici i se înfăţişează. 


CXLVIII 


Dar ce se-ascunde-n umbră de firidă? 
Ce văd? Nimic... Ba văd nedeslusite 
Contururi stând acolo să se-nchidă, 
Năluci de-nchipuire plăsmuite! 

Ba nu! — Acum văd chipuri limpezite: 
Văd un moşneag şi-o ţinură... Văd clar, 
Ea mamă de curand, da, negreşit e, 

Cu sânii plini de-ai laptelui nectar. 

Dar ce face aici, de sânii goi i-apar? 


CXLIX 


În ei e-al vieţii suc, întâia hrană 

Ce-o sugem, căci i-i inima izvor. 

Ce fericit, tihnit, mult dulcea mană 

O soarbe pruncul, gângurind uşor! 
Bărbaţii nu pricep —nu-i treaba lor — 
Dar mama simte cum, ca un boboc, 

Îi creşte scumpul inimii odor. 

Ce-o să ajungă el? Nu ştim deloc! 

Fu un Cain născut de Eva, la soroc! 


CL 


Dar bătrâneţea e aici hrănită 

De tinereţe... Unui bun părinte 

Îi dă să sugă fiica lui iubită, 

Suc — dar din darul sângelui fierbinte! 


Nu, n-o să moară el cât sfârcul simte 

De lapte plin, mai plin ca Nilul chiar 

De ape... Haide, suge înainte, 

Bătrân nefericit, un pur nectar 

Cum însuşi raiul sfânt nu-ţi poate da în dar! 


CLI 


Străvechea Căii Laptelui poveste 

Nu are-n tâlcul ei mai blândă rază, ; 

O constelație mai dulce este 

Şi Firea-n ea triumful stă să-şi vază, 

Mai mult ca-n stelele ce scânteiază 

Pe cerul vast... O, fiică minunată, 

Un strop nu pierzi — şi se înapoiază 

Pur lapte la izvor, hrănind un tată, 

Cum sufletul, din trup, în Univers o dată. 


CLII 


Ci haidem spre-al lui Hadrian morman, 
Ce-i după piramida egipteană 

O copie — şi el s-a dus taman 

La Nil, să şi-o aleagă pe sprinceană. 
L-a pus pe-artist împărăteasca toană 

La trudă pentru uriaşi, în silă, 

Să-şi aiba loc de veci ţărâna-i vană. 
Se-ntreabă-un filosof, zâmbind cu milă, 
La ce bun s-a durat hidoasa lui movilă? 


CLIII 


Dar iată Domul vast pe lingă care 
Chilie-i al Dianei templu-ales; 

Lui Christ zidit e, -n locul undc-şi are 
Mormânt martirul lui... Eu, la Efes, 
Văzut-am cum şacali, hiene, -ades, 
La umbra templului Dianei vin, 


În plin deşert... Văzut-am, recules, 
Al Sfintei Sofia altar divin 
Şi turnu-i daurit spurcat de-un muezin, — 


CLIV 


Dar printre temple vechi şi noi biserici, 
Nimic nu-ţi poate fi asemeni ţie, 

Sfânt monument, unde cinstiţii clerici 

Îl proslăvesc pe Domnul din Tărie; 

De când a părăsit pentru vecie 

Sionul cel ales, au ce zidire 

Mai vrednică-i de el, când măreție, 
Putere, frumuseţe peste fire 

Doar tu le-ai îmbinat în sacră strălucire? 


CLV 


De intri, măreţia-i nu te-apasă, 

Caci geniul acestui loc îţi creşte 

Un suflet colosal, ce-şi află casă 

Doar în sălaşul vast unde, fireşte, 
Crezi nemurirea că se pregăteşte. 

De socotit eşti vrednic şi cucernic, 
Vedea-vei Dumnezeu cum te primeşte 
Ca-n templul ce-i Credinței vistiernic, 
Nenimicit fiind de Cel Atotputernic. 


CLVI 


Paşind, vezi eleganta catedrală 

Tot mai imensă cum, pe Alpi în sus, 
Tot mai departe-ţi pare-a crestei fală. 
Însă imensitatea-i s-a compus. 
Armonică... De marmuri oşti sedus, 
De sfeşnice de aur şi tablouri, 
Precum cupola ei cupole nu-s; 

N-au nici castelele de pe platouri, 


Caci are temelii, aceasta, printre nouri! 
CLVII 


Cu ochiul cum n-o poţi cuprinde toată, 
Contemplă-i părţile-alcătuitoare, 

Căci cum oceanul ţărmuri mii ţi-arată, 
Şi ea în mii de chipuri îţi apare. 
Detaliile unice-n splendoare 

Le ţine minte-ntâi şi-ntâi de toate, 

Ca, în sfârşit, superba ci grandoare 

în toată strălucirea să se-arate 

Privirii ce, altfel, cuprinde tot nu poate, 


CLVIII 


Căci slab tu prin virtuțile trupeşti, 

Treptat prinzi vastul tot — şi n-ai cuvinte 
Pentru adânci simţiri dumnezeieşti; 
Şi-aici, în faţa catedralei sfinte, 

Te simţi prea mic prin suflet şi prin minte, 
Cât sufletul nu-ţi creşte-n ritm cu fala 
Zidirii, şi nălţat curând se simte, 

Prin contemplaţie, la ideala 

Mărire ce, prin tot, inspiră catedrala. 


CLIX 


Iluminat, de te opreşti o clipă, 

Guşti nu numai plăcerile minunii, 

Nu faci doar de-adoraţie risipă, 
N-admiri doar claritatea viziunii 
Maeştrilor care-şi întrec străbunii 

Prin artă... Al Sublimului tezaur 

E-aici — e-aici izvorul rugăciunii; 
Te-mbogăţeşti pe-al său nisip de aur 

Şi afli ce minuni concepe-un geniu faur. 


CLX 


Ci pe Laocoon la Vatican 

Priveşte-l... E prin suferinţi sfinţit; 

A tatălui iubire şi alean, 

Cum şi răbdarea lui de neclintit 

Se împletesc... Dar luptă-n van, strivit 
De-a şarpelui inele-nveninate, 

Ce se tot strâng şi stâng, neistovit 
Crescându-i chinul... Un suspin mai scoate. 
Şi sufletul şi-l dă... Să lupte nu mai poate. 


CLXI 


Ci iată-l pe-un arcaş ce greş n- a dat, 
Zeu al luminii, vieţii, poeziei, 

Un soare-n chip de om, străluminat 
De aura izbânzii bătăliei. 
Răzbunătoarea lui săgeată vie-i 

De nemurirea lui în sprinten zbor. 

în ochi şi-n nări dispreţ sublim învie-i, 
De-apare mândru, falnic tuturor, 

încât îl recunoşti ca zeu nemuritor. 


CLXII 


Dar formele-i sunt via, vis de iubire 

Al unei nimfe solitare, goale, 

Dorindu-şi un nemuritor drept mire — 
Un vis al frumuseţii ideale, 

Din clipe când fiinţe ireale, 

Nemuritoare plăsmuim în ghid, 

Făpturi în zbor din sferele astrale, 

Ca raze ale nemuririi, vrând 

Să le vedem în zei schimbându-se curând. 


CLXIII 


De-i drept că Prometeu răpi scânteia, 
Sădind-o-n om, ea zeilor plătită 

Le-a fost în marmură după aceea. 

De muritoare mâini de-i făurită, 

Un duh nemuritor în ea palpită, 

De-a socotit-o sacră însuşi Timpul, 

Ci n-a fost de aripa lui clintită 

Şi în statuie viu e încă nimbul 

De foc de care-a fost prădat cândva Olimpul. 


CLXIV 


... Dar peregrinul meu, cântat de vers, 
Ce muza-mi însoțea, pe unde este? 

Pe nicăieri el oare n-a mai mers 

Şi punct aşteaptă lunga mea poveste? 
S-au dus vedenii, rătăciri, tempeste, 

Dar de n-a fost pribeag imaginar, 

Şi suferea ca alţii — fără vesto 

Dispară-n lumea fără de hotar, 

Uitat de toţi, intrând într-un neant primar, 


CLXV 


Ce-n umbre schimbă viaţă şi substanţe. 
Tot ce Natura pus-a-n oameni vii, 

Liman lipsit de gânduri, vreri, speranţe, 
Universală beznă cu stafii... 

Un nor stă între noi şi toate, şi 

Chiar Gloria cu raza-i de-l pătrunde, 
Mihnită-i raza ei dintru vecii, 

Mai tristă decât nopţile afunde, 

Căci ne-amăgeşte ea privirea înspre unde 


CLXVI 


Domneşte Hăul, ca s-aflăm din vreme 
Ce-om fi şi noi în beznele funebre. 


Şi Gloria, aii, stă să ne mai cheme, 

Şi numele ni le visăm celebre 

Când le-o-nghiţi Uitarea în tenebre! 

Van gând consolator! Dorinţi nătânge! 
Aceiaşi n-om ieşi din hăuri negre! 

Povara unei vieţi au nu ne frânge 

Destul, din inimă iscând sudori de sange? 


CLXVII 


Dar linişte! Din hău aud o larmă, 

Un murmur surd, un murmur de departe, 
Cum iscă un popor la ceas de-alarmă, 
Atunci când Soarta l-a rănit de moarte. 
Pământul geme şi, -n genuni iar sparte 
Fantome noi apar... Una-i regină, 
Coroană chiar de nu mai stă să poarte. 
Frumoasă, pală, de tristeţe plină, 

în van la sânul ci un pruncuşor alină. 


CLXVIII 


O, unde eşti, vlăstar de falnici regi? 
Speranţa multor naţii e zdrobită! 

Tu, moarte cruntă, nu puteai s-alegi 
Pe una mai de rând, mai neiubită? 

La miez de noapte, mamă de-o clipită, 
Când mai gemeai în zvârcoliri natale, 
Te-a secerat cu coasa ei cumplită, 

Şi zeci de insule imperiale 
Nefericirea grea o întâlniră-n cale! 


CLXIX 


Ţăranca naşte — ea nu moare însă, 
Iar tu te-ai stins iubită, încât chiar 
De hulitori de regi vei fi deplânsă. 
Ne pierdem sfântul libertăţii har, 


Căci rugi ea-ti înălţase pe altar, 

Din curcubeul ei ţesându-ţi nimb... 

Iar tu, biet prinţ, lovit de greu amar, 
Zadarnic soţul ei ai fost scurt timp, 

Căci pruncul tău şi ea stau în cernitul limb! 


CLXX 


Ţi-a fost veşmântul de nuntire doliu, 

Şi mort ţi-e al nuntirii fruct — şi-i moartă 
Ea, tuturor mândrie şi orgoliu, 

Cu păr de aur — dulcea ta consoartă! 
I-ncredinţam a vieţii noastre soartă, 

Şi chiar îl mai visăm pe prinţişor 

Că a monarhilor coroană poartă... 

Ca steaua îndrăgită de păstor 

Era — însă s-a stins precum un meteor! 


CLXXI 


Vai nouă — şi nu ei! Ea doarme lin... 
Ce-o aştepta? Nesigura iubire 

A plebei, sfaturi ascunzând venin, 
Minciuni, făţărnicie, linguşire, 

Oracole de veacuri amăgire 

Pentru urechi regeşti, până poporul 

Regi mătură în grea tălazuire! 

Ciudat destin, punând stăpânitorul 

Pe-un taler —pe cellalt, căderea si omorul! 


CLXXII 


Avea şi ea aceeaşi soartă poate... 
Dar inima mi crede! Preafrumoasă 
Si plină de firească bunătate, 

Ea, de curind şi mamă, şi mireasă, 
O, cit ele singuri şi pustii ne lasă, 
De la augustu-i soţ, la om de rând! 


Ah, ne-a cutremurat a morţii coasă, 
într-un electric lanţ încătuşind 
Pe cei ce te iubeau ca pe un înger blând! 


CLXXIII 


Ci iată lacul Nemi, între dealuri 
Impădurite, încât cruntul vânt, 

Ce smulge arbori şi stârneşte valuri, 
Dând spumelor spre cer cumplit avânt, 
Nu-i turbură oglinzile, ce-i sunt 

Reci, limpezi precum urile mocnite, 
Ce nu-şi arată negrul lor frământ. 

I-s ca un şarpe apele-adonnite, 

în ele însele din veci încolăcite. 


CLXXIV 


Albano -i curge către vale. —aproape, 

Şi 'Tibrul, spre mediterane spaţii, 

Ce scaldă Latiumu -n val de ape. 

De-aici „Cânt armele şi pe bărbaţii...” 
Dură imperiile şi-mpăraţii. 

Pe-aici căta şi Cicero hodină, 

Să scape vrând de larmă şi ovaţii, 

Iar lângă munţii ce de cer se-anină, 
Unde-s sabinii, -un bard obişnuia să vină. 


CLXXV 


Dar am uitat că pelerinul meu 

La templu a ajuns — şi bun rămas 

îi spun, fiind la cap de drum şi eu. 
Mediterana însă încă-un ceas 

S-o contemplăm — şi, mai făcând popas 
Pe Munţii-Albani, să admirăm se cade 
Tot marea ce de tineri ne-a atras 

Din Calpe să pornim spre unde roade 


Greu Pontul Euxin în ţărmuri Symplegade 
CLXXVI 


Ani lungi, dar, vai, puţini s-au scurs de când 
Îmi şi-al meu Harold hoinărim avan. 

Am plâns şi-am suferit din când în când, 
Dar parcă stând pe loc, munciti de-alcan. 

Ci totuşi, drumul nu ne-a fost în van, 

Cilii ne-am primit răsplata chiar aice; 

Am renăscut sub cerul diafan; 

Pe mări şi pe uscat am fost ferice, 

Cit oameni nu aflam, plăcerea să ne-o strica. 


CLXXVII 


O, de-aş avea-n deşert sălaş, alături 
De-un suflet drag şi plin de frăgezime, 
Şi gândul despre oameni dând în lături, 
Pe ea doar s-o iubesc, urând pe nime 
Voi, elemente, ce simţiri sublime 
Stârniţi în mine, spirite alese 

Nu pot afla şi eu sub orice clime? 

Dar, vai, chiar de există, -s nenţelese 
Şi nu intră cu noi în vorbă prea adese 


CLXXVIII 


Plăcere-i o pădure necălcată, 

Şi-in țărm pustiu e vrajă — şi e lume 

în loc de om nestrăbătut vreodată; 

E muzică-n vuindul val în spume; Iubind 
Natura, mai putin drag nu-mi e 

Nici omul; din ce-am fost, ori sunt, cu 

Firea De vorbă stând, eu îmi doresc, anume, 
Cu Universul să-mi unesc simţirea, 
Spunând nici totul, nici tăcând de tot trăirea, 


CLXXIX 


Tălăzuieşte-adânc ocean de-azur! 

O, mii de flote îţi plutesc pc val, 

Dar omul, care strică totu-n jur, 

Nimic nu-ţi strică dincolo de mal. 

Nu omul ţie — tu-i eşti lui fatal, 

Căci el o umbră doar pe apa ta e 

Şi supt e de adâncul abisal, 

Uitat ca stropul nensemnat de ploaie, 
Fără sicriu, nici popi şi nici cernite straie. 


CLXXX 


Nu-ţi lasă urme-n val... Nici şesul tău 
Nu-i prada lui — căci te răscoli cumplit 
Şi-l scuturi ori îl sorbi în fund dehău. 
El — laş — pământul de l-a pângărit, 
Tu-l zvârli spre nori pe valul răzvrătit, 
Ori pe o plaje, ori în vreun fiord, 

în loc unde speranţe şi-a zidit, 

Aproape foarte de râvnitul port... 
Şi-aşa este firesc... Acolo zacă, mort! 


CLXXXI 


Te joci cu tunuri ce sparg ziduri groase, 
Sfărmând cetăţi şi speriind popoare 

Şi regilor le bagă spaima-n oase; 
Leviathani din lemnul cel mai tare, 
Ce-l fac cică stăpân pe-ntinsa mare 

Pe om — în valul tău ca fulgu-s doar, 
Căci s-au topit în apriga-ţi viitoare 
Orgoliul Armadei, temerar, 

Ori resturile ce-au rămas la Trafalgar. 


CLXXXII 


Pe ţărmul tău imperii înfloriră. 
Cartagina, Atena, Roma, dar, 

Când Timpul ori barbari le năruiră, 
Tu ai rămas, ocean, la fel de clar. 
Obrazul tău nu arc-un rid măcar; 
Când state-au fost sortite pustiirii, 

La fel vuieşte valul tău amar, 

încât apururi ochii noştri miri-i 
C-araţi ca-n cea dinţii clipită a Zidirii! 


CLXXXIII 


Oglindă eşti pentru-al Tăriei Domn, 

Ce chipu-şi vede în furtuni... Eşti lin 

Ori răscolit, apururi fără somn... 

La Tropic, fierbi... La Pol, de gheţuri plin, 
Eşti trenul Nevăzutului divin 

Şi a Eternităţii-ntruchipare. 

Nemăsurat şi ascultat deplin, 

De monştri-i hula ta zămislitoare; 

Eşti singur, nepătruns, din veci fără hotare. 


CLXXXIV 


Ocean imens! De prunc tu mi-ai fost scump! 
Tânjeam să-ti joc pe piept cu valu-n spume, 
Brizanţii tăi de ţărmuri când se rump; 
N-aveam plăcere mai de pret, pe lume; 
Când valurile nu ştiau de glume, 

Chiar frica îmi stârnea plăceri, duium, 

Copil al tău simţindu-mă, anume, 

Şi mângâindu-ţi coama albă cum, 

Ocean nemărginit, ţi-o mângâi şi acum! 


CLXXXV 


Sfârşit-am truda... Vocea mea răsună, 
Stâmnind ecouri, cea din urmă oară. 


Se stinge-un vis prea lung cântat pe strună 
Ca torţele ce bezna-mi luminară. 

Ce-i scris, e scris... Nu-s ca odinioară, 

Să pot cu rimele să mă mai joc. 

Imaginile zboru-şi încetară, 

Şi simt cum, sub al vârstei greu breloc, 
Mocneşte tot mai stins lăuntricul meu foc. 


CLXXXVI 


Adio! E-un cuvânt ce întristează! 

Vă zic adio totuşi celor care 

Eroul mi-aţi urmat, cu mintea trează, 

Şi în această ultimă-ncercare. 

Măcar o amintire oarecare 

Dacă-i păstraţi — o, n-a rupt în zadar 
Atâtea încălțări prin lumea mare 

Rămână el cu-al său destin amar, 

lar voi— cu-nvăţături din ce-a păţit măcar! 


[1] Fie ca această aplicaţie să vă oblige să vă gândiţi la altceva. Niciun alt 
remediu în afară de acesta şi de timp, nu există cu adevărat” (Scrisori ale 
Regelui Prusiei şi a le dl. D 'Alember t) (fr.). 

